
Introducere 


xistá din pácate, uneori, in istoria gindirii sau 

E a culturii, în cărțile socotite majore, scrise de 

autori cu greutate, care au exercitat sau exercită o profundă 

influentá asupra contemporanilor si a urmaşilor, pagini 

ruşinoase, pagini jalnice. Sînt pagini pe care nu le-ai fi 

dorit scrise, dar ele — iată — există si nu se rezumă doar la 

o notă insignifiantă, sau la un accident de parcurs. O astfel 

de pagină este şi cea în care Paul Feyerabend, în Against 

Method (FEYERABEND, 1996, 37), descrie vicisitudinile 
medicinei în China precomunistă si comunistă: 


Totul începe cu o dezvoltare familiară: o mare țară cu mari tradiții 
este supusă dominației occidentale si este exploatată în modul 
obişnuit. O nouă generaţie recunoaște sau crede că recunoaște 
superioritatea materială si intelectuală a Occidentului si o derivă 
din ştiinţă. Stiinta este importată, predată si înlătură toate 
elementele tradiționale. Șovinismul ştiinţific triumfă... Aceasta a 
fost atitudinea pînă prin 1954, cînd con-damnarea elementelor 
burgheze din Ministerul Sănătăţii a condus la o campanie pentru 
reînvierea medicinei tradiționale. Fără îndoială, campania era 
inspirată politic. Ea conținea cel putin două elemente, respectiv 
1) identificarea științei occidentale cu ştiinţa burgheză, si 2) refuzul 

partidului de a excepta stiinta de la supravegherea politică si de a 
garanta expertilor privilegii speciale. Dar ea a produs contraforta 
care era necesará pentru a depási sovinismul stiintific al timpului 
si a face o pluralitate (de fapt o dualitate) de vederi posibilă. 
(Acesta este un punct important. Adesea se întîmplă ca părţi ale 
ştiinţei să devină osificate şi intolerante, astfel încît proliferarea să 
trebuiască să fie impusă din afară si prin mijloace politice.) 
Desigur, succesul nu poate fi garantat — vezi afacerea Lísenko. 
Dar aceasta nu elimină nevoia unor mijloace non-stiintifice de 
control al ştiinţei. 


lar în altă parte a cărţii sale, referindu-se la aceleași 
evenimente, el scrie: 


Ar fi de folos dacă şi alte guverne ar lua acest exemplu 
(FEYERABEND, 1996, 163). 


Prin urmare, știința occidentală este „șovină“, în timp 
ce absurditátile dictate din „cărticica roșie“ a lui Mao sînt 
doar mijloace politice necesare (recomandabile si altor gu- 
verne) pentru a elimina osificarea si intoleranta. Aceasta 
din urmă, ca şi şovinismul, parohialismul, teroarea nu sînt 
apanajul „gărzilor roşii“ care închid oameni în lagăre, 
extermină, îi aruncă pe fereastră pe savanţi și pe artişti, nu 
sînt de partea celor care tratează tuberculoza cu acupunc- 
tură și cancerul cu ierburi, şi care, ignorînd progresele 
medicinei normale și nu „occidentale“, au sacrificat sute de 
mii sau milioane de oameni; nu, ele aparțin cîtorva grupuri 
de medici și savanți autentici, poate ceva prea dogmatici în 
crezul lor de neofiti — ajunși interzisi, umiliti, exilați sau 
uciși! lar dacă „marea“ experienţă eliberatoare eșuează — 
precum pseudobiologia lui Lisenko în Rusia stalinistă, sau, 
de ce nu, „fizica ariană“ în Germania hitleristă — nu-i ni- 
mic: experienţa în sine (să-i includem și pe cei eliminaţi, 
asasinați, exilați) a meritat, chipurile, și ea indică — spune 
Feyerabend — necesitatea unui control din partea unor 
autorităţi non-stiintifice, adică politice, asupra ştiinţei! Mai 

mult, în China „revoluţiei culturale“ aveam de-a face cu un 
pluralism sau măcar cu un dualism științific, care ar fi în- 
locuit gîndirea unică a „șovinismului științific occidental“! 

Împotriva unor astfel de afirmaţii, ca si a concepțiilor 
fundamental relativiste pe care ele se sprijină, este scrisă 
cartea de fata. 

Dar, atenţie: cărţile lui Feyerabend sau ale altora care 
ajung la concluzii concordante cu ale sale nu contin numai 
crori sau numai raționamente sofistice ce pot fi ușor subli- 
niate cu roșu si eliminate. Ele contin, amestecate cu falsu- 
rile, și multe adevăruri. Ele cuprind și foarte multe lucruri 
serioase, grave, temeinice. Rationalitatea clasică, sau cea a 
secolului al XIX-lea (,,sovinismul ştiinţific occidental"), 
nu mai pot fi restaurate în vechea si magistrala lor formă; 
fundamentul lor a devenit prea erodat pentru ca o gîndire 
onestă și care se dorește independentă să se sprijine pe el. 
Vechiul edificiu are nevoie astăzi de cirje și prăjini pentru 
a sta în picioare, nu se mai sustine prin forte proprii. N-ar 
fi poate asta cel mai rău: orice credință, orice principiu 
transcendent care ar servi la înlăturarea unor concluzii 
relativiste și cinice precum cele citate mai sus ar fi, pînă la 
urmă, binevenit. Problema este că profeții sînt astăzi mulți 
şi se ceartă între ei, fără șansă de conciliere. Transcendenta 
s-a parcelizat si ea. Ce sau pe cine poti alege atunci? Din 
marele vacarm, cum sá recunosti vocea autoritatii? Cárei 
credinte sá i te dáruiesti si cum s-o mai faci, cind orice 
manual de istorie este plin pînă la refuz de ruinele atitor 
credințe și de molozul sistemelor clădite pe ele? 

Ideea acestei cărţi este că o respingere eficace a sofisti- 
cii contemporane (sau postmoderne) nu se mai poate susti- 
ne pe o credinţă (fie ea în Dumnezeu, Om, Ratiune, Istorie 
etc.). Ea trebuie să renunţe la această primă opțiune în fa- 
voarea unei a doua opțiuni, fireşte, mai slabă, mai modestă, 
dar mai stabilă și mai generală, ce se descoperă, printre 
altele, în încredere. Căci dacă credinţele — ca prime opţiuni 

— ne separá si ne opun, increderea — ca optiune secundá 
(semnificativ, nu putem spune „încrederile“) — ne alătură, 
ne apropie, chiar fără știința noastră, făcîndu-ne să regă- 
sim, fie și doar în practicile noastre, o umanitate comună. 

Altfel spus, e prea tîrziu ca să ne mai putem proteja în 
umbra îngustă și izolantă a credinţei. Dar putem afla un 
adăpost, cumva acceptabil, într-o mai primitoare penum- 
bra. lar acolo, măcar, sîntem mai putin singuri... 


I. Ratiunea in defensiva 


1. Parohialismul triumfátor 


izeria justificárilor ce apelează la „adevăru- 

M rile istoriei“ si care face ca întîmplări vechi 

de secole sau de decenii să fie interpretate eronat și părtini- 
tor, cu scopul afirmării anumitor „drepturi nationale" sau al 
susținerii unor „juste revendicări“, a fost invocată prea 
adesea, dar poate, totuși, niciodată suficient. De asemenea, 
circumstanta că istoria, dar și istoria artei, a literaturii, a 
culturii se scriu diferențiat după partea frontierei de stat sau 
ideologice în care se plasează istoricul, a ajuns, încă de 
demult, un „fapt cotidian de viață“, ca să spunem așa, mai 
cu seamă în regiunea Europei Centrale și de Est (dar, 
fireşte, nu numai aici). Nici nu te mai miri cá românii, un- 
gurii, slovacii, croații ori sîrbii par să-şi ducă viata, fiecare, 
în universuri diferite, atunci cînd constati cá, de pildă, în 
România de după 1989, jurnaliștii și politicienii majorită- 
ților guvernamentale și ai diverselor opoziții lasă impresia 
cá nu aparţin aceleiași tari, într-atât de diferite între ele sînt 
nu doar interpretările pe care le dau ei evenimentelor, dar 
chiar şi descrierile însele ale evenimentelor, ori chiar cifrele 
statistice. A devenit uimitor, în fapt, să constati că anumite 

spirite mai reusesc, totusi, sá se sustragá acestui atotputer- 
nic curent si cá nationalitatea, etnia ori afilierea lor politicá 
nu influenteazá decisiv chiar toate textele produse de ei. 

Dar acesta nu e decît „vîrful icebergului“. Multă vreme 
istoria justificativă sau istoria-alibi politic ori naţional au 
fost prezentate drept deviații adulterine ale unei istorii poli- 
tice sau culturale autentice. Cu alte cuvinte, se admitea, ca 
principiu cel puţin, că există o istorie non-partizană, obiec- 
tivă, ale cărei pretenţii și posibilităţi erau limitate doar de 
numărul și calitatea documentelor, precum şi de mărginirea 
puterii cunoașterii omeneşti. O lungă perioadă idealul isto- 
riei a rămas, după cuvintele lui Leopold von Ranke, să afle 
„Was es eigentlich geschehen ist‘. Desigur, în practică 
lucrurile stăteau mai rău, iar deviatiile de la nobila finali- 
tate, neadmise la sine sau tratate acolo cu indulgență, erau 
de obicei notate doar în scrierile „adversarului“. Cu toate 
acestea, principiul universalitatii ştiinţei se impusese ca un 
ideal nu doar acceptabil, dar chiar măreț, și doar o lipsă de 
spirit autocritic, producătoare de erori, era imputabilă unora 
sau altora. Istoricii se pretindeau obiectivi, chiar fără să fie. 
Dar pretenţia lor, fie și rămasă neacoperită, presupunea 
măcar o recunoaștere a validității principiului obiectivitatii. 

Or, tocmai principiul obiectivitátii ştiinţei si al ştiinţei 
istorice în particular a început să fie contestat în sine în- 
susi, ceea ce înseamnă cá transgresorul nu mai are de ce să 
se ascundă de acum înainte sub justificările obiectivitatii, 
ci, dimpotrivă, se cuvine a fi premiat pentru transgresiunea 
sa. Abaterile de la obiectivitate si impartialitate nu mai vor 
sá accepte camuflajul unei rationalitáti universale, ci se do- 
resc salutate drept tot atîtea „expresii autentice“ si paro- 
hiale ale unui Zeitgeist sau Volksgeist, ori ale celei mai 
actuale, postmoderne stiintificitáti. 

Ideea că nu există de fapt „Istorie“ („marea poveste“ a 
lui Lyotard) nu este susținută doar de mai nobilii adversari 
„al istoricismului“ (teorie ce caută în istorie o epifanie a 

Divinitátii) precum K.R. Popper, ci tot mai mult de o pletorá 
de savanți, intelectuali sau gazetari, pentru care unica 
realitate este cea a miriadelor de „istorii“, scrise si mai ales 
rescrise continuu de autori, la comanda explicitá sau impli- 
citi a unor grupuri, a unor societăți bine determinate si mai 
ales a guvernelor. De aceea, totul devine pentru ei justifi- 
cabil si legitimabil. Si chiar dacă „revizionisimul“ radical (de 
exemplu, negarea Holocaustului) continuá sá nu fie pe 
alocuri un demers prea comod, aceasta se intimplá, in 
Germania sau in Franta, de pildá, mai curind din pricina 
unor legi care îl fac costisitor. La noi însă, directorul unui 
ziar popular ca „Adevărul“, Cristian Tudor Popescu, nu s-a 
sfiit să prezinte cartea profund antisemită a lui Roger 
Garaudy, Les mythes fondateurs de la politique israélienne, 
drept o serioasă lucrare științifică persecutată în Franța de o 
conspirație iudeo-masonicá ce deţine puterea. Și aproape 
nimeni nu a protestat, nu numai în numele victimelor, ci 
măcar în cel al ştiinţei Istoriei. Dar mai există astăzi Istorie, 
mai există criterii universale, mai există Metodă, fie şi măcar 
ca ideal de urmărit, dacă nu într-o imediată actualizare, sau 
poliția şi tribunalele rămîn singura piedică, oricît de precară 
și mizerabilă, împotriva noii barbarii a pierderii criteriilor? 
„Împotrivirea la metodă“ în felul lui Paul Feyerabend pare a 
[i rămas singura universalitate aflată astăzi în ofensivă. Dar 
cu ce pret — am văzut ceva mai sus. 

De fapt, înseși resorturile profunde ale științei si ale 
cunoașterii, presupuse a sta, cel putin începînd cu Aristotel! , 
în dramatica dar și universala neliniște si curiozitate a spi- 
ritului omenesc, și-au pierdut — zice-se — în zilele noastre le- 
gitimitatea. Consecința practică poate fi, ca la Jean-Francois 
Lyotard, substituirea profesorilor prin computere, adică a 
omului prin instrumente. Căci... 


l Metafizica lui Aristotel se deschide cu următoarele cuvinte: 
„Toti oamenii tind, prin natura lor, să cunoască; dovadă: plăcerea 
oferită de simţuri.“ 

„„„înlocuirea parțială a profesorilor cu masini poate să pară o 
deficientá si chiar una intolerabila; dar numai din perspectiva 
marilor povestiri (récits) de legitimare — viatá a spiritului si/sau 
emancipare a umanităţii. Se pare însă cá aceste povestiri nu mai 
constituie de ja resortul principal al interesului pentru cunoaștere 
(LYOTARD, 1993, 89). 


La fel ca Istoria, Cultura, dar si Stiinta — scrise cindva 
cu majusculá si declinate la singular — par, asadar, a-si fi 
dat deja sufletul sub bisturiile infidelilor urmasi ai lui Kant 
sau Wilhelm von Humboldt. 

Deja Julien Benda aducea faimoase exemple ale unor 
încercări de a se legitima „localul“, de a se edifica „viziuni 
specifice“, de a se impune „adevăruri“ nationale sau triba- 
le, ceea ce implica de îndată dispariţia principiului unităţii 
cadrului istoriei si a universalitátii adevărului (BENDA, 
1993). Marxismul și marxism-leninismul continuaseră pe 
aceeași cale: refuzînd obiectivitatea și impartialitatea valo- 
rilor ştiinţei, ele nu s-au limitat la a fi introdus conștient 
falsuri și deformări — pe care Walter Benjamin le-a caracte- 
rizat, frumos dar naiv, cu termenii: 


„Să te instapinesti pe memorie asa cum ea aruncă fulgere într-un 
moment de primejdie (BENJAMIN, 1997, 220). 


Aşa ceva făcuseră dintotdeauna istoricii cînd şi cînd, 
dar acum s-a pretins că partizanatul lor, „de clasă“, este 
singura atitudine corectă și ştiinţifică şi că orice pretenţie 
de obiectivitate și de nepărtinire este nu doar o eroare, ci și 
o atitudine ostilă intereselor proletariatului, sanctionabila, 
prin urmare, ca un „act dușmănos“!. Si s-au aflat nu puțini 


l Un singur exemplu: în Programul PCR de făurire a societăţii so- 
cialiste multilateral dezvoltate si de înaintare a României spre comu- 
nism, Bucuresti, 1975, se scrie: „Problemele diferitelor ştiinţe sociale 
nu sînt doar probleme de strictă specialitate; ele sînt probleme ale 
teoriei şi ideologiei comuniste...“ (p. 155). 

care să se lase impresionati de „sinceritatea“ unei doctrine 
cc — iată — îşi recunoaște franc o pártinire practicată in 
ascuns, chipurile, de toatá lumea si dintotdeauna. Ei nu 
voiau sá remarce cá, astfel, partizanatul nu se vedea doar 
aplicat cu o nemaivázutá energie — ceea ce nu reprezenta 
decît cel mult o noutate de grad — însă cá era si predicat ca 
incvitabil și drept o condiţie a fericirii şi a adevărului — 
ccea ce marca o imensă si sumbră noutate de esenţă. Ma- 
rele păcat al celor vechi era ipocrizia: făceau altceva decît 
spuneau; viciul secolului nostru pare însă să fi devenit, 
sistematic, cinismul, rebotezat „sinceritate“: a declara răul 
hine, numai fiindcă e, pesemne, autentic. 

Dar cei ce în ultimele decenii au contestat universa- 
litatea istoriei, a științelor omului în general, chiar și 
continuum-ul civilizației şi al istoriei umanității ca ansam- 
blu, au fost foarte numeroși și nu neapărat asociabili 
marxismului ortodox sau marxismului în general. 

Pentru B.L. Whorf, spre pildă, nu există nici măcar un 
continuum spatio-temporal comun umanităţii, din care să 
sc poată deriva nu doar o istorie, ci si o descriere obiectivă 
a lumii. 


Asa cum este posibil să avem oricite geometrii în afara celei eucli- 
diene care să dea o descriere deopotrivă perfectă a configuratiilor 
spatiale — scrie el — tot asa este posibil să existe descrieri ale Uni- 
versului toate egal valabile, care să nu conțină contrastul nostru 
familiar de timp si spatiu. 


Aceasta, în particular, face — arată Whorf — ca Wel- 
tanschauung-ul (bazat pe o geometrie neeuclidiană) unui trib 
amerindian, Hopi, si cel al occidentalului modern să fie 
echivalente, nemaiputindu-se stabili o ierarhie între ele din 
care să decurgă un „sens“ al istoriei și o evoluție privilegiată 
a acesteia (WHORF, 1956). 

De fapt, tocmai ideea evoluţiei, dragă secolului al 
XIX-lea, a ajuns anatema pentru secolul nostru şi nu s-a 

mai vázut in ea decit un fel de justificare pentru asa-numi- 
tul „imperialism cultural al omului alb“. În istoria religiilor, 
Mircea Eliade, asemănător lui Whorf în etno-lingvistică, 
contestă existența unei istorii evolutiv-progresiste a atitu- 
dinilor și a concepţiilor religioase. Pentru el, un anumit 
număr de „hierofanii“ se regăsesc în toate religiile, care îi 
apar în profunzime echivalente între ele. Vechea repre- 
zentare care încerca să unifice istoria religioasă a uma- 
nitátii elaborînd o evoluţie istorică a religiilor de la trepte 
inferioare, ca animismul, pînă la deismul filozofic, trecînd 
prin politeism, monoteism etc., este nu doar abolită în 
detaliile sale, desigur, unele contestabile, dar și ca prin- 
cipiu sau ca proiect al cercetării. De aici rezultă că omul 
modern nu deține nici o superioritate față de ceea ce el 
numeşte „omul arhaic“, iar refuzul constatat al acestuia din 
urmă de a accepta valorile moderne ale istoriei şi libertăţii 
(incapacitatea integrării în continuum-ul lumii actuale) 
este călduros elogiat drept un refuz al căderii în teroarea 
istoriei (ELIADE, 1969, 187). 

La fel, Thomas S. Kuhn, în filozofia ştiinţei, rupe 
prezumtia de continuitate a evolutiei stiintei europene. 
Pentru el, perioadele de continuitate, de „știință normală“, 
alternează cu momente revoluţionare, de ruptură, de 
„schimbare a paradigmelor“. Dar între diferitele ,,para- 
digme" nu există nici un fel de compatibilitate, asa cum — 
după el — nu ar exista nici între diferitele sisteme socio- 
politice cu care Kuhn asimilează „paradigmele“ ştiinţei: 


Asemenea alegerii între instituţii politice rivale, cea între para- 
digme rivale se dovedeşte a fi o alegerc între moduri incompatibile 
de viață comunitară... Ca si în revoluțiile politice, nici în alegerea 
paradigmelor nu există un criteriu mai puternic decît asentimentul 
comunităţii relevante (KUHN, 1976, 139). 


Alegerea între paradigmele științei este un act ce nu 
aparține științei, ceea ce înseamnă cá el aparține propagan- 

dei, coercitiei sau forței tradiţiei. Or, acestea din urmă n-au 
justificare rationalá sau moralá. P. Feyerabend spune direct: 


Traditiile nu sint nici bune, nici rele; pursi simplu, ele sínt. Vorbind 
obiectiv, adicá independent de participarea la o traditie, nu se prea 
poate alege între umanitarism si antisemitism (FEYERABEND, 
1996, 225). 


La Michel Foucault, chiar una şi aceeaşi cultură — cea 
occidentală, de exemplu — își pierde unitatea si continui- 
tatea, segmentîndu-se pe episteme-uri ce nu pot fi judecate 
si evaluate decit cu instrumentele lor proprii. Boala nu mai 
este la el un dat general uman, ci un fel de „elaborare“ a 
[iccărei epoci, care o concepe diferit şi fără putință de echi- 
valare cu ceea ce se întîmplă în altă epocă. Mai mult, 
„omul“, văzut măcar de la greci ca un concept fundamental 
si global, a devenit, pentru Foucault, „o invenţie recentă“. 
Omul cultural are, de aceea, toate sansele sá dispará in 
curînd, „precum la marginea mării o figură de nisip“ 
(FOUCAULT, 1966, 398). 

În absenţa unei rationalitíti universale, care să clasi- 
[ice cu șanse de obiectivitate realizările umane ale diferite- 
lor culturi și perioade, raționalitate repudiată şi de Jacques 
Derrida sub numele de ,,logocratie“, nu mai rămîn decît 
opiniile, credințele si miturile, toate cu egal de multă sau 
de puţină indreptatire. Istoricul Paul Veyne poate afirma, 
de aceea, că, bunăoară, nu este o diferență de principiu 
între credința romanilor că ei s-ar trage din troieni și cea a 
omului modern în valabilitatea teoriei relativităţii a lui 
Einstein (VEYNE, 1983). Diferenţa dintre omul modern 
care crede în știință și primitivul care crede în descintece 
n-ar fi, de fapt, fundamentală. 

Istoria universală a literaturii şi a culturii, imaginată 
pînă nu demult si ea ca un continuum de la Homer si pînă la 
Joyce, este la rindul ei, in ultimul timp, contestatá vehement, 
in SUA mai ales, in numele unor viziuni istorice specifice, 

de expresie comunitará, ale negrilor, latino-americanilor, 
femeilor sau homosexualilor. Pentru Stanley Fish, spre 
exemplu, textele de orice fel, dar mai ales cele literare, nu au 
nici sens, nici valoare ,,in sine“, sau universal valabilă; ele 
pot fi decodate sau intelese numai in cadrul unei anumite 
comunități interpretative, fără să presupună „nici un fel de 
privilegiu de prioritate sau autoritate“ (FISH, 1980, 20). 
Barbara Hernstein-Smith susține că nu există cunoaștere, 
standard sau opțiune obiective (HERNSTEIN, 1991, 58). 
De aici este numai un pas mic pînă la a se susține — precum 
într-un document emis de American Council of Learned 
Societies — cá... 


...democratia nu poate fi justificată ca un sistem de guvemare ine- 
rent superior totalitarismului. Ea este pur si simplu un angajament 
ideologic pe care Occidentul a ales să-l facă (DINESH, 1991). 


Acest tip de cercetátori — si ei sint legiune in zilele 
noastre — suferá de un cutremurátor deficit al spiritului de 
discernámint. Si e firesc: cáci in lipsa unor criterii de anver- 
gurá translocalá, orice poate fi echivalat cu orice. Dupá unul 
dintre acestia, spre pildá, pentru cineva care sustine cá... 


...George Orwell şi-a scris capodopera gindindu-se la URSS, 
trebuie ca acela să aibă sufletul servil al unui valet escroc 
(KARN OOUH, Dif, 1994, 72). 


Într-adevăr, „imperiul răului“ nu este nici pe departe 
URSS, după Claude Karnoouh, ci Occidentul contemporan. 
Si tot de la el aflăm stupefiati c; , atunci... 


„„cînd naziștii, precum bolşevicii înaintea lor, au supus Univer- 
sitatea scopurilor lor, ne aflam doar în zorii lumii actuale; era doar 
o schiță nedesávírsitá a unei realităţi care de atunci s-a rafinat si 
s-a diversificat (KARNOOUH, Dif, 1994, 96). 


Fireşte că parohialismul pătrunde și în politică, şi în 
legislaţie: ani de zile s-a susținut în România că istoria și 

peografia nationalá nu pot fi predate adecvat si autentic in 
scoli decit in limba románá si nu in limbile nationalitátilor 
conlocuitoare, care învață, totuși, alte materii precum 
chimia sau istoria universală în limbile lor materne. Le-a 
scăpat susținătorilor acestei „românizări“ a istoriei că, dacă 
istoria României este ştiinţă măcar tot atît cit este si istoria 
l'rantei sau a Norvegiei, atunci ea trebuie să fie traductibilá 
fără probleme si fără rest. lar dacă nu este traductibilă, 
atunci se recunoaște implicit că ea nu este știință, ci, even- 
tual, un discurs ritual autorizat. Mai grav este cá, de fapt, o 
știință parohială nu mai trezește astăzi oroarea sau dispre- 
(ul, ci pare aproape firească, conformă cu spiritul vremu- 
rilor, iar adversarii ei sînt în minoritate. 

Pierderea criteriilor universale si emascularea discer- 
nimintului atrag după sine clasificarea unor concepte, 
precum drepturile omului și statul de drept, ca parohiale şi 
specifice; dar este vorba despre concepte cu care, pînă 
acum, Europa se mîndrea, fiindcă le inventase și le dăruise 
întregii lumi în calitate de valori universal umane. Ideolo- 
pia „decolonizării“, pornită cu scopuri generoase, degene- 
rcazá la Frantz Fanon (FANON, 1961), dar chiar și, pe alo- 
curi, la Claude Lévi-Strauss, intr-un multiculturalism in- 
form si ostil nu doar colonialistului (ceea ce ar fi fost láu- 
dabil), ci si omului ca atare. Această „parohializare“ a 
valorilor apare, într-o manieră mai subtilă, și în faimosul 
eseu al lui Samuel P. Huntington, A Clash of Civilizations 
(HUNTINGTON, 1993). Dacá confruntárile mondiale se 
vor duce, de acum înainte, mai ales între „civilizații“ — cum 
crede acest autor — inseamná, bunáoará, cá tortura, admisá 
de unele tári islamice, se opune sistemului penitenciar de 
tip occidental numai ca un fapt de civilizatie unui alt fapt 
de civilizatie, fárá a se putea decide, in abstract si in chip 
obiectiv, care dintre cele douá sisteme este mal adecvat 
demnitátii omului si inerent superior. E curios cum tunul, 
trenul, computerul sau doctrina statului-natiune — toate 

inventii europene — au fost adoptate cu entuziasm de intrea- 
ga lume ca bunuri universal umane, in timp ce, sá spunem, 
libertatea de opinie si egalitatea juridicá sint adesea vázute 
drept valori specific occidentale pe care ,,imperialismul lo- 
gocentric al omului alb“ caută să le impună unor popoare ce 
„au ales“ diferit, adică practică sistemul unor privilegii 
exorbitante și poliția gîndirii. 

Pe scurt, timpurile noastre sînt străbătute de o sofistică 
faţă de care cea din timpul lui Socrate și Platon pare naivă. 
Nu doar corectitudinea unor rezultate tradiționale obținute 
de științele omului este astăzi contestată; ceea ce se neagă 
vehement adesea este existența însăși a unui universal 
uman, a unității şi a coerentei istoriei, a posibilității și a ne- 
cesitátii de a depăși parohialismul si specificul. Nu faptul 
că se scriu lucrări partizane este în discuţie, ci acela că sînt 
destui cei care pretind că singurul „adevăr“ este partizan, 
specific, local. Nu precaritatea dovedită a unora dintre ie- 
rarhiile si comparatiile culturale și istorice mă intrigă, ci 
opinia tot mai răspîndită că orice ierarhie si orice compa- 
ratie sint precaritáti. Cînd sensul creaţiilor umane e dat 
numai de „comunităţi interpretative“, cînd — spre a oferi si 
un exemplu de la noi — despre Fiinţa transcendentă și uni- 
versală se cutează a se vorbi în termenii etno-psihologici ai 
unui presupus „sentiment românesc“ (C. Noica), putem 
spune că veacul e în plină derivă tribală. Prin comparaţie, 
anticele tentative de subversiune intelectuală ale unui 
Prodicos sau Gorgias fac figură de teorie rezonabilă, 
pozitivă şi cu siguranță umanistă. 


2. Vinovati? : 


Existá vinovati? Si dacá da, cine sint ei? Cine poartá 
culpa acestei neotribalizári? Vinovati existá — ráspunsese, 

cum stim, J. Benda — iar ei nu sînt alții decît intelectualii, 
cirturari (Jes clercs). lar pe urmele lui Benda, Alain 
l'inkielkraut reanalizeazá, nuanteazá, aduce noi si recente 
exemple, dar pástreazá aceeasi concluzie fundamentala: 
intelectualii sînt de vină (FINKIELKRAUT, 1992). lar 
vina lor se cheamă, nici mai mult, nici mai puţin decît 
trădare. Intelectualii şi-au trădat vocaţia lor fundamentală, 
accea de a servi spiritualul și eternul, spre a venera, prinși 
intr-o nouă formă de idolatrie, temporalul si secolul. 
('îndirea, a cărei menire era zborul liber spre empireu, și-a 
căutat şi aflat rădăcini în tină. 

Cum arată noua orientare, am văzut. Că ea ne displace, 
ne îngrijorează, am spus-o. Dar poate ea fi calificată de 
„trădare“? Ceea ce am numit „parohialism triumfător“ nu 
este un curent politic, ci o largă mişcare culturală, la care 
au participat o mulțime de spirite de formaţii si vocatii 
extrem de diverse, timp de multe decenii. Desigur, fiecare 
în parte dintre aceste spirite a avut, la momentul respectiv, 
o anumită responsabilitate pentru ideile imbrátisate, 
responsabilitate ce deriva din propria sa libertate. Dar, în 
ansamblu, poate fi culpabilizată o clasă întreagă, o 
categorie socio-profesională? A declara fără drept de apel: 
intelectualii sînt de vină, intelectualii au trădat, echivalează 
cu a pretinde cá nu numai un om singular sau un grup bine 
delimitat pot fi vinovaţi de un delict, ci și un curent întreg, 
o vagă, difuză și foarte vastă orientare culturală. (Nici 
Lenin nu s-ar fi exprimat foarte diferit!) Această orientare 
ne repugnă și am dori să i ne opunem. Dar a vorbi în ceea 
ce o privește despre vină si trădare e ca si cînd ai decreta 
romantismul ori Renașterea delincvente pentru acte si 
pînduri care, eventual, ne dezamăgesc în cazul lor. Sub 
vină, fiindcă sînt înzestrați cu libertate, pot sta numai 
indivizii si, cel mult, grupurile formale, bine constituite, 
dotate cu personalitate juridică. Atunci, așa cum nu pot fi 
vinovate popoarele ori clasele sociale, nici „intelectualii“ 

ori o parte a lor nu pot fi declarați „trădători“, decît, 
desigur, prin abuz si intr-un sens cu totul figurat. 

În ceea ce mă privește, prin urmare, nu înzestrez ma- 
rile comunități umane cu vină si responsabilitate, fiindcă 
nu le acord conștiință si libertate. La acest nivel, cred cá nu 
se poate vorbi decît despre necesitate, determinare si, 
fireşte, hazard, fără a putea ști dacă acest ultim nume este 
o realitate primară sau o acoperire comodă pentru igno- 
ranta noastră. Dar dacă ne referim la necesitate sau deter- 
minare, se pune imediat problema de a le identifica și de a 
stabili prin ce mecanism au putut acționa asupra unui nu- 
măr atit de considerabil de gînditori, orientîndu-le într-o 
anumită direcție ideile, sugerîndu-le un anumit tip de 
răspunsuri, solicitindu-i in chip repetat — și, adesea, fără 
conexiune imediată între ei — să opteze atît de unitar pentru 
soluţii într-un singur sens. 

De fapt, Benda însuși caută anumite cauze în spatele 
presupusei „trădări“, ceea ce sugerează că el simte slăbi- 
ciunea argumentatiei morale, instalate în vină si presu- 
punind libertate, argumentatie pe care ar dori-o cumva du- 
blată de o caracterizare fundată și pe conceptul necesităţii. 
El scrie chiar: 


Consider că realismul politic al intelectualilor [adică angaja- 
mentul lor de a servi cauzele temporalului, n. A.C.], departe de a 
fi un fapt superficial, explicabil prin capriciul unui grup, ține de 
esenţa însăși a lumii moderne (BENDA, 1993, 165). 


În spatele neotribalizării moderne stau — crede Benda — 
două tipuri de cauze: cele de ordin socio-politic, tinind, în 
esență, de condiția socială a intelectualului în epoca mo- 
dernă a democratiiler de masă; și cele pur culturale. Printre 
acestea din urmă, Benda identifică romantismul, estetismul , 
decăderea culturii clasice greco-latine, pierderea tinutei 
intelectuale (se observă mereu felul în care judecata morală 

se interfereazá in analiza sa cu elemente tinind de nece- 
sitate) (BENDA, 1993, 165)!. 

Să lăsăm acum deoparte cauzele socio-politice, 
importante, desigur, întotdeauna, dar, cred eu, niciodată 
decisive de unele singure în cazul intelectualilor. 

Cauzele culturale tin, cum se vede la Benda, mai cu 
seamă de considerente estetice. În esență, cultura modernă 
devine anticlasică și romantică, ceea ce pare să-i explice 
interesul sporit pentru local în detrimentul universalului, 
pentru național în paguba general-umanului. Frapează însă 
în această tentativă de identificare absența motivelor pur 
rationale sau intelectuale, ce, măcar ca principiu, ar fi 
trebuit să-i influențeze considerabil pe intelectuali. Doar 
într-un singur loc, în treacăt, Benda se referă la 


„„„nevoia intelectualilor de-a scăpa de marasmul moral provocat de 
filozofiile care nu oferá nici o certitudine (BENDA, 1993, 164). 


Dar chiar si aici, cum se vede, scriitorul francez inter- 
preteazá lucrurile mai mult in cheie moral-deonticá, decit 
rational-intelectualá. Iar, pe de altá parte, oricit de semni- 
ficativ ar putea fi rolul artei si al elementului estetic si de 
sensibilitate, e greu de conceput o atit de importantá re- 
orientare intelectualá lipsitá de o intemeiere in articularea 
si evolutia intrinsecá a ideilor. Ceea ce sustin suná a Hegel, 
filozof considerat de K.R. Popper a fi fost părintele „noului 
tribalism“ și al cărui succes este pus de același autor pe 
seama „stării de înapoiere a științelor naturii în Germania 


| Să recapitulám cauzele transformării cărturarilor: extinderea 
obligatorie a intereselor politice asupra tuturor oamenilor. fără 
exceptie, consistenţa sporită a obiectelor care alimentează pasiunile 
realiste, dorința si capacitatea scriitorilor de a juca un rol politic, 
interesul lor (spre creşterea gloriei) de a face jocul unei clase din ce în 
ce mai anxioase, ascensiunea lor tot mai largă la condiția burgheză si 
la orgoliile ei, perfecționarea romantismului lor, diminuarea culturii 
lor clasice si a tinutei lor intelectuale.“ 


21 


de atunci“ (POPPER, 1993, 36). Marele respect pe care îl 
nutresc pentru Popper nu mă poate opri să nu resping cu 
totul un asemenea mod de a combate o filozofie incomodă! 

Cele spuse cîndva de Benda își află mai recent un ecou, 
fie şi sosit de pe „partea cealaltă a baricadei“, la Foucault: 
acesta observă că rolul politic și social al „intelectualului 
universal", care vorbea în spațiul public în numele valorilor 
eterne și era mai ales scriitor, a fost preluat, mai ales după 
al doilea război mondial, de „intelectualul specific“ (fizi- 
cian, biolog, medic, psiholog, sociolog), care... 


..nu mai sustine valorile tuturor, nu se mai opune suveranilor 
nedrepti sau miniștrilor lor si nu mai face strigătul său să răsune 
chiar şi dincolo de mormínt; el este mai degrabă cel care, împreună 
cu o mînă de oameni, aflaţi fie în serviciul statului, fie împotriva 


lui, dispune de puteri care pot sau să aducă beneficii vieţii, sau s-o 
distrugă (FOUCAULT, 1997, 241). 


Evident, tocmai parcelizarea adevărului şi erodarea 
convingerii că universalul mai e cu putință ne-au adus în 
acest punct!. 

Si atunci vine întrebarea esenţială: mai există astăzi te- 
meiuri intelectuale (și nu doar politice, sociale sau estetice) 
suficiente și stabile pentru a crede în valori universale, 
imperisabile, transcendente, în Bine, Frumos și Adevăr, ce, 
alcătuind laolaltă regnul spiritualului, să poată fi triumfător 
opuse măruntelor bunuri, perisabilelor frumuseți si 
nesfirsitelor adevăruri locale? Noua sofistică pe care o 
denuntam poate fi combătută altfel decît afectiv si retoric? 
Este ea de fapt cu adevărat o sofistică menită să se 
năruiască prin argumente raționale valide și decisive? 


! În Europa Centrală si de Est, confruntată mai întîi cu comu- 
nismul şi apoi cu postcomunismul, se pare că rolul intelectualului 
„universal“ încă nu a încetat să mai fie jucat. Si nu e sigur că trebuie 
să si înceteze, ca parte a procesului de „integrare europeană“! 

Pe timpul lui Montesquieu, problema era ,,cum poate 
{i cineva persan“ (adică local, tribal, marginal, specific). 
Nu cumva însă astăzi există numeroase rațiuni si motive 
bine întemeiate pentru a pune în chestiune, nu marginali- 
tatea, ci exact centralitatea, nu diversitatea, ci unitatea, nu 
inconsistenta, ci coerenţa, nu pe „persan“, ci chiar pe om? 
„Cum poate cineva să nu fie persan?“ — ar suna azi între- 
barea potrivită. lar dacă așa stau lucrurile, dacă nu doar 
oscilatiile gustului, oportunismul politic, ci însăși evoluția 
spiritului uman ne impune deriva dinspre umanitate înspre 
„persanitate“, atunci situația este, cred, încă mai gravă 
decît o imagina Benda: căci o vină, o dată admisă, poate fi 
ispásitá, şi există întotdeauna, dacă nu o cale de întoarcere, 
măcar una de îndreptare. Dar înaintea constrîngerii ratio- 
nale nu există nici ispășire, nici revenire, nici schimbare de 
curs. Plasat pe teritoriul vinei ori al „trădării carturarilor“, 
neotribalismul este încă amendabil. Tratat ca o speculație 
otioasá, ca o sofistică, el rămîne confruntabil. Intrat însă sub 
imperativul evoluţiei necesare a ideilor, el devine inexorabil. 


3. Ruptura alianței 


Dacă, prin urmare, revolta împotriva pretențiilor unei 
rațiuni universale, care să ofere explicaţii globale și o coeren- 
tá de ansamblu asupra omului si a lumii, ar fi sosit numai din 
direcția esteticului și a artei, încă lucrurile nu ar fi fost extrem 
de grave. Capricii de artist, sensibilitate exagerată, un excesiv 
simt pentru concret, ce constituie, la urma unnelor, materia 
artei — iată ce s-ar fi putut eventual spune. Numai că unele 
dintre semnalele de alarmă cele mai severe sînt trase chiar de 
oamenii de știință. Într-o faimoasă carte, Jacques Monod 
punea înaintea publicului larg un fapt cunoscut demult de 
multi dintre istoricii științei și dintre filozofi, spre exemplu, 

Max Weber: acela cá evolutia extraordinará a stiintelor 
naturii din ultimele secole n-ar fi fost cu putintá fárá o ,,re- 
nuntare ascetică“ la ceea ce savantul francez numește, poate 
cam impropriu, „animism“, adică dorinţa de a înțelege natura 
primă a lucrurilor, adevărul ultim al vieţii și al omului 
(MONOD, 1991; PRIGOGINE, 1976). 

Pentru ştiinţa premoderná (în Antichitate, Evul Mediu 
sau Renaștere), finalitatea dar și scopul imediat erau cu- 
noasterea Adevărului, a cauzelor esenţiale, a „quiddităților“. 
„Felix ille qui potuit rerum cognoscere causas“ — exclama 
odinioară, fácindu-se părtaş acestei aspirații, Lucretius 
Carus. Este evident cá tocmai prin accesul la cauzele reale si 
profunde, lumea ratiunii si lumea credintei puteau fi 
conciliate, cáci ele aveau aceeasi origine intr-un Dumnezeu 
binevoitor si rational, asa cum a sperat Toma d' Aquino. 

Or, tot acest esafodaj armonios, numit de Monod vechea 
alianță (MONOD, 1991, 145), se năruie din momentul cînd, 
o dată cu Newton şi Galilei, se vede tot mai bine că orice 
progres efectiv al ştiinţei trebuie să se asocieze neapărat unui 
recul al pretentiei de cunoaștere reală, că ştiinţa, dacă do- 
reste să prezică evenimente si să guverneze energiile naturii, 
nu poate oferi cauze, ci descrieri ale funcționării unor mode- 
le, nu realități, ci formule, nu verificări, ci mult mai modeste 
falsificări. Ştiinţa poate domestici si stăpîni natura, dar cu un 
pret straniu: abandonul vechii ambiţii de a o cunoaste!! E un 
pret pe care Platon sau Aristotel ar fi refuzat, fără îndoială, 
să-l plătească. Căci ea, știința, pare să fi renunțat exact la 
ceea ce ei credeau a reprezenta adevărata cunoaștere! 

Si totuși, ar fi drept de recunoscut cá ruptura începuse, în 
fapt, exact cu Platon, Socrate sau Aristotel (,,onto-theo-logia“ 
lui Heidegger), adică o dată cu loviturile hotărîtoare pe 


! Deja Platon sesizase posibilitatea apariţiei unei astfel de științe 
care să renunte la cercetarea cauzelor în favoarea „salvării fenomene- 
lor“, dar si a prezicerii lor (PLATON, Rep, 493 a-c, alegoria „domesti- 
cirii“ unei fiare). 

care acestia le aplicau constiintei mitice, plasind ratiunea 
pe tronul arbitrului suprem al aprecierii existentei. Dar 
ideea cá intre lumea faptelor si cea a valorilor si a cre- 
dintelor existá o distantá imposibil de parcurs apartine pe 
deplin modernitátii stüntifice si, desigur, si filozofice: 
Kant nu a mai construit un „sistem“, ci a scris trei „Critici“, 
arátind limitele de nestrábátut dintre lumea ratiunii, cea a 
legii morale si cea a aprecierii estetice. Oricum, de la greci 
si pînă în vremurile noastre, ne-am „retras“ continuu din 
arhaicul paradis al comuniunii cu Universul si Divinitatea, 
ne-am separat, ne-am împărțit, ne-am sectorizat, ne-am 
distribuit după domenii, activități, tipologii instrumentale. 
Cît oare însă ne mai putem permite această retragere, 
uceastă defensivă ontologică? 

Fie ea mai veche sau mai nouă, anularea „vechii alian- 
te“ introduce oricum o teribilă ruptură în conștiința ome- 
nească: între judecátile obiective si judecátile de valoare, 
între ştiinţă şi morală nu mai poate exista acord, aşa cum 
recunoștea cu claritate Max Weber, iar între ceea ce omul 
speră, sau crede, sau dorește și ceea ce el poate demonstra, 
justifica rațional, întemeia obiectiv, se pierde legătura 
tradițională. Nemaifiind în stare să se rezeme pe accesul la 
„cauzele ultime“ pentru a-și întemeia solid valorile, spiritul 
va recurge fie la edictul unei revelații fondatoare, fie la 
arbitrariul asertării lor apodictice. Însă, cum atât sistemele 
revelate, modalitățile lor de interpretare, dar mai ales 
modalitățile de asertare se multiplică irepresibil în absența 
corectivului unei rațiuni universale constrîngătoare, să ne 
mai mirăm că valorile se vor parohializa și că puterea de 
discernămînt — acea Urteilskraft in a cărei universalitate 
empirică totuşi Kant încă mai credea — se anemiază chiar 
şi la cei mai buni dintre noi? 

De aceea, nu întîmplător poate, exact în momentul 
cînd critică lumea modernă, incapabilă, după părerea sa, să 
se confrunte cu fractura dintre cerinţele științei și cele ale 
sufletului, tot J. Monod scrie: 

Societăţile «liberale» din Occident continuă să profeseze din virful 
buzelor... un dezgustător amestec de religiozitate iudeo-crestina, 
progresism scientist, credinţă în drepturi «naturale» ale omului si 
pragmatism utilitarist. Societăţile marxiste continuă să profeseze 
religia materialistă şi dialectică a istoriei: un cadru moral aparent 
mai solid decit cel al societăților liberale, dar mai vulnerabil, 
poate din cauza rigiditatii înseși care-i constituia pînă acum forța 
(MONOD, 1991, 145). 


Prin urmare, pentru savant, liberalismul Occidentului 
trebuie pus între ghilimelele improprietátii, iar unul dintre 
calificativele sale este cel de „dezgustător“, în timp ce so- 
cietátile marxiste oferă un cadru moral declarat „mai so- 
lid“, chiar dacă, e drept, numai „aparent“! Paradoxal, exact 
inanitatea comparatiei si a judecății lui Monod arată cît de 
gravă este criza pe care el însuși o proclamase. 

Or, dacă ştiinţa nu mai este știință în sensul propriu al 
cuvîntului, fiindcă nu mai intenționează cu adevărat „să 
ştie“, dacă progresul ei, prin urmare, nu se mai poate iden- 
tifica unei adînciri a cunoașterii autentice a cauzelor şi a 
esentelor, și poate chiar nu mai există progres, în adevăratul 
sens al cuvîntului, ci doar un mers zigzagat ce urmează 
schimbărilor de „paradigmă“, cine mai poate interzice unor 
civilizații ,,non-stiintifice" si reprezentanţilor lor nu doar 
afirmarea echivalentei, ci chiar pe aceea a superiorității 
culturii lor în raport cu cea occidentală modernă? 

Spre pildă, în septembrie 1994, a avut loc la Cairo o 
conferință mondială, organizată de ONU, privind proble- 
mele populaţiei. La această conferință, au apărut reacții 
adverse extrem de vehemente la adresa principiului ega- 
lităţii sexelor, a dreptului la avort, ori a dreptului de 
asistență medicală civilizată pentru femeile ce nasc în afara 
căsătoriei. Reacţiile au sosit mai ales (dar nu exclusiv) din 
partea unor tari islamice, care au arătat că ideile respective 
violează Coranul sau legea islamică. 

De asemenea, o cercetătoare din India, Gayatri Spivak, 
a încercat să prezinte interdicţia britanică asupra ceremoniei 

„sutee“ — în care sotiile urcau pe rugul funerar al soților 
morti — drept un act colonialist, care „a căutat să impună 
lemeilor indiene valorile britanice“, neglijind sentimentul 
de mîndrie şi de onoare pe care acele femei îl aveau în 
momentul autosacrificării lor (ROSENAU, 1992, 154). 

Dificultatea, dacă nu imposibilitatea interdictiei sau a 
amendării unor atare atitudini antiumaniste, reprezintă o 
consecință cu care, poate, Monod, laureat al premiului Nobel 
pentru biologie, nu ar fi fost de acord, dar care mi se pare că 
decurge logic chiar din argumentatia sa ce, în particular, pla- 
sează între ghilimele termenul „liberal“ sau atributul 
„natural“ asociate „drepturilor omului“. Iar cînd un René 
Guénon — urmat mai recent de tot felul de profeti New Age —, 
de pe poziţiile unei așa-numite științe tradiționale, pretindea 
că cercetarea științifică moderná e... 


„„„un adevărat haos în care e zadarnic să cauti vreun element defini- 
tiv stabil, căci totul e o acumulare monstruoasă de fapte şi detalii, 
ce nu pot dovedi și nu pot însemna nimic (GUENON, 1993, 77), 


te poti încrunta, ridica din umeri, privi cu ironie; dar cum 
mai poti argumenta rational si ştiinţific eventuala lipsă de 
temei a unei astfel de judecáti de valoare, cind abia ai aflat 
că ştiinţa occidentală a avansat atît de mult tocmai fiindcă 
a refuzat judecátile de valoare? 

Sau, cînd la sfîrşitul cărții sale, Mitul vesnicei reîntoar- 
ceri, Mircea Eliade imaginează un dialog între „omul mo- 
dern" și „omul arhaic“, in care, la modul general, istoria, 
valorizată de primul, este respinsă de cel de-al doilea în 
favoarea arhetipurilor, ce temei am mai avea să tranșăm, 
adjudecînd victoria în dispută tocmai omului modern? 
(ELIADE, 1969, 185) Eliade, de altminteri, mimează pru- 
denta, un fel de sceptică epoché dinaintea judecății. (O 
face și Gayatri Spivak, de altminteri, cînd opune tradiția 
indiană ce practică ,,sutee“ moralei occidentale.) E însă 
numai o mimare, căci poziţia lui se simte, fără echivoc, ca 

fiind de partea „omului arhaic“. N-are dreptate? Poate cá 
n-are, dar cum am putea-o dovedi în mod valid, şi nu doar 
pentru Eliade sau un discipol al său (ce poate nu se vor 
lăsa nicidecum convinși), ci chiar și pentru noi înșine? A 
declara că omul modern are cu mult mai multe bunuri și 
e stăpîn pe un număr impresionant de tehnologii cu care 
îşi ușurează viaţa sună pentru destule spirite derizoriu, și 
ti se poate răspunde că omul arhaic, în schimb, se simte 
în comuniune cu Cosmosul, ceea ce îi oferă conştiinţa 
propriei sale centralitáti ontologice. De asemenea, este 
greu ca omul modern să aducă în avantajul său nivelul 
atins al artelor, al religiei, ori al moravurilor. Primele par, 
din punct de vedere calitativ, să nu fi evoluat deloc; 
pe cea de-a doua el însuși tinde să o ia putin în seamă, cit 
despre ultimele, e neplăcut să vorbească cu emfază despre 
meritele sale în domeniul etic, după Auschwitz şi Gulag. 

Singurul argument tare pe care se părea că l-ar fi 
putut invoca — acela că ştiinţa sa a oferit o mai bună si 
mai profundă cunoaștere a lumii — se arată fără putere şi 
nu în ultimul rînd chiar datorită oamenilor de știință. 
Comit şi aceștia sofisme? Buna lor credință e mai presus 
de orice îndoială, iar raționamentul lor pare, cel puţin, 
fără fisuri. Și să nu se susţină acum că și aceștia și-ar fi 
trădat menirea: dimpotrivă, ei au împlinit cum nu se poate 
mai bine vechiul ideal al lui Bacon sau Descartes, cel al 
unei științe obiective, depersonalizate si dezantropomor- 
fizate. Ce ne mai rămîne atunci de obiectat la marginali- 
zarea rațiunii şi la desconsiderarea omului ca trestie 
ginditoare? 

Acum trei secole, un conational al lui Monod, despre 
care nu s-ar putea nicidecum pretinde a nu fi fost un homo 
religiosus, afirma totusi: 


Întreaga noastră demnitate constă în gîndire... Să ne silim deci a gín- 
di bine. Iată principiul moralei [sub]. A.C.] (PASCAL, 1929, 195). 

Poate sta, deci, chiar principiul moralei (si nu doar 
principiul cunoasterii) in faptul de a gindi bine, si nu mai 
degrabá, de exemplu, in cel de a te ruga bine, de a recita 
mituri fondatoare, de a respecta litera Coranului, sau de a 
[1 un desávirsit yoghin? Cine ar mai putea-o sustine astázi 
cu linistea si tária de convingere de pe timpuri ale lui 
Blaise Pascal? 


II. Comparatia intrinsecá 


1. Beneficul somnambulism 


S totusi, chiar dacá in zilele noastre nu mai 
avem nici prea multă liniște, nici destulă tărie 
de convingere, sentimentul meu este că lucrurile încă nu 
stau atît de rău pe cit ar trebui să ne așteptăm, atunci cînd 
rationám prea consecvent în termenii consideratiilor de 
mai sus. Într-adevăr, potrivit cerințelor unei atare con- 
secvențe, la prima vedere o lume care a pierdut principiile 
universale, care, din „trădare“, din necesitate istorică sau 
din constrîngere intelectuală, s-a parohializat, s-a relati- 
vizat, ar trebui să fie mult mai anarhică, mai haotică, pe 
scurt, mai rea decît o aflăm că este în fapt. 

Nu vreau să spun — Doamne fereşte — cá ar fi o lume 
bună; și totuși, fie și prăbușirea pașnică a comunismului la 
„Cincizeci de ani după cea violentă a nazismului arată că 
răul pe care secolul nostru îl încearcă nu e nici absolut, nici 
veșnic, nici inexorabil. Lumea suferă imens, dezastrele sînt 
destule si teribile, dar, cumva, fie si cu intirziere, apar 
soluţii, fie si partial se găsesc remedii, iar profeții mai 
vechi sau mai noi ai Apocalipsului par să fie mereu 
dezmintiti. Cînd Eric Hobsbawm, în cartea sa dedicată 

perioadei dintre 1914 (declansarea primului rázboi mon- 
dial) si 1991 (prăbuşirea URSS) — adică ceea ce el nu- 
meste Scurtul secol XX — declară emfatic: „vechiul secol 
[adică perioada încheiată in 1991, n. A.C.] nu s-a sfârșit cu 
bine“ (HOBSBAWM, 1994, 17), il putem contrazice: ba 
da, dacă dispariția URSS este punctul terminus autentic al 
„scurtului“ secol XX (şi probabil că este), atunci el s-a 
sfîrşit foarte bine! 

Dimpotrivă, așa cum observă şi Gilles Lipovetsky, nu 
străbatem încă ultimul versant din Kali Yuga: 


Să ne ferim de a intona refrenul decadentei. Expansiunea drep- 
turilor subiective și abandonarea datoriilor individuale nu trebuie 
să servească la validarea paradigmei nihilismului, definit ca anar- 
hie generalizată, absentă a oricărei legitimitati... Epoca postmo- 
ralistă rezervă numeroase surprize: obligatiile morale fata de sine 
sînt în declin, dar se stabilesc noi consensuri în jurul vieţii, al 
morții si al trupului (LIPOVETSKY, 1996, 97). 


Oricum, în absenţa valorilor susținute de transcendent, 
a marii rigori pierdute, chiar „mîna invizibilă“ a lui Adam 
Smith nu pare să fi dispărut cu desávirsire, ghidindu-ne, 
uneori împotriva voinței noastre, ca pe niște bieti somnam- 
buli! ce sîntem, pe o cale anevoioasă, dar nu fără ieşire, în 
sublunaritatea noastră atît de deficitară şi atît de criticabilă. 

Si nu doar la nivel global lucrurile stau ceva mai bine 
decît s-ar fi cuvenit; în diferite domenii particulare, ob- 
servám — dacă nu ne lăsăm seduși de pesimisme radicale — 
o situaţie asemănătoare. Spre exemplu: deși vechiul princi- 
piu al lui Leopold von Ranke, pe care l-am invocat la înce- 
putul acestui eseu, ce presupune o riguroasă separare a 
faptelor de interpretările lor, e greu să mai fie apărat din 


! V. o interesantă aplicație a „somnambulismului“ la Arthur 
Koestler (KOESTLER, 1995): marii creatori ai științei moderne, 
Copemic, Kepler sau Galilei, au realizat descoperirile lor mergînd 
adesea pe căi false și acumulind erori, care însă s-au autoanulat. 

punct de vedere filozofic in absenta unor etaloane univer- 
sale ale Adevárului, totusi, practic, istoria serioasá, obiec- 
livă, ale cărei rezultate să fie împărtășite de majoritatea, 
chiar dacă nu de unanimitatea comunităţii academice, nu a 
dispărut. În pofida a destule şi solide argumente că istoria 
nu este, în fond, o știință, și nici măcar o „știință a omului“ 
(VEYNE, 1971)!, această disciplină pare să se comporte de 
cele mai multe ori în răspărul argumentelor, ca şi cînd ar fi, 
intr-adevár, o ştiinţă, fără ca noi să băgăm de seamă si fără 
să putem înţelege cum anume. Într-adevăr, ce este un fapt 
„pur“, lipsit de interpretare? Poate exista asa ceva? Ra- 
(ional, nu, cel putin nu atunci cînd dispar criteriile transcen- 
dente de calificare. Chiar fără să ne referim la „categoriile 
apriorice“ kantiene, este evident că percepţia omenească 
introduce automat interpretări implicite în însuşi faptul 
sesizării realității, lucru bine demonstrat încă de reprezen- 
lanții așa-numitei Gestaltpsychologie (KOEHLER, 1964). 
Percepția va fi de la bun început, prin urmare, „colorată“, 
si nu doar de ceea ce este „general uman“, ci si de stilul si 
datele transindividuale ale culturii și epocii, încă înainte de 
a [i supusă unei interpretări explicite. Apoi, redactarea unei 
liste a „faptelor“ presupune adoptarea unui .prealabil punct 
de vedere, ceea ce înseamnă că mai multe puncte de vedere 
vor avea ca efect stabilirea unor liste diferite de „fapte“. 
Este, mai departe, extrem de greu de trasat o limita conve- 
nabilă şi raţională între ceea ce se cheamă „fapt“ și interpre- 
tare. Data unei bătălii este, desigur, un fapt incontestabil, 
dar a sti fie şi doar cine a cistigat-o este adesea o dificilă 
problemă de interpretare, încă de pe vremea lui Tucidide. 
Cine a cîștigat bătălia de la Borodino, Napoleon sau rușii? 


! Autorul face o distincţie între „le formel" si „le vécu", acesta 
din urmă cuprinzînd domeniul faptelor omenești. Istoria se ocupă cu 
ultimul si, ca atare. ea nu este o știință si nici măcar o „ştiinţă umană“, 
precum economia, lingvistica etc. Nu există legi în istorie, ci doar un 
sistem complex de cauze particulare ce nu pot fi extrapolate. 

Generatii de scolari romani cred a sti cá bătălia de la 
Rovine, poetizatá de Eminescu, s-a terminat cu infringerea 
turcilor. Si cu toate acestea, dupá ea, románii s-au retras, 
iar turcii şi-au continuat înaintarea. 

De fapt, dacă istoricii ar fi mai filozofi decît sînt de 
obicei şi, în consecinţă, și-ar pune mereu întrebări îngri- 
jorate asupra legitimitátii distinctiei dintre „fapt“ și „inter- 
pretare“, e probabil cá nu ar mai apuca să scrie lucrări 
istorice. O anumită naivitate epistemologică, rezumată în 
motto-ul Times-ului „facts are sacred, comment is free“, e, 
în realitate, extrem de fertilă, chiar dacă greu de justificat. 
Ea „ține“ în foarte multe situaţii, cum ar fi la tribunal sau 
în presă, deși se găsesc întotdeauna spirite cam prea subtile 
care să demonstreze, aproape impecabil, că distincția po- 
menită este în cel mai bun caz o iluzie, cînd nu o culpabilă 
înscenare derivată dintr-o „falsă conștiință“. 

Culmea este că asemenea naivitati fertile sînt de intil- 
nit si în domeniul științelor exacte: atunci cînd savantul 
uită de neopozitivism, de teoriile lui Popper ori de cele ale 
lui Kuhn și adoptă la modul implicit un realism epistemo- 
logic, el devine un mai bun om de ştiinţă, deși un mai rău 
filozof. Căci, psihologic, e greu să te devotezi pe deplin 
căutării, modeste şi cu puţine certitudini, a falsificării unor 
teorii, asa cum cere Popper, dar foarte ușor să o faci cînd 
te crezi aflat, după vorba lui Platon, „a vînătoarea Fiinţei“, 
cu alte cuvinte, cînd te consacri dezvelirii Adevărului ascuns 
sub vălurile Naturii! Altminteri, nimeni nu ar sacrifica atîta 
timp, satisfacţii materiale, prieteni, sănătate, uneori chiar 
viata, numai si numai de dragul unei răsunătoare falsi ficări, 
oricîte elogii i-ar putea aduce această înfăptuire in 
comunitatea savantă! 

Dar, dacă asemenea succese ale practicii apar printre 
cei ce investighează faptele istoriei „pure“ şi ale științelor 
exacte, ce să mai spunem despre cercetătorii istoriei lite- 
raturii sau artei, unde „dreptul la interpretare“ este, ca să 

spunem asa, garantat prin „constituția“ acestor discipline! 
Totuși, chiar si în acest domeniu dezordinea si anarhia 
postmoderne sînt mai putin puternice decît „o cere teoria“, 
sau decît ne-am aștepta. 

Noile teorii asupra istoriei literare, cu vocaţie de- 
constructivistă și postmodernistă, se înfăţişează, spre pildă, 
considerabil „în avans“ față de cele mai noi manuale 
practice de istorie literară sau de antologii de texte, mult 
mai traditionaliste în practică, de cele mai multe ori în 
contrast cu pretenţiile lor teoretice. De exemplu, mai multe 
antologii de texte literare relativ recente se deosebesc mai 
putin prin restructurarea selecţiei fundamentale, cît prin 
succesive adăugiri de texte contemporane, astfel încît un 
același nucleu esenţial „clasic“ sau în „clasicizare“ este 
prezent pretutindeni (CORNEA, 1997)!. Ceea ce se întîm- 
pla poate fi înfățișat si în felul următor: slăbiciunea sau 
chiar dispariţia unei concepţii „clasice“ asupra istoriei $i a 
evaluării literare nu desființează, sau, oricum, afectează 
numai parțial o practică de tip „clasic“, de parcă aceasta 
din urmă — practica — ar putea continua in chip somnam- 
bulic să supravieţuiască, chiar și în absenţa unei teorii care 
să o susțină. 

Deci fenomenul cu adevărat interesant este nu atît cá 
practica nu urmează teoriei, ci că adesea ignorarea sau Chiar 
inexistența acesteia din urmă nu distruge o anumită prac- 
ticá. Lucrul e cunoscut demult și a tins să-i scandalizeze 
pe filozofii esentialisti, îndeobște. Socrate — asa cum îl 
prezintă Platon, cel puţin — îi reproşa prezicătorului 
Euthyphron că vrea să fie pios fără să poată defini pietatea, 
retorului Hippias că vrea să compună discursuri frumoase 


l Contrairement aux avis de ceux qui pensent que les grandes 
controverses déroulées aux États Unis autour du Canon le méne 
incluctablement au délabrement et à la ruine, celui-ci se maintient en 
bonne santé dans son noyau dur (les classiques) et changc par 
élargissement (dés qu 'on se rapproche du présent )." 

fárá sá stie ce este Frumosul, nobilului Menon cá doreste sá 
practice virtutea fárá a-1 putea cunoaste esenta. De aseme- 
nea, cu ocazia unei discutii cu poetii, Socrate e uluit cá... 


..aproape toti cei de fată la discuţie ar fi putul vorbi mai cu miez 
decít poetii despre poemele pe care acestia le compuseserá 
(PLATON, Apo, 22b). 


Chiar principiul etic al lui Socrate, Platon si Aristotel — 
„virtutea e cunoaştere“ — afirmă că binele autentic nu poate fi 
dobindit decît intelegindu-i esenţa. Or, astăzi am devenit mult 
mai sceptici în ceea ce privește principiul socratic, tinzînd să 
separám cunoașterea și știința de etică, astfel încît cred că Leo 
Strauss se insealá atunci cînd scrie că omul inteligent este, 
mai mult sau mai puțin, „lipsit de cruzime“ (STRAUSS, 
1989, 25). Dar din alt punct de vedere, am devenit și ceva mai 
toleranti epistemologic — o nouă dovadă a reculului, a de- 
fensivei la care raţiunea s-a simțit obligată să consimtă. 

Într-adevăr, sîntem de acord, în general, că putem 
practica frumosul fără a ști să-l definim, că virtutea, sub 
diferitele ei aspecte, ne stă la îndemînă chiar dacă îi igno- 
răm esenţa; mai mult, anumite școli filozofice neo-nomi- 
naliste (R. Carnap, L. Wittgenstein) caută să ne convingă, 
poate cu destul temei, că astfel de definiții nici nu pot 
exista și că nici nu se poate vorbi cu sens despre entități ca 
Virtutea, Frumosul, Adevărul etc., în legătură cu care, dacă 
nu ne putem exprima clar, mai bine să păstrăm tăcerea. Ei 
bine, în pofida lui Wittgenstein, nu o păstrăm! (De altmin- 
teri, Wittgenstein însuși, după ce a făcut această recoman- 
dare in Tractatus, a încălcat-o, încercînd in Investigatiile 
filozofice sá deconspire citeva dintre practicile noastre de 
vorbire, care ele tocmai dau sens lumii (WITTGENSTEIN, 
Phil, $ 432)!. 


| Jedes Zeichen scheint allein tot. Was gibt ihm Leben? — Im 
Gebrauch lebt es. Hat es da den lebenden Atem in sich? — Oder ist der 
Gebrauch sein Atem?* 

Or, dacá oamenii comit destule erori utilizind fárá 
discernámint asemenea „spectre metafizice“, este uimitor 
să vezi cá, în pofida deficienţelor noastre intelectuale, ră- 
min totuși destui oameni buni, opere si lucruri frumoase, 
ha chiar și spuse adevărate, alături, desigur, de cele false, 
insă de care pot fi distinse, în pofida faptului că nu mai 
stim ce este Adevărul, ce este Falsul si care este deosebirea 
lilozofică ori logică dintre ele. 

În aceeași ordine de idei, se pare că sînt greu, dacă nu 
imposibil de explicat științific și exhaustiv numeroase 
activități omenești, unde indeminarea, „arta“ și experienţa 
au un rol important, așa cum a arătat Michael Polany, cu a 
sa „cunoaştere tacită“. Dacă am vrea să descalificăm ceea 
ce nu poate fi înțeles sau definit în termeni rationali, ar 
trebui, de exemplu, să negăm echilibrul obținut pe bicicletă 
ori efectul atît de puternic produs de „tușeul“ pianistului, 
prin care un virtuoz și un începător se deosebesc atît de 
mult (POLANY, 1989, 50). 

Un alt bun exemplu este cel oferit de actul traducerii: 
desi toată lumea stie cá traducerea dintr-o limbă într-alta, 
mai ales a operelor literare, este presărată de dificultăți 
enorme, desi nu există nici un fel de teorie care să ne spună 
cum să traducem, dar în schimb parohialismul curent 
sugerează că traducerile au de optat doar între diferite 
grade de infidelitate, au existat şi există mereu traduceri 
bune, și nu este, desigur, vorba doar despre traducerea unor 
scrisori de afaceri. Asemenea versiuni desfid tribalizarea 
culturii, chiar dacă nimeni, inclusiv traducătorul, nu poate 
da seamă de modalitatea de procedare. Spre pildă: 
H.-R. Patapievici a susținut, la un colocviu în 1994, un 
paradox al traducerii, ce s-ar putea exprima în acest fel: 
ceea ce este cu adevărat important nu se poate traduce, 
fiindcă este prea specific, prea instilat de o experiență 
concretă irepetabilă. În schimb, ceea ce se poate traduce 
este banal, traducerea fiind atunci algoritmabilă şi 

accesibilá chiar si unei masini. Numai cá traduceri deloc 
banale si relativ fidele continuă să existe, fie și în pofida 
acestei dileme. Explicaţia stă în puterea aproximativului, la 
care, în cele mai multe dintre cazuri, consimtim mulțumiți, 
ceea ce arată că, dacă nici o traducere nu este perfectă, 
există destule traduceri bune care sfidează parohialismul, 
dovedind că avem mijloacele să comunicăm în pofida 
tribalizării aparent atît de răspîndite. De fapt, noi părem a 
fi asemenea monadelor lui Leibniz: deși în aparență com- 
plet izolate unele de celelalte, ele sînt totuși guvernate de o 
„armonie prestabilită“, prin care ajung în chip surprinzător 
să comunice. 

Toate acestea lasă a se înțelege și că parohialismul cul- 
tural actual si relativismul filozofic postmodern, oricît de 
tentante ar fi intelectual (ori, mai exact, oricît de instabile in- 
telectual ar fi direcţiile contrare), nu au devenit, prin antici- 
pabilele lor consecinţe practice, dominante. De fapt, oame- 
nii continuă să se comporte adesea ca și cînd ar exista uni- 
versalii ori valori translocale, chiar dacă se află în impo- 
sibilitate de a le demonstra, de a le susține, mai mult, chiar 
dacă, uneori, le combat cu înverșunare. Un asemenea com- 
portament, ce contrazice implicit teoria propusă explicit, 
este propriu multor critici ai asa-zisei „logocraţii“ occiden- 
tale. Dacă, bunăoară, Foucault susține incomunicabilitatea 
culturilor sau pe cea a stadiilor lor istorice de dezvoltare, dar 
totuși lasă să se creadă că descrierea pe care el o oferă pentru 
secolul al XVI-lea sau al XVIII-lea este corectă și inteligi- 
bilă (altminteri publicarea cărților sale în tira je considerabile 
si în mai multe limbi n-ar avea sens), înseamnă că el practică 
totuşi, subiacent, o universalitate a științei care face 
cercetarea sa, a unui om localizat în secolul XX, cu putinţă. 

De asemenea, B.L. Whorf sau alţii pot afirma că există 
„mai multe descrieri ale Universului egal valabile“, echi- 
valînd astfel descrierea produsă de omul modern occiden- 
tal cu cea apartinind, să zicem, „omului Hopi“. Și totuși, 

simplul fapt al existentei practice a cercetárii lui Whorf 
dedicate triburilor primitive demonstreazá cá intre aceste 
descrieri, cel putin una (a sa) are capacitatea de a le include 
pe celelalte: ea nu este doaro descriere a Universului, ci si 
0 descriere, o explicatie si totodatá o criticá a celorlalte 
descrieri (un metadiscurs), ceea ce îi conferă, s-ar zice, o 
anumită precedentá. 

lar dacă s-ar obiecta cá asemenea precedente nu au 
sens in sine, fiind artificiale, circumstantiale si neavind de 
partea lor decit argumentul unor deprinderi academice 
devenite „imperialiste“, se poate răspunde cá exact faptul 
unei practici nesustinute de teorie sau în contradicţie cu 
aceasta este ceva preocupant și demn de mirare. De ase- 
menea, nu ne va mulțumi afirmaţia cá practica presupune 
anumite remanente si că, din obisnuintá, oamenii continuă 
să se comporte decent, chiar fără să creadă în eternitatea 
valorilor sau în pedeapsa și răsplata veşnică, numai fiindcă 
părinţii lor credeau explicit în ele. Căci tocmai o atare 
remanentá a practicării unor valori, chiar și după ce esența 
lor teoretică pare să fi decedat și după ce „Dumnezeu a 
murit“, este notabilă. 

Astfel, Gertrude Himmelfarb făcea observaţia cá, deja 
în epoca victoriană, oamenii... 


„afirmau principii morale cu atît mai multă tărie cu cit baza reli- 
gioasă a acestor principii părea să se dezintegreze. Au apărul 
profeții sumbre, după publicarea Originii speciilor a lui Darwin în 
1859, anume că teoria evoluţiei si progresul ştiinţei în general vor 
submina nu doar religia, dar şi moralitatea. Ceea ce s-a întîmplal 
în schimb a fost că moralitatea a devenit, într-un sens, un surogat 
pentru religie (HIMMELFARB, 1995, 26). 


Prin urmare, realitatea unor asemenea practici som- 
nambulice e greu de contestat, după cum și repulsia multor 
teoreticieni pentru înregistrarea atentă și serioasă a acestor 
fenomene rămîne supărătoare. Oricum, asa cum persistă 

destui atei ce duc o viatá cit se poate de moralá, in pofida 
faptului cá morala lor nu pare a mai detine un fundament 
metafizic solid (fenomenul are caracter de masă în tari 
tradiţional protestante precum Danemarca, Olanda, sau 
unele landuri germane), de ce nu ar exista și o anumită 
organizare globală implicită a universului valorilor, chiar 
și în imposibilitatea de a mai susţine principii universale 
derivate din Revelatie ori din cerințele unei Ratiuni apo- 
dictice dominante? 

Ajungem, astfel, să definim scopul acestor rînduri: 
cum s-ar putea oferi o justificare pentru o practică som- 
nambulică și deopotrivă destul de benefică, fără însă a se 
introduce „din afară“ mai noi ori mai vechi principii 
abstracte, universale? Cu alte cuvinte, dorim să ţinem 
seama concomitent de două tipuri de constringeri: 

1. Rațiunea trebuie să consimtă la defensivă, ceea ce 
înseamnă că vom socoti asumarea unor criterii și ipoteze 
normative apodictice, generale, drept arbitrară, criticabilă 
și, prin urmare, relativ erodatá. Pledoaria inflácáratá $i ad- 
mirabilă a Gertrudei Himmelfarb pentru „virtuțile“ victo- 
riene ne poate determina să vedem și mai bine cusururile 
relativismului contemporan. Dar ea nu poate tine locul 
unei reconstructii a dreptului la judecata morală sau cultu- 
rală într-o lume care s-a îndepărtat deja prea mult de „me- 
tafizică“. Asumarea debilitátii teoretice a universaliilor nu 
reprezintă însă o „trădare“ intelectuală, nici urma unei 
degenerări a spiritului, ci o necesitate derivată tocmai din 
erodarea treptată și continuă a majorităţii fundațiilor 
transcendente si metafizice. 

2. Un număr considerabil de acțiuni practice se com- 
portă mereu ca și cînd aceste universalii ar continua să ga- 
ranteze și să fundamenteze practicile respective. Parohia- 
lizarea practică — deși reală — se dovedeşte a fi considerabil 
inferioară nivelului la care ne-am aștepta să ajungă. Prac- 
tica, cu toate „jocurile“ sale, mai obscure sau mai luminoase, 

pare, asadar, sá asculte de ratiuni de care ratiunea conven- 
tionalá nu poate sau nu vrea sá dea seama. John Rawls pu- 
nea, in ceea ce priveste politicul, aceastá intrebare esentialá: 


Cum e posibil să existe, pentru un timp considerabil, o societate 
dreaptă si stabilă de cetățeni liberi si egali care rămîn profund di- 
vizati de doctrine religioase, filozofice şi morale, toate rezonabile? 


Și adăuga imediat: 


Trebuie să găsim remarcabil faptul că, desi atît de profund opuși 
în aceste toate privințe, cooperarea dreaptă între cetățeni liberi si 
egali rămîne totuși posibilă (RAWLS, 1996, 4). 


Numai că există riscul ca ceea ce am numit „rațiune 
convenţională“ să tindă a paraliza o practică pentru care nu 
prea mai are justificări. Argumentele parohialismului ar 
putea treptat șubrezi practici lipsite de orice statut legiti- 
mabil prin teorie. Primejdia cea mai mare nu stă însă atit în 
erodarea fundamentului, cit în discreditarea oricărei încer- 
cări de a compara si de a ierarhiza valori si sisteme cultu- 
rale. Nu susținerea că valorile sînt discutabile este gravă, ci 
aceea că a risca o judecată de valoare (orice judecată) este 
un act de autoritate nelegitim, sau chiar o formă de violență 
implicită. Nu critica Ratiunii sau a Iluminismului este pro- 
blema, ci aversiunea fátisá a unora pentru orice fel de 
argumentare cu efect normativ dincolo de fruntariile în- 
guste ale parohiei sau tribului. 

Vechea problemă a lui Socrate: cum poți fi virtuos 
dacă nu ştii ce este virtutea, cum poti scrie poeme fru- 
moase dacă nu știi ce este frumosul — trebuie, cred, să com- 
porte o soluţie, iar această soluţie mi se pare afirmativă: da, 
binele poate fi practicat, chiar ignorîndu-i esenţa, ori, mai 
mult, ignorind dacă asemenea esenţă există sau este po- 
sibilă. E poate melancolic faptul că Binele, ca dat imuabil, 
ca transcendentá, nu mai poate fi nici justificat satisfăcător, 

nici demonstrat cu convingere, nici mácar, probabil, 
postulat, fárá riscul reintroducerii unei nedorite si desuete 
autocratii esentialiste. Ceea ce rămîne însă uluitor, dar si 
incurajator, este cá atit de des el poate fi, totusi, facut. 


2. Cum comparam? 


Absenta unor criterii universal recunoscute, debilitatea 
fundamentărilor transcendente, iată, deci, ceea ce caracte- 
rizeazá modernitatea noastrá tirzie. Problema este, asadar, 
cum reuşim totuşi să ,,functionám" somnambulic într-un 
mod care, dacă nu este deloc perfect, nu este nici cel mai 
rău imaginabil? 

Orice demers practic de analiză, sinteză, de elaborare 
sau de critică a culturii si a valorilor culturale de orice fel 
se întemeiază pe o comparatie, pe o apreciere de valoare ce 
tinde să distribuie un „mai bun“ şi „un mai puţin bun“. Or, 
discrepanta dintre o practică ce funcţionează adesea sa- 
tisfăcător, după părerea mea, chiar dacă nu lipsesc marile 
și sumbrele excepții, și un fascicul de teorii justificative 
deficitare şi nesigure pare astăzi evidentă, cu riscul, 
menționat mai sus, al treptatei decăderi a practicilor bune, 
ce se văd subminate de obiecţii aparent întemeiate. 

In absenţa criteriilor universale, principala critică adusă 
practicii comparatiei culturale este că ea introduce implicit 
criteriile comparatistului, atribuindu-le astfel acestora virtuți 
universale, chipurile obiective, ce nu se justifică, de fapt, 
prin nimic. lată de ce „mai bun“ ori „mai putin bun“ nu sint 
in rebus, nu sînt — s-ar zice — inerente faptelor şi valorilor de 
comparat (această inerentá nici n-ar exista de altfel), ci ar 
aparține unei impuneri exterioare, marcată de presupozitiile 
si de preconceptiile culturii cu care se identifică autorul 
comparatiei. Mai mult, prin intermediul unor instituții si al 

autoritátilor politice constituite, aceste presupozitii, aparent 
partizane, ar căpăta o legitimare irezistibilă. lată cîteva 
exemple: istoricul american al religiilor, Jonathan Z. Smith, 
critică modul traditional în care au fost comparate cresti- 
nismul primitiv și religiile misterelor de la sfîrşitul Anti- 
chitátii. El arată că majoritatea savanților au fost, multă 
vreme, pátrunsi de o ideologie de tip protestant, ceea ce a 
făcut ca relaţia dintre creştinismul primitiv și religiile miste- 
rclor să fi fost falsificată de la bun început de polemica 
dintre protestantism şi catolicism (SMITH, 1990, 143)!. Cri- 
tica lui Smith mi se pare justificată istoric: hegemonia ideo- 
logiei de tip protestant asupra studiilor biblice de-a lungul a 
peste două sute de ani este evidentă. Si totuși, paradoxal, 
practic multe dintre rezultatele acestor istorici rămîn vala- 
bile și utilizabile, chiar dacă perfectibile, în pofida acestei 
ideologii, ce ar fi trebuit să le anuleze. Dacă nu ar fi așa, 
chiar studiul lui Smith însuși ar pütea fi suspectat de un 
partizanat antiprotestant si criticat ca atare. Totusi, faptul cá 
o practicá somnambulicá a comparatiei functioneazá destul 
de bine, de parcá ar exista si prejudecáti favorabile, nu ne 
consoleazá de la sine. Am dori ca demersul comparativ sá 
funcţioneze măcar la fel si în stare de veghe. adică am voi 
să-i înțelegem fundamentul. 

Alt exemplu: în cartea sa dedicată confruntărilor cul- 
turale și ideologice din timpul lui Ceaușescu, Katherine 
Verdery se simte obligată de standardele academice ame- 
ricane să adopte un ton și o atitudine cît mai obiectiviste si 
non-partizane (VERDERY, 1994). Cu toate acestea, se 
vede ușor că, în confruntarea descrisă dintre ,,protocro- 
niști“ si „antiprotocroniști“, ea se situează de partea ulti- 
milor, încălcînd astfel, și nici măcar doar „printre rînduri“, 


| „The Protestant hegemony over the enterprise of comparing the 
religions of Late Antiquity and early Christianities has been an affair 
of mythic conception and ritual practice from the outset“ (p. 143). 

imperativele unei cercetíri non-angajate (VERDERY, 
1994, 13)!. Totuși, autoarea se fereşte să adopte criterii de 
comparaţie transcendente, „externe“, cel putin în chip 
explicit. De fapt, cum singurá admite, ea preferá sá adopte 
un set de valori declarat local, anume cel american, care 
dá prioritate pluralismului fatá de centralizare, evitind o 
viziune esentialistá si globalizantá asupra Adevárului si 
Binelui (VERDERY, 1994, 13)?. Este acest partizanat, 
nici mácar implicit, al comparatiei celor douá curente 
culturale dáunátor prezentárii corecte a faptelor? Falsificá 
viziunea americană a autoarei realitatea românească? 
După părerea mea, nu; este însă dificil de înțeles motivul 
pentru care... 


..partizanatul antiprotocronist este mai îndreptăţit, sau oferă o 
descriere mai adecvată realității decît ar fi făcut-o un partizanat de 
semn contrar, să zicem de tipul celui practicat de Ilie Bădescu 
(BĂDESCU, 1995). — 


In orice caz, autoarea acestei foarte bune analize a 
spatiului cultural romanesc nu ne incredinteaza secretul 
fundamentului teoretic al propriei sale reusite. 

Comparatia capătă, desigur, un caracter dramatic atunci 
cînd ea se realizează înaintea unui tribunal. A judeca un 
om înseamnă a compara ceea ce el a făcut cu ceea ce ar fi 
trebuit sá facá, in temeiul criteriilor oferite de lege. Dar ce 
se intimplá atunci cind aceste criterii devin neclare? Spre 
pildá, multi (si nu neapárat apartinind asa-numitilor 


| „Am avut intenția, la început, să prezint conflictele dintre inte- 
lectuali in România lui Ceausescu de pe o poziție complet neutră, re- 
zistînd puternicei tentatii de a adopta valorile colaboratorilor mei celor 
mai apropiați, care aparțineau în special unei fracțiuni... Cu toate 
acestea si eu am căzut victimă presiunilor.“ 

2 „Decizînd de ce parte să mă situez, am ales să apăr nu «adeva- 
rul» sau «competența», ci mai curînd acele valori atît de americane 
care susțin o rezistență pluralistă la totalizarea vieții sociale.“ 

„revizionişti“) reproșează tribunalului de la Nürnberg 
partizanatul, faptul cá a aplicat celor învinși justitia și 
normele de drept ale învingătorilor. Conform propriilor lor 
legi, criminalii nazişti ar fi trebuit achitati. Ceva asemá- 
nător s-a întîmplat cu ocazia judecării lui Erich Honecker, 
fostul șef al fostei Republici Democrate Germane. 
Avocaţii acestuia au susținut la proces că fostul demnitar 
est-german nu poate fi judecat în temeiul legilor Republicii 
l'ederale, ci doar în cel al legilor RDG, un stat ce încetase 
să mai existe. 

De fapt, ceea ce se judeca în asemenea cazuri nu pri- 
vea numai faptele unor persoane, ci un anumit sistem poli- 
lic (nazist sau comunist), bazat pe un set specific de valori. 
Dar poate fi judecat un sistem in lumina normelor oferite 
de alt sistem? Au acestea din urmă forța unor adevăruri 
translocale, non-partizane? Sau cumva chiar partizanatul 
acestor ultime norme este superior partizanatului acelor 
sisteme ce au fost judecate? În ce fel este cu putință o ase- 
menea judecată în situaţia în care credinţa în Bine, Adevăr 
si Dreptate nu-și mai poate afla temeiuri filozofice sigure? 

Atunci cînd sînt comparate două mărimi, oricare dintre 
cle poate servi drept etalon (asa cum se poate găsi și o a 
treia care să îndeplinească același rol), iar rezultatul com- 
paratiei și al măsurătorii este identic în toate cazurile, fiind 
exprimat în numere echivalente. Dar se poate proceda ana- 
log şi în cazul unor sisteme de valori? S-ar părea că uneori 
este acceptabil să măsurăm unele sisteme cu ajutorul altora, 
dar ar fi repugnant ca aceasta să se întîmple întotdeauna și, 
în oricare caz ne-am plasa, fundamentele teoretice ale unei 
asemenea practici nu sînt deloc evidente. 

Cu toate acestea si în pofida debilitátii teoriei com- 
paratiei, nu ne indoim că şefii naziști și-au primit pedeapsa 
cuvenită, pedeapsă pe care, pe de altă parte, și Honecker o 
merita. Nu ne indoim, de asemenea, în particular, cá ,,anti- 
protocronismul“ românesc şi nu curentul opus oferă mai 

curind temeiul unei bune descrieri a societatii timpului, ori 
cá, in istoria crestinismului primitiv, anumite predispozitii 
protestante nu au influentat in chip negativ rezultatele cer- 
cetárii. 

Problema este cá preopinentii parohialismului, „proto- 
cronistii de toate nuantele, cei care sustin fie cá nici un 
sistem de valori nu poate servi in judecarea altui sistem de 
valori, fie cá, dacá unul dintre ele e utilizat drept etalon, ni- 
mic n-ar trebui să ne împiedice să utilizăm în același scop 
pe oricare altul, par, teoretic, cel puţin, dacă nu practic, să 
aibă dreptate. lar dacă admitem, împreună cu Raymond 
Boudon (ostil de altminteri parohialismului postmodern) 
(BOUDON, 1995), că judecata axiologică se bazează, în 
final, pe „raţiuni bune“ ce pot fi aduse în sprijinul deciziei 
sale, trebuie să recunoaștem că oamenii aceștia au destule 
„rațiuni bune“ în sprijinul opțiunii lor. Argumentele lor au 
aerul de a fi evidente, clare si au avantajul bunului-simt. În 
lipsa unui tribunal transcendent recunoscut, trebuie 
suspendată orice judecată universală. Dar există în aseme- 
nea spuse si o atracţie la care secolul nostru cedează cu 
ușurință. Căci ele măgulesc dorinţa periferiilor de a se afir- 
ma înaintea centrului și, pe de altă parte, încurajează auto- 
culpabilizarea acestuia din urmă. Au chiar și un aer demo- 
cratic, deoarece s-ar părea cá se întemeiază pe pluralism si 
pe deschidere multiculturală. 

Or, această forță teoretică a parohialismului are de ce 
să ne îngrijoreze: ea poate alunga și exila, sub vacarmul 
vociferărilor sale, benefica practică somnambulică, dar 
mai ales o poate discredita. A constata că o asemenea prac- 
tică există, fie și în pofida teoriei, este, cum am mai spus, 
îmbucurător. A abandona însă practica fără a-i căuta, după 
puteri, o susținere pe măsură ar însemna a ne declara în- 
vinși înainte de luptă, a părăsi un aliat prețios, a asocia 
slăbiciunea, lașitatea şi descurajarea cu o întristătoare 
neatentie intelectuală. 

3. Turnirul credintelor 


Comparatia culturilor si a sistemelor de valori nu este 
deloc o náscocire moderna. Deja la Herodot intilnim o 
faimoasă comparaţie între monarhie, oligarhie si democraţie, 
prezentată sub forma unei dispute între trei nobili persani. La 
începuturile creștinismului, apologetii compară uneori noua 
religie cu păgînismul, servindu-se de cadrul oferit de dialog 
şi de controversă, asa cum se întîmplă in Octavius al lui 
Minucius Felix. Mai tîrziu, la comparaţie culturală s-a recurs 
într-o manieră directă, non-fictivă, „sportivă“, dar şi riscantă: 
c vorba despre competiţia intelectuală, desfăşurată înaintea 
regelui sau a episcopului între susținătorii unor religii 
diferite. În special în Evul Mediu timpuriu, încercările de 
convertire a evreilor la creștinism erau uneori precedate de 
aprige, cînd nu și relativ elegante dispute teologice între 
rabini și doctori ai Bisericii, asa cum s-a întîmplat la Limoges 
în 1010, controversa fiind urmată de un mai putin elegant 
decret de convertire forţată (EISENBERG, 1993, 190). Cît 
de mult răspîndită era această practică, ne-o arată Andrei 
Oisteanu, care a recenzat peste 40 de asemenea ,turniruri" 
ale diferitelor credinte, desfásurate pe un spatiu geografic 
urias, din Japonia si piná in Islanda si din vremea lui Ahab, 
regele Israelului, pînă la Vasile Lupu (OISTEANU, 1995). 

Ce putem spune despre mecanismul de atribuire a victo- 
riei în asemenea „turnire ale credințelor“, victorie ce impli- 
ca, desigur, de îndată, și o judecată de valoare asupra siste- 
melor religioase aflate în discuţie? Pare limpede că decla- 
rarea unuia dintre participanții la „turnir“ drept cîştigător are 
ca fundament judecarea unui sistem de valori cu etalonul 
oferit de un alt sistem de valori, ceea ce conduce, aproape de 
regulă, la victoria sistemului-etalon. Dar, cum alegerea 
acestui sistem-etalon este arbitrară, tinind de natura religiei 
autorității de stat din tara respectivă, el fiind așadar un „dat“ 
exterior comparatiel propriu-zise, putem califica acest tip de 


47 


comparatie ca extrinsec. Sau, cel putin, alegerea etalonului 
apare ca arbitrará, dacá ne plasám in afara cercului cultural 
respectiv. Într-adevăr, înaintea unui rege creştin învinge, ca 
regulă generală, creștinismul, în timp ce înaintea unui 
prezumtiv rege evreu ar fi învins, cu siguranță, iudaismul. 
Că lucrurile stau așa se poate ușor vedea evocînd tipul 
multor argumente și „bunele rațiuni“ aduse în luptă de cele 
două părți: spre a demonstra că Mesia sosise deja, creştinii 
invocă forța și multitudinea regatelor creștine, contrastind 
aceste calități cu risipirea evreilor în întreaga lume, ce 
vietuiau mizerabil, lipsiţi de un stat propriu și pretutindeni 
persecutați. Dimpotrivă, pentru evrei spectacolul oferit de 
lumea creştină — războaie nesfirsite între regatele creştine, 
erezii, violente de tot felul — nu se potrivește timpurilor 
postmesianice, fiind o dovadă că Mesia nu a venit încă 
(EISENBERG, 1993, 191). Desigur că în absenţa unui 
criteriu universal valabil, admis de ambele parti, nici unul 
dintre aceste argumente nu poate fi declarat în absolut mai 
tare decît celălalt. Forţa (regatelor creștine) poate fi văzută, 
pe de-o parte, drept un semn de electie divină, dar, pe de 
altă parte, dezbinarea și suferința acelorași regate pot fi 
interpretate la fel de bine ca semne ale mîniei divine. Care 
dintre aceste „bune raţiuni“ va avea precădere depinde de 
o alegere prealabilă ce este dependentă de opţiunile arbi- 
trului. Se vede bine că acesta nu poate fi considerat doar un 
arbitru; el este deopotrivă și jucător, iar alegerea sa inter- 
vine, ca regulă generală, înaintea prezentării dovezilor. 
Aparent, dar numai aparent diferit de această schemă 
se arată a fi „tumnirul“ pentru convertirea cneazului Kievului, 
Vladimir, încă păgîn, la care ar fi participat, in 922, un 
musulman, un catolic, un evreu şi un bizantin ortodox 
(OISTEANU, 1995). Cneazul refuză islamismul pentru cá 
interzice alcoolul, respinge catolicismul fiindcă recomandă 
postul, nu primeşte iudaismul fiindcă evreii nu mai dom- 
nesc peste lerusalim, în schimb acceptă ortodoxia cînd 

solii săi trimişi la Constantinopol îi vorbesc despre splen- 
doarea ceremoniilor de la Sfînta Sofia. Altfel spus, acest 
print barbar adoptă religia care se asociază aparent cel mai 
hine cu înţelegerea si sensibilitatea sa fruste. S1 aici, prin 
urmare, decizia decurge din preferintele, din optiunile 
anterioare si din prejudecátile arbitrului. 

Putem deduce de aici trăsăturile generale a ceea ce am 
numit „comparație extrinsecă“: criteriul de ierarhizare este 
exterior, arbitrar (ceea ce face ca o dată cu schimbarea crite- 
riului să se schimbe și ierarhia), judecătorul nu e doar arbitru, 
ci si, în mod necesar, jucător. Aceasta nu înseamnă cá judecă- 
lorul va acorda neapărat și întotdeauna victoria partidei 
căreia el îi aparține explicit, formal, prin credință sau sistem 
de valori. E cu putință, firește, ca, printr-o inversiune dictată 
de cine stie ce sentimente și resentimente, el să inverseze ju- 
decata. S-ar putea, de exemplu, ca un episcop iudaizant în se- 
cret, un marrano, să-l declare victorios în „turnirul credin- 
(elor pe evreu si nu pe creştin. Dar decizia paradoxală luată 
de astă dată nu este cu nimic mai putin izvoritá din opțiunea 
fundamentală, prealabilă, primară a judecătorului, chiar dacă 
aceasta nu este vizibilă. Orice s-ar întîmpla, așadar, rezultatul 
comparatiei depinde nemijlocit de opțiunile filozofice și etice 
primare, cele mai putemice ale arbitrului, la care el aderă în 
cca mai mare măsură și cu cea mai mare forță. 

În temeiul comparatiei extrinseci nu pot exista 
judecată și ierarhizare impartiale, independente de arbitru. 
In acest caz, alternativa e următoarea: ori trebuie respinsă 
orice comparaţie între culturi, orice „turnir al credințelor“, 
rezervîndu-se ierarhizarea numai pentru ceea ce se află în 
interiorul fiecărui sistem de valori și poate fi judecat în te- 
meiul criteriilor interne; este exact ceea ce susțin, de obi- 
cci, relativistii şi deconstructionistii, partizanii ,,comuni- 
lăților interpretative“ sau ai nationalismelor drapate, post- 
modern, în „multiculturalism“. 

Ori, altminteri, trebuie acceptat că, etalonul sau crite- 
riul de judecare fiind arbitrare, propuse din afară, nu există 

‘comparatie cu rezultat unic, constant, ci acesta poate varia 
în orice fel, în măsura în care instituţiile puterii, tradiția 
locului ori alte circumstanțe dau prioritate unui criteriu sau 
altuia. Pe această concluzie se bazează, spre pildă, „revizio- 
niștii“ istoriei, care pretind că istoria „oficială“, fiind redac- 
tată la comanda socială a învingătorilor, poate fi oricînd 
răsturnată şi rescrisá. Comparatia culturală extrinsecá — 
atunci cind ea este comisá — rámine, din acest punct de 
vedere, un act de autoritate: un anumit sistem dominant 
politic, militar, economic isi impune de cele mai multe ori 
valorile proprii, insistind, poate fárá temei, cá acestea ar 
avea o justificare universalá. Binecunoscutul principiu: 
învingătorii au întotdeauna dreptate este motto-ul acestei 
comparații. Parohialismul cultural devine, atunci, urmarea 
firească a aplicării modelului comparatiei extrinseci. 

Dar tot de aici mai decurge o importantă consecință: 
dacă adepţii parohialismului cultural au dreptate, ei au 
neapărat dreptate numai între limitele modelului oferit de 
comparatia extrinsecá. Parohialismul rămîne invincibil 
teoretic atîta vreme cît formula „turnirului credințelor“ 
prezentată mai sus este singura legitimată să ne modeleze 
felul de a gîndi, în ansamblu, comparatiile culturale. 

Întrebarea care soseşte atunci imediat este dacă sîntem, 
de fapt, obligați să ne menţinem numai între limitele com- 
paratiei extrinseci, sau, altfel spus, dacă practica spontană 
a comparatiei culturale are întotdeauna, ca substrat formal, 
numai modelul „turnirului credințelor“ pe care l-am 
ilustrat pînă în acest moment. 


4. Convertirea lui Bulan 


Putin după 950, Hasdai ibn Shaprut, medic de curte 
evreu si ministru al emirului Cordobei, Abd er-Rahman al 

III-lea, inițiază ceea ce se va numi cîndva, de către eruditi, 
„corespondenţa khazará* (KOESTLER, 1976; DUNLOP, 
1967). El trimite o scrisoare kaganului (regelui) khazarilor 
de pe Volga, Iosif, despre care auzise lucrul uimitor cá 
domnea peste un popor ce se convertise la iudaisin. Citiva 
uni mai tîrziu, soseşte scrisoarea cu răspunsul lui Iosif. 
llasdai află că, într-adevăr, acest neam turcic care erau 
khazarii se convertise la iudaism cam cu două sute de ani 
inainte de domnia lui Iosif, pe cînd era kagan strămoșul 
său, Bulan. 

La prima vedere, convertirea acestuia, ce a urmat unui 
„turnir al credințelor“, seamănă întrucîtva cu cea a lui 
Vladimir. Ca și în cazul cneazului rus, înaintea prințului 
păgîn sosesc reprezentanții mai multor religii, în cazul 
Khazar, un musulman, un creştin şi un evreu. Asemánarea 
cu scenariul convertirii lui Vladimir încetează însă aici. În 
loc să-și exprime mai direct sau mai ascuns preferinţele și 
optiunile personale preexistente și să decidă în funcție de 
cle, Bulan îl întreabă pe creștin care dintre celelalte două 
religii monoteiste i se pare mai aproape de Adevăr, firește, 
după a sa proprie. Creştinul se oprește la iudaism, 
socotindu-l, din perspectiva lui, mai aproape de Adevăr 
decît islamismul. Kaganul procedează în același fel si cu 
mahomedanul, care, de asemenea, atribuie iudaismului 
mai mult adevăr decît creștinismului. În acel moment, 
Bulan declară iudaismul învingător în competiție, deoarece 
acesta beneficiază nu numai de propria sa „mărturie“, ci si 
de „mărturia“ celorlalte două credințe. 

Conversiunea lui Bulan este povestită cu unele detalii 
schimbate de o sursă arabă din secolul al XI-lea, Cartea 
regatelor și a drumurilor a lui Al-Bekri (KOESTLER, 
1976, 74, DUNLOP, 1967, 97). Se spune aici că, înaintea 
kaganului, iudeul l-a întrebat pe creştin ce părere are 
despre Moise si Thora. Acesta recunoaște că Moise este un 
mare profet, iar Thora spune adevărul, dar sustine că Isus, 

fiul Mariei, este Cuvintul intrupat. La care iudeul declará: 
„Nu cunosc doctrina sa, în timp ce el o acceptă pe a mea.“ 
Desi, din motive lesne de inteles, cronica arabá scrie cá 
musulmanul a fost ucis prin fraudá inainte de a putea sá 
ajungă si el înaintea kaganului, este clar că discuţia dintre 
el si iudeu s-ar fi desfásurat in acelasi fel si cu acelasi re- 
zultat precum cea dintre iudeu si crestin. Fiindcá si pentru 
musulmani Moise si Thora sint venerabili, dar Mahomed si 
Coranul nu sint venerabile pentru iudei. 

Sa precizám imediat cá, pentru cercetarea in care ne-am 
lansat, este lipsit de importantá sá stim dacá convertirea 
khazarilor la iudaism s-a petrecut într-adevăr in modul 
relatat. Nu istoricitatea evenimentului este ceea ce ne inte- 
resează aici, ci doar capacitatea povestirii de a înfățișa un 
tip ideal și totodată exemplar de comparaţie culturală, di- 
ferit de cea extrinsecă. Istoria convertirii lui Bulan e luată 
aici exclusiv ca „un mit fondator“ al unei comparații, alta 
decît cea extrinsecă. 

Cit de diferit este acest tip de „turnir al credințelor“ de 
tipul uzual se vede imediat: dacă în relatarea din ,,co- 
respondenta Khazară“ Bulan este cel care pune întrebările, 
în cronica arabă, în schimb, același rol este împlinit chiar 
de iudeu, fără ca rezultatul confruntării să fie diferit. Cu 
condiţia ca dialogul să decurgă după aceeași schemă, ori- 
cine, aşadar, poate pune întrebările, indiferent de credința 
sa. Decizia nu mai este, prin urmare, arbitrară, în sensul că 
ea nu depinde de persoana si opiniile unui arbitru. Dar, 
dacă nu este arbitrară, înseamnă că ea nu-și află criteriul în 
opţiunea judecătorului. Nu acesta impune victoria, ci 
Jucătorii înşiși, dialogînd, ajung singuri la o concluzie pe 
care fie unul dintre ei, fie altcineva o formulează. De fapt, 
concluzia exista deja, în implicitul relațiilor dintre cele trei 
religii sau cele trei cărți sacre, iar dialogul nu a făcut decît 
s-o expliciteze. Decizia apare, așadar, din interiorul cercului 

jucatorilor si nu din exteriorul lor, iar comparatia poate fi 
numită, de aceea, intrinsecă. 

Este fundamentală de notat diferenţa dintre felul cum 
se realizează comparatia extrinsecá si felul în care se 
realizeazá comparatia intrinsecá: in primul caz avem, in 
principiu, de a face cu o succesiune de discursuri ale pro- 
tagonistilor, care, ráspunzind sau nu fiecare unor intre- 
bári ale arbitrului, isi elogiazá propria religie si o criticá 
pe cea a adversarilor. Joacá aici un rol important tipul 
argumentelor, logica demonstratiei, calitatea expunerii 
etc., mai putin pentru a determina cu adevárat decizia, 
care, asa cum spuneam, este luatá in prealabil, cit pentru 
a o legitima în ochii publicului actual sau potential. Spre 
exemplu, înaintea lui Vladimir, preotul ortodox și-a înce- 
put discursul printr-o respingere violentă a celorlalte reli- 
gii. Discursul acesta este așadar pur esentialist, deoarece 
el introduce, ca temei al comparatiei, o esenţă exterioară 
substanţei concretului. 

Dincolo, în cazul comparatiei intrinseci, nu întîlnim 
discursuri, ci un dialog, a cărui miză nu este elogiul și 
critica unor idei și convingeri, însoţite de argumentatia 
respectivă, ci doar stabilirea unei relaţii de ordine, în fapt 
explicitarea, punerea ei în lumină. Important nu este aici de 
ce se susține că, să spunem, creştinismul e mai bun sau mai 
adevărat decît iudaismul sau decît Islamul (adică ceea ce 
rezultă din criteriile de comparaţie extrinsecă), ci contează 
doar care dintre religii este declarată de către mai mulți 
oameni „mai bună“. lată de ce este indiferentă motivaţia 
particulară atribuită eventual acestei relații de ordine, lucru 
confirmat și de existența celor două versiuni ale turnirului 
lui Bulan. Esentialá este aici doar ordinea prezentă pe lista 
de preferinţe a participanților. 

Avem de-a face, prin urmare, cu o decizie intersu- 
biectivă şi nu cu una individuală. Fiind independentă atît 
de persoana și de poziţia arbitrului, cît şi de felul în care 

relatia de ordine propusá este motivatá de cátre parti- 
cipanti, s-ar párea cá decizia spune ceva efectiv numai 
despre natura relatiilor sistemelor de valori care intrá in 
joc. Pe de alta parte, fiind vorba despre un dialog, si nu 
despre o suită de monologuri, am putea sustine cu temei 
cá tipul de comparatie intrinsecá permite participantilor 
să se afirme ca persoane, să se ia unii pe alții în serios în 
această calitate. | 

Mai există însă o deosebire între cele două tipuri de 
comparaţie culturală, ce ni se pare extrem de interesantă. 
Pentru a o percepe, să detaliem mecanismul de decizie al 
comparatiei intrinseci. 

Este lesne de observat că acest mecanism acţionează în 
două etape: în decursul celei dintii, să presupunem că cei 
trei protagoniști, reprezentanţii a trei religii si trei cărți 
sacre, sînt întrebaţi pe rînd care dintre cele trei este religia 
pe care o preţuiesc cel mai mult, sau o consideră cea mai 
adevărată. Este limpede că fiecare va numi, în această 
calitate, propria sa religie. Vom acorda cîte două puncte 
fiecăruia și vom constata că ei se află la egalitate, situația 
fiind, deocamdată, indecidabilă. 

Urmează etapa a doua: de data aceasta, competitorii nu 
vor mai fi întrebaţi care este religia apreciată cel mai mult, 
ci care este aceea apreciată ca venind pe locul doi, repre- 
zentînd, așadar, un „second choice“, un bine de gradul doi, 
un adevăr secund etc. Știm ce se întîmplă: atît creștinul, cît 
şi musulmanul aleg, drept opțiune secundă, iudaismul sau, 
mai exact, Vechiul Testament, pe care ambii îl rînduiesc 
printre cărţile sacre, în timp ce iudeul pur si simplu nu are 
opţiune secundă distinctă (la el opţiunea primă și opțiunea 
secundă coincid, deoarece iudeii nu acordă un caracter 
sacru, fie şi de gradul doi, nici Noului Testament, nici 
Coranului, și îi consideră pe Isus și Mahomet impostori, pe 
cîtă vreme atît creștinii, cît și mahomedanii acordă 
venerație lui Moise și profeților biblici). Or, dacă pentru 

cea de-a doua optiune adáugám numai un singur punct, 
observám cá iudaismul va insuma in final 4 puncte (douá 
de la iudeu si cite unul de la crestin si de la mmahomedan), 
in timp ce celelalte douá religii vor rámine numai cu cite 2 
puncte. 

Am putea generaliza situatia chiar si pentru cazul in 
care, sá zicem, nu existi, la nici un participant la intrecere, 
coincidență între opțiunea întîi si opțiunea secundă: de 
exemplu, să presupunem că iudeul ar opta, în primă 
opţiune, pentru Talmud, si nu pentru Vechiul Testament. 
În acest caz, Talmudul, la fel ca și Coranul și Noul Testa- 
ment, ar primi cîte 2 puncte. Numai că, o dată depășită 
prima opţiune, la a doua opţiune toti trei participanţii ar 
desemna, evident, Vechiul Testament, care ar primi astfel 
3 puncte, întrecînd chiar si asa în apreciere pe oricare 
dintre celelalte trei cărți. (Practic, în această ultimă situa- 
tie, kaganul ar fi trebuit să se convertească nu la iudaisimul 
ortodox, ci la „Karaism“, un iudaism arhaic si fundamen- 
talist care respingea „Legea Orală“ — Talinudul — și accep- 
ta numai „Legea Scrisă“ — Vechiul Testament. Unii isto- 
rici cred că rolul jucat de karaism în regatul Khazar a fost 
mare, dacă nu dominant.) 

Se înţelege astfel că ceea ce produce în fapt diferenţa, 
ceea ce asigură decidabilitatea, introducind precedenta 
Vechiului Testament în turnirul lui Bulan, este tocmai op- 
țiunea secundă, adică ceea ce este ales de o bună majoritate 
ca venind pe locul doi în valoare si calitate. Comparatia ex- 
trinsecă se baza, în fapt, pe prima alegere arbitrul, jude- 
cătorul decideau în funcţie de ceea ce iubeau ei cel mai mult, 
doreau cel mai mult, așteptau cel mai mult. 

Comparatia intrinsecă valorizează, dimpotrivă, cea 
de-a doua alegere. Important în cazul ei devine secundarul, 
ceea ce oamenii doresc, iubesc, preferă numai în al doilea 
rînd, atunci cînd, dintr-un motiv sau altul, dorința lor cea 
mai puternică ajunge să fie îngrădită. Or, în timp ce prima 

opţiune este foarte personalizată, idiosincraticá uneori, 
partizană de obicei, radicală, opţiunea secundă pare a fi 
mai puţin personalizată, mult mai puţin localizată și spe- 
cifică. Ceea ce dorim cel mai mult ne individualizează și 
ne separă nu o dată; ceea ce dorim numai în al doilea rînd 
ne asociază si ne alătură. De aceea, a doua opțiune este mai 
putin imperativă, cit-$i mai putin spontană. Presupunind un 
consimtámint mai putin gălăgios, dar mai general, ea 
fluctuează cu o amplitudine mai mică și mai rar, astfel încît 
există un număr mult mai mic de opțiuni secundare decît 
de prime opțiuni. 

Merită notat că această ultimă propoziţie este ade- 
vărată numai atunci cînd în alegere intervine și un calcul 
rational. De exemplu, dacă mai multi oameni sînt întrebaţi 
asupra preferințelor lor coloristice, este probabil că vom 
obține răspunsuri tot la fel de diverse la nivelul celei de-a 
doua opțiuni, ca si la nivelul primei opţiuni. În schimb, 
dacă mai multor adolescenţi li se va cere să formuleze 
opţiuni privitoare la viitoarea lor profesie, este probabil cá 
opțiunile lor secunde vor fi cu mult mai limitate decît 
primele lor opțiuni. Prima opţiune, în acest caz, este de 
multe ori un vis, în timp ce cea de-a doua tine seama de 
anumite constrîngeri materiale, sociale și personale, 
realizînd o negociere între acestea și dorința pură. 

Ca urmare, o asemenea decizie bazată pe opțiuni 
secunde va avea mai multă durabilitate, va oferi mai puţină 
fluiditate, rezistind mai solid înaintea umorilor gustului, 
chiar dacă se va impune mai anevoie și cu ezitări. De ase- 
menea, ea este în general mai uşor de legitimat cu argu- 
mente acceptabile de un număr mai mare de oameni. lată 
principiul care face posibilă comparatia intrinsecă. 

Dar ce se obtine,-totusi, în urma acestui tip de decizie, 
luată după două „tururi de scrutin“? Comunică rezultatul 
obţinut, spre exemplu, o veritabilă superioritate a unuia 
dintre aceste sisteme? Nu: spre deosebire de comparatia 

extrinsecá, ce proclamá o superioritate netá si clará (desi 
subiectiva) a unui sistem de valori asupra altuia sau altora, 
confectionind în final o ierarhie cu mai multe trepte, com- 
paratia intrinsecá este mult mai modestá. Cel mult, ea 
comunică ceea ce as numi o anumită precedentă. De aceea, 
convertindu-se la iudaism, Bulan s-a pripit probabil intru- 
citva: din înfruntarea celor trei religii a reiesit de fapt nu 
necesitatea unei convertiri (ceea ce implica doar optiunea 
prima), cit faptul cá nu poti respinge radical Vechiul 
Testament si iudaismul, fără ca prin aceasta să pui în 
discuție Noul Testament si Coranul (procedind invers, nu 
se întîmplă, firește, același lucru). 

În al doilea rînd, comparatia intrinsecă nu ne spune 
nimic despre relaţia dintre celelalte două religii — isla- 
misinul și creştinismul — ea neputind să stabilească între 
acestea nici măcar o relaţie de precedentá. Prin urmare, 
comparatia intrinsecă nu poate produce o ierarhie cu mai 
multe trepte. De fapt, ea oferă nu o ierarhie, ci o relaţie 
orientată. Comparatia extrinsecă este o comparaţie „tare“, 
dar dependentă de criteriile arbitrului, comparatia intrin- 
seca este „slabă“, independentă însă de vreun arbitru. Pri- 
ma poate conduce la rezultate spectaculoase, la ierarhii 
complexe, dar instabile, cea de-a doua pare să poată com- 
pensa relativa modestie a rezultatelor printr-o anumită 
stabilitate şi raționalitate. 

Din acest punct de vedere, trebuie observat că tocmai 
faptul că Vechiul Testament constituie opţiunea secundă a 
creștinilor, şi aceasta cu atît mai constant și mai temeinic 
cu cit ei îşi iau religia proprie mai în serios, trebuie să fi 
contat mult în relativa toleranță cu care au fost tratați evreii 
în Evul Mediu de către, nu întîmplător, o însemnată parte 
a ierarhiei ecleziastice (cu excepţia celei spaniole). 

De exemplu, marile persecuții, uciderile şi jafurile pe 
care le-au avut de îndurat evreii mai ales în timpul Cru- 
ciadelor s-au datorat de obicei fie nobililor, fie mai ales 

gloatelor fanatizate. A rámas faimos cazul episcopului 
Ioan de Speier care, in timpul Cruciadei I, nu numai cá i-a 
apárat pe evrei, dar a pus sá fie aspru pedepsiti persecutorii 
lor (EISENBERG, 1993, 203). In timpul Cruciadei a II-a, 
Sf. Bernard de Clairvaux a intervenit personal pentru a-l 
opri pe fanaticul monah Radulf, ce îndemna masele să 
ucidă evrei. lar mai tîrziu, în secolul al XIII-lea, Papa 
Inocenţiu al IV-lea denunţă acuzaţiile de omor ritual aduse 
evreilor (EISENBERG, 1993, 210-213). De fapt, Biserica, 
care altminteri nu-i iubea cítusi de puţin pe evrei, stia totuși 
foarte bine că anihilarea evreilor, adică a celor a căror op- 
tiune primă este Vechiul Testament, ar fi afectat grav chiar 
temeiurile creștinismului pentru care Vechiul Testament 
rămîne încă opțiunea secundă. Sau, altfel spus, de vreme ce 
în interiorul fiecărui creștin există în subsidiar un iudeu, a-l 
distruge (prin ucidere sau convertire forțată) pe iudeul din 
afară înseamnă a-l nimici si pe „iudeul dinăuntru“, ceea ce 
conduce la o sinucidere teologică. 

lată de ce anti-iudaismul traditional consimte la perse- 
cutie, dar nu la exterminare, si tinde sá considere conver- 
tirea voluntará la crestinism drept o solutie optimá. Numai 
o biserică sau un creștinism denaturat si păgînizat vor 
recurge, în secolul XX, la veritabilul antisemitism. ,,So- 
lutia finală“ nu va fi de conceput decît într-o epocă si o 
societate profund decreștinate în interiorul lor şi profund 
devotate unui Stat devenit atotputernic ce-și anexase Bise- 
ricile, deja erodate de o gnozá sui generis. Nu este o întîm- 
plare, de aceea, cá un ginditor autentic crestin ca Berdiaev 
poate scrie: 


Este cu adevárat uimitoare superficialitatea crestinilor care 
considerá posibil ca ei sá fie antisemiti. Prin izvoarele lui umane, 
crestinismul este o religie de tip evreiesc, cu alte cuvinte de tip 
mesianic-profetic... Ar trebui recunoscut ca deosebit de semni- 
ficativ faptul că antisemitismul germanic se transformă în anti- 
creștinism (BERDIAEV, 1992). 

Sintem, ca regulá generalá, tentati sá acordám toatá bi- 
ruinta celui dintii, ocupantului locului unu în orice com- 
petiție. Cel care stă în față îi lipsește de glorie si îi alungă 
adesea în obscuritate pe toti ceilalți. Vocabule precum 
„principe“ (princeps), „Fürst“, „preşedinte“ (praesidens), 
„şef“ (chef) atestă, etimologic, reprezentarea comună po- 
trivit căreia primul are întreaga autoritate și putere. Din 
această perspectivă, al doilea rămîne doar un locţiitor a 
cărui singură şansă este să-l detroneze pe primul, luîndu-i, 
dacă poate, locul şi utilizînd în acest scop fie forța, fie ser- 
vindu-se de înşelăciune, precum Iacob împotriva lui Esau. 
Dar, în acest fel, secundul, la rîndul lui, devine primul şi 
este ameninţat de răscoala unui nou locţiitor. Victoria pri- 
mului este, incontestabil, reală și adesea impozantă. Dar ea 
rămîne fragilă, contestată mai întotdeauna cu vehementá, 
locală. 

Or, natura comparatiei intrinseci sugerează că există si 
o altfel de biruintá, mai ascunsă, mai obscură, greu de per- 
ceput uneori, confundabilă cu înfrîngerea, parțială adesea, 
dar întotdeauna durabilă, translocală, intersubiectivă, mai 
stabilă, greu de anulat în timp. In acest caz, tocmai cel de-al 
doilea sosit si nu întîiul cîștigă, subsidiarul latent si mai 
fragil are prioritate asupra dominatorului aparent: opțiunea 
secundară și nu cea primară obţine, mai greu si mult mai 
tîrziu, ce-i drept, diferenţa hotărîtoare. 

Aceste pagini vor să arate cît de mult, de fapt, depind 
existenţa și practicile noastre bune de un principiu, aparent 
paradoxal, pe care îl putem formula și astfel: al doilea 
sosit, secundul, e cístigátorul. 


III. Referinta 


1. „Bazarul de orinduiri“ 


árá s-o stie, regele khazar a ilustrat printr-o 

formulá dialogicá pregnantá o procedurá 
comparativá ce ne pare extrem de ráspinditá, de impor- 
tanta, fie și acoperită de tăcerea implicitului. Probabil cá, 
dacă lumea este ceva mai puţin haotică în fapt decît ne-o 
reclamă diverse teorii catastrofice, dacă persistă totuşi 
printre noi o anuinită ordine practică, fie şi firavă, aceasta 
se datorește şi recursului implicit la diferite forme tacite, 
implicite, de „turnir al lui Bulan“. Ne revine să încercăm să 
le explicităm. 

Să presupunem, așadar, că, nemulțumit de confrun- 
tarea ideologiilor și a sistemelor politice, neputîndu-se 
decide care dintre acestea merită mai mult respect si care 
trebuie aleasă ori, respectiv, ales pentru o bună guvernare, 
kaganul (un kagan poate modernizat) s-ar decide să invite 
pe cîțiva dintre reprezentanţii principalelor ideologii, spre 
a-i solicita să se întreacă. Că monahul iudeo-turc, oricît de 
barbar ar fi rămas si nestiutor al subtilitátilor civilizațiilor 
avansate, era îndreptățit să repete și sub aspect politic 
experienţa sa confesională, se vede de îndată: comparatia 

intre diferite forme de guvernare, de fapt intre diferitele 
ideologii pe care guvernările se întemeiază, s-a facut, la 
modul teoretic și explicit, de regulă în maniera extrin- 
secă. După inaugurarea procedurii tradiționale schitate de 
Herodot la care m-am referit (şi pe care a reluat-o la noi 
într-o manieră parodică Budai-Deleanu in Tiganiada), 
Platon consacră comparatia extrinsecă a sistemelor po- 
litice în Republica. lerarhizînd, în Cărţile VIII și IX ale 
dialogului, în această ordine: timarhia, oligarhia, demo- 
cratia si tirania, Platon folosește drept criteriu si drept ca- 
non constituţia statului său perfect, ideal, pe care tocmai 
o descrisese: 


„după ce ai înfățișat orínduiala cetăţii [ideale], ai afirmat că ce- 
tatea astfel înfățișată e bună... Cit despre celelalte cetăţi, pe acelea 
le-ai declarat pline de cusururi, dacă aceasta este așa cum trebuie 
[subl. A.C.] (PLATON, Rep, 455a). 


Altfel spus, utopia administrează judecarea formelor 
de guvernare reale, consacrîndu-le drept corupte în diferite 
grade. Doar că o idee, o formă socio-politică, este procla- 
mată drept utopică, adică de nicăieri, numai de către cei ce 
nu cred în ea, după cum observase Karl Mannheim; pentru 
ceilalți, pentru susținătorii ei, fie ei marxisti, trotkisti, 
maoisti, fascisti, integristi etc., adicá pentru cei ce cred, ea 
este consacrată ca știință, adevăr, realism pur (MANNHEIM, 
203). A compara în acest mod societățile nu este altceva, 
așadar, decît un acte de foi, o investiţie iraţională, o op- 
tiune de tip religios, deși nedeclarată adesea ca atare. 

Bineînţeles că, pentru comparaţie, se pot utiliza și cri- 
terii mai pragmatice: venitul pe cap de locuitor, felul în 
care se repartizeazá avutia socială, stabilitatea institutio- 
nalá, gradul de responsabilitate a conducátorilor, iar stiin- 
tele politice moderne au gásit mijloace de cuantificare a 
majorităţii unor asemenea criterii. Sá nu ne lăsăm însă 
inselati de aparenţa de obiectivitate conferită de cifre. La 

baza lor se aflá fntotdeauna criterii valorice exterioare 
asupra cárora trebuie, in prealabil, cázut de acord. 

Confruntati, asadar, cu blocajul verosimil al compara- 
tiei extrinseci, să încercăm compararea intrinsecă a siste- 
melor politice și de guvernare. Îi vom invita înaintea unui 
kagan fictiv pe reprezentanţii acestor sisteme, moderni- 
zîndu-le astfel, eventual, întrucîtva denumirea (dacă nu si 
conținutul). Să admitem, aşadar, de exemplu, că un fascist, 
un comunist si un partizan al democrației liberale se string 
laolaltă, încercînd să afle care dintre sisteme are, dacă nu o 
superioritate fata de celelalte, măcar o anumită precedenta. 
Problema este atunci ce întrebare discriminantă ar trebui să 
le fie pusă? 

Știm deja că nu trebuie puse întrebări de tip substan- 
tialist, că nu trebuie să cerem explicații și justificări, ci 
simple evaluări. Pentru a evita tocmai ca metafizica justifi- 
cărilor să invadeze și să invalideze evaluarea, propun să-i 
întrebăm pe diferitii adepti ai sistemelor politice în ce sistem 
politic preferă ei să trăiască. Fireşte, la „primul tur de scru- 
tin“, fiecare va opta pentru propriul său sistem. Dar ce se va 
întîmpla dacă, opţiunea primă fiind dintr-un motiv sau altul 
blocată, li se va solicita formularea celei de-a doua opţiuni? 

Există un răspuns foarte vechi, dar mereu reluat, și nu 
atît în chip declarativ, cît practic, la această întrebare. ÎL intil- 
nim, în mod exemplar, tot la Platon, care recurge tacit la o 
comparaţie intrinsecă. Răspunsul său este cu atît mai semni- 
ficativ şi mai valabil cu cît, ideologic vorbind, opțiunea pri- 
mă a filozofului (între sistemele reale) era fermă si era deja 
luată: o formă de aristocrație, dacă nu chiar un stat totalitar, 
cum susține Popper. Așadar, referindu-se, în Republica, la 
democraţie, el spune: „E clar că fiecare își va orîndui pro- 
priul fel de viaţă, acela care i-ar fi pe plac.“ Și apoi adaugă: 


Din pricina tolerantei ei [a democraţiei], există acolo toate felurile 
de orînduiri si cel care vrea să proiecteze o cetate... are posibilita- 
tea să alcagă felul de cetate care îi este pe plac, ca si cînd, ajungînd 

la un bazar de regimuri politice si alegind, el ar putea astfel planui 
cetatea sa (PLATON, Rep, 557d). 


Prin urmare, sustine Platon, cind cineva nu poate trái 
in orinduirea politicá favoritá — fie ea tiranie, oligarhie, 
(noi am spune, printr-o licenţă) fie comunism, fie fascism 
etc. — îi rămîne să trăiască în democraţie, unde, la nevoie, 
el poate afla sau reconstrui, în mic, guvernarea respectivă 
preferată. Democratul este singurul care nu are alt regim 
decît cel liberal unde să poată trăi fără primejdie. Pentru el, 
cea de-a doua opțiune coincide cu prima. 

Expresia „bazar de orînduiri“ (pantopolion ton politeion) 
este, fireşte, derogativá, dar, nu mai putin, ea exprimă un 
adevăr fundamental: democrația poate accepta, între limi- 
tele ei constituţionale, „rezervaţii“ sau „interpretări“ mai 
mult sau mai putin non-democratice. Spun, cu aceasta, că 
legile și regulile după care se conduce democraţia pot fi 
adoptate de persoane sau grupuri antidemocratice sau 
nedemocratice, ce le vor folosi în propriile lor interese. 
Acestea pot în mod legal alcătui asociaţii legale, pot vota, 
trimite deputaţi în parlamente, pot edita publicaţii etc. Lu- 
crul nu este posibil în alte sisteme: un stat fascist îi va per- 
secuta și interzice pe comuniști, un stat comunist, pe fascisti 
și ambele — pe democrați. Aceasta confirmă că, pentru 
democrați, nu există o a doua opțiune distinctă de prima. 

S-ar putea replica, eventual, că există partizani ai unor 
regimuri antidemocratice care detestă în asemenea măsură 
democraţia sau care își iubesc atît de mult patria, încât ei 
preferă să moară în ţara lor, precum Socrate în închisoare, 
decît să emigreze si cá, în consecinţă, nici aceşti oameni nu 
ar avea o opțiune secundă democratică. Raționamentul 
acesta e fals în măsura în care oamenii respectivi sînt 
efectiv solicitati să-și exprime preferințele și să aleagă un 
regim politic dintre mai multe posibile. Căci a exprima o 
preferință sau a face o alegere politică presupune că per- 
soana în cauză a avut deja libertatea deopotrivă interioară 

si exterioará de a decide. O disputá si un dialog de tipul 
celui relatat de istoria lui Bulan sugereazá existenta macar 
a unei situaţii proto-democratice, acceptată tacit, de vreme 
ce adversarii se supun scenariului disputei. Dovada că 
există o listă de preferințe, unde democraţia stă în poziţia a 
doua, e dată oricînd cineva îşi permite ca, în urma unui 
proces deliberativ sau a unui dialog, să-şi exprime deschis 
si liber preferința fie si pentru o tiranie. 

Faptul cá democratia reprezintá optiunea secundá 
pentru adeptii unor regimuri politice diferite de cel de- 
mocratic e admis de Platon si in Politicul (PLATON, Pol, 
102b-303b). Aici, Platon face o analiză a sistemelor poli- 
lice bazatá pe douá criterii: primul se referá la numárul 
celor care conduc și, astfel, de aici provin cele trei orînduiri 
lundamentale: cea în care conduce unul singur — monarhia, 
cca în care conduce un număr limitat — oligarhia, si cea in 
care conduce mulțimea, poporul. Acum intervine al doilea 
criteriu, stabilind că fiecare dintre aceste orînduiri se poate 
prezenta sub două aspecte, tinind seama de posibilitatea ca 
regimul să funcționeze potrivit unor legi (kata nomous), 
sau fără să tind seama de legi (paranomos). Evident cá 
regimurile „legale“ sînt, în principiu, superioare celor ,,ile- 
gale“ (sau ilegitime), dar felul cum se ierarhizează toate 
cele şase forme este plin de interes: monarhia „legală“ este 
cel mai bun regim dintre toate $i el întruchipează de fapt 
statul perfect descris și în Republica. Dimpotrivă, monar- 
hia „ilegală“, care nu este altceva decît o tiranie, se arată a 
[i, dintre toate, regimul cel mai rău. Guvernarea celor pu- 
(ini, cînd e legală, formează ceea ce Platon numeşte 
„aristocrație“ si ocupă poziția a doua în bine, dar, cînd este 
„ilegală“, se cheamă „oligarhie“ și ocupă poziția secundă 
în rău. Cum se poate uşor bănui, democraţia ocupă poziția 
centrală sub ambele ei forme. Ea este, spune Platon, 


„„„dintre toate orînduirile legale cea mai rea şi dintre toate orin- 
duirile ilegale cea mai bună. Iar atunci cînd toate regimurile sînt 

nelegiuite, e preferabil să trăieşti în democrație (nika zen), dar 
cind ele sint bine conduse, cel mai putin trebuie trait acolo. 


Altfel spus, atunci cind, din pricina degenerárii si a 
coruptiei (ceea ce se intimplá aproape intotdeauna), op- 
tiunea primară pentru formele de guvernămînt aristocratice 
nu este acceptabilă, sau cînd, dintr-un motiv sau un altul, 
partizanul unui regim non-democratic este silit de regimul 
respectiv să se exileze, democraţia, ca loc de azil, devine 
obiectul celei de-a doua opțiuni. Exemplele moderne abun- 
dă, de la Lenin care și-a găsit refugiul în Elveţia și pînă la 
ayatolahul Khomeiny, care, după mulţi ani de exil în 
Franţa, s-a reîntors în Iran, unde a edificat un regim pro- 
fund antidemocratic și antioccidental. 

Consecința imediată a celor spuse mai sus este că, dacă 
îi înlocuim pe adepții religiilor (sau ai cărţilor sfinte 
respective) prin partizanii ideologiilor esenţiale sau ai 
sistemelor respective de guvernare, obținem o discriminare 
între ele din nou pe seama celei de-a doua opțiuni, de data 
aceasta democraţia cistigind precedenta pe care o primise 
anterior, în baza celeilalte comparații, Vechiul Testament. 

Dar, s-ar părea, tot o consecinţă a acestei înlocuiri ar fi 
și plasarea, să zicem, a comunismului, respectiv, a crești- 
nismului, în aceeași rubrică dezavantajoasă, ceea ce, fi- 
reste, fie și datorită. simplei alăturări a acestora, ar putea 
stirni vehemente proteste. Protestele sînt, într-adevăr, înte- 
meiate, iar eroarea pe care am fi putut-o comite astfel ne 
arată bine particularitátile comparatiei intrinseci si marea 
ei deosebire de cea extrinsecá. 

Într-adevăr, noi sîntem obişnuiţi să rationim în felul 
următor: de vreme ce, să spunem, elementul a și elementul 
a se află pe o poziţie similară într-un tabel tip, şi deoarece 
apreciem pe a ca fiind „rău“, „negativ“ etc., vom tinde să 
trecem evaluarea negativă și asupra lui œ. Procedura 
tranzitivitátii este însă ilegitimă din punctul de vedere al 
comparatiei intrinseci. Aceasta stabilește strict o relație 

orientată între anumite elemente. Am putea, eventual, cel 
mult declara că a este „mai rău“ decît un anume element b, 
care obținuse anterior cea de-a doua opțiune și că, în baza 
unei alte opţiuni secunde, a este „mai rău“ decît corespon- 
dentul sáu f. Or, a fi „mai rău“ nu înseamnă deloc a fi 
„rău“. Întru sfințenie, sfintul este firește „mai rău“ decît 
Dumnezeu, dar altminteri sfîntul e „bun“ şi nu „rău“. La 
fel, aurul este mai ieftin decît platina, dar aurul rămîne un 
metal nobil şi scump. De aceea, noi putem oricînd declara 
fascismul şi comunismul „rele“ în absolut, printr-o jude- 
cată de primă opţiune. În baza celei de-a doua opțiuni însă, 
le putem numi doar „mai putin de preferat“ decît demo- 
cratia, iar aceasta deocamdată pur și simplu fiindcă, trăind 
într-o democraţie, se poate construi ,,o insulă“ comunistă 
sau fascistă (partide, de exemplu), în timp ce a trăi liber 
într-o dictatură este cu neputinţă. Așadar, nu sîntem în- 
dreptátiti să utilizăm pentru nici una dintre entitățile ideo- 
logice poziti vul sau superlativul, ci trebuie să ne limităm la 
comparativ. De asemenea, chiar dacă în temeiul primei 
opțiuni avem toată libertatea să apreciem Noul Testament ca 
„foarte bun“, înaintea kaganului acesta se va înfățișa ca 
„preferabil în măsură mai mică“ decît Vechiul Testament. 

De fapt, cînd comparăm în mod extrinsec, evaluăm 
mai întîi lucrurile, declarîndu-le „bune“ și „rele“ în temeiul 
criteriilor exterioare propuse, şi numai apoi le alăturăm 
mental si le supunem astfel comparatiei, obţinînd o relaţie 
şi o ierarhie între ele. Dimpotrivă, cînd comparám 
intrinsec, noi nu evaluăm în prealabil elementele culturale, 
ci observăm cum interacționează ele efectiv, practic, 
căutînd doar să descoperim și să explicităm relația orien- 
tată existentă spontan, relaţie care însă nu ne poate cîtuși 
de putin nici striga și nici sopti ceva despre natura și prețul 
lucrurilor în sine. 

Comparatia extrinsecă este, aşadar, cu mult mai libe- 
ră: în temeiul său, orice entități culturale pot fi comparate 

intre ele cu egal de multá sau de putiná indreptátire meto- 
dologicá, spre exemplu, Vechiul Testament si Vedele, 
Confucius si Platon, fundamentalismul islamic si na- 
zismul etc. Dimpotrivă, comparatia intrinsecă presupune 
neapărat contiguitatea, raportul efectiv, practic al ele- 
mentelor de comparat, dar și alte relații mai complicate la 
care mă voi referi. Aceste elemente sînt comparabile 
numai în măsura în care ele se asociază, intră în relație 
realiter. Ea nu are sens decît pentru elementele culturale 
cu contacte multiple și profunde, contacte reale şi nu ima- 
ginare, ipotetice; uneori, chiar dacă nu în mod necesar, 
pentru elemente între care există o relație genetică. Com- 
paratia intrinsecă este, în mod fundamental, intranzitivă, 
în sensul că relația obţinută într-un caz are o valoare pur 
relativă și locală, neputînd fi extrapolată. De aici, o anu- 
mită greutate în a construi modele generale ale com- 
paratiei intrinseci. Ea se poate mult mai bine si mai adec- 
vat descrie printr-o cazuisticá. Presupunind, deci, nu- 
meroase limitári, comparatia intrinsecá este, cum am mai 
spus, slabă, singurul ei avantaj, dar care îi compensează, 
cred, defectele, fiind autonomia ei faţă de criterii exte- 
rioare, caracterul ei non-arbitrar și intersubiectiv, remar- 
cabila sa stabilitate. 


2. Absența metafizicii 


Bazată fiind pe comparatia intrinsecă, esenţială 
devine, de aceea, non-dependenta poziţiei ocupate de siste- 
mul democratic față de un scenariu metafizic, oricare ar fi 
el; ea depinde numai de scenariul dialogic al ,,turnirului 
khazar“. Mă apropii, în acest punct, de John Rawls, care a 
încercat să fundamenteze „dreptul“ într-un sistem demo- 
cratic, nu pe o concepţie metafizică asupra „supremului 

hine", ci pe fairness (ceea ce am putea traduce prin ,,corec- 
titudine“), care se sustine pe conceperea societății ca un 
sistem de cooperare intre persoane libere si egale (RAWLS, 
1997)!. Numai că, după părerea mea, Rawls reintroduce 
totuşi, cel putin aparent, o ipoteză metafizică asupra naturii 
umane: el admite, ca preconditie pentru cooperare, faptul cá 
cetăţenii pot pretinde a se raporta unii la alţii numai ca 
„persoane libere şi egale“. Ei vor descoperi amintita fairness 
dacá vor omite, voluntar, să se refere la toate celelalte 
determinări ale lor, în afara libertăţii și a egalității, procedînd 
ca şi cînd s-ar afla „sub un văl de ignoranță“. Dar încă nu 
este clar de ce este obligatoriu ca ei să se considere pe sine 
persoane libere și egale. Si ce înseamnă „libere“ și, mai ales, 
ce înseamnă „egale“? Și, mai ales, cum pot fi persoanele 
ubstrase din determinările lor concrete? (SANDEL, 1997) 
De fapt însă, acest „constructivism Kantian“ — cum și-l 
numește Rawls — rămîne extrem de interesant. Totuși, 
pentru a evita ca întrebări precum cele de mai sus să creeze 
dificultăţi, trebuie, după părerea mea, pornit „mai de jos“, 
exact de la modelul sau scenariul „turnirului Khazar“, adică 
de la o situaţie practic-dialogică, ce are loc efectiv la un 
moment dat (si nu doar în chip ideal), într-un spațiu public 
concret (Offentlichkeit). Simplul fapt că aici unii oameni 
isi vorbesc, dialoghează, argumentează sau se justifică, si 
nu, să zicem, dau ordine sau se roagă, si cá, în urma dialo- 
eului, se stabilesc implicit liste cu preferinţe, din care 
unele preferinţe cîştigă și altele pierd, produce emergenta 
libertăţii și a egalității persoanelor, fie încă și într-o 


! Evident, vezi si RAWLS, 1971. De fapt, raţionamentul lui 
Rawls este, în bună măsură, bazat pe caracterul mai raţional al opțiunii 
secunde decît cel al opțiunilor prime. A alege „sub vălul ignoranței“ 
înseamnă a alege ce-mi este convenabil atunci cînd îmi este interzis să 
extrag avantaje din situaţia mea socială sau din talentele pe care le am. 
Cred că tocmai explicitarea scenariului alegerii poate da o mai bună 
întemeiere teoriei lui Rawls. 

expresie tacită, proto-democraticá, după cum tot în acest 
fel se afirmá si posibilitatea de a se ajunge, pasnic, la o 
configuratie prin care sá se expliciteze precedente intre 
sistemele de valori puse in joc. 

Trebuie reamintit, insá, cá aceastá configuratie, bizuitá 
pe o comparatie intrinsecá, nu este menitá sá genereze nea- 
párat şi imediat ,conversiuni", sau să ducă măcar la un 
„consens“, pentru a folosi formula lui Habermas. Important, 
cum am mai spus-o, în cazul discuţiei dinaintea prinţului 
khazar, nu a fost atît faptul „convertirii Kaganului“, cît acela 
că fundamentul creştinismului sau al islamismului nu poate 
fi asigurat renegind „iudeul dinăuntru“. 

Nu este nevoie, deci, să ne silim a ne sustrage afilie- 
rilor si caracteristicilor noastre concrete, pentru a ne desco- 
peri natura de persoane egale. E destul dacă ne adresăm 
unii altora, chiar fără obsesia de a cădea de acord pe loc. 
Fiindcă, indiferent de ce ar crede cu adevărat oamenii unii 
despre alții, împrejurarea cá isi adresează cuvîntul si își 
răspund relevă faptul cá ei tind să se trateze ca ființe libere 
și egale în esenţa lor. Nu este nevoie ca, de pildă, Socrate 
sau Menon, din dialogul Menon al lui Platon, să-i 
considere, in mod explicit, pe sclavi egali cu ei înșiși; poate 
că nici nu o fac. Nu este nevoie nici măcar de o „poveste 
metafizică“ despre om, cum ar fi aceea a preexistentel su- 
fletului si a reminiscentei; din momentul în care Socrate 
consimte să dialogheze cu sclavul lui Menon, așa cum ar 
discuta cu oricare atenian liber, calitatea de persoană a 
sclavului se revelează de sub plasa dialogului în care el 
intră. Starea civilă a celor ce vorbesc poate rămîne, încă 
multă vreme, dominată de inegalitate. Dar primul pas al 
emancipării s-a făcut! 

lar acum, iată cîteva consideraţii privitoare la semni- 
ficatia istorică a comparatiilor intrinseci: dacă plasarea 
unor elemente culturale în aceeași poziție în tabelul tip al 
comparatiel intrinseci nu îngăduie evaluări ale lor absolute 

similare sau compatibile, totusi exista, cred, posibilitatea de 
a intrevedea o analogie relativá in destinul, in istoria acestor 
clemente, ceea ce poate spune ceva despre importanta inte- 
legerii comparatismului intrinsec: astfel, intre dificila 
supravietuire, dar si afirmare a evreilor de-a lungul istoriei, 
in societáti mai mult sau mai putin ostile, si deopotrivá 
dificila supravietuire si afirmare — intreruptá adesea de re- 
culuri, de dezastre, de demisii — ale sistemelor democratice 
(HUNTINGTON, 1991), ce atîta vreme au părut fragile, 
vulnerabile, inconjurate si amenintate de dictaturi solide, 
tiranii tari Și varii fundamentalisme, imi pare a exista o 
legáturá. Astfel, asa cum evreii ar fi fost exterminati sau 
alungați din multe tari europene cu mult înaintea na- 
zismului, dacá acest act nu ar fi distrus rádácinile cresti- 
nismului insusi, tot asa tiraniile, fascismele si totalitarismul 
comunist mai ales ar fi subminat si apoi anihilat definitiv 
libertatile, dacá o asemenea anihilare nu ar fi distrus, intr- 
un mod paradoxal si pe care il vom cerceta mai tirziu, chiar 
temeliile ideologice ale acelor societăți. Pe de altă parte, 
poate, iată de ce tentativa antisemită de a-l anihila pe evreu 
nu numai din interiorul societăţii creștine, dar și din inte- 
riorul creștinului însuși, stă printre premisele totalita- 
rismului (ARENDT, 1993), al cărui scop explicit este 
distrugerea deopotrivă a iudaismului, a creștinismului, dar 
şi a oricărui „bazar“ democratic. 


3. Dubla lectură 


Consecința celor arătate mai sus este că democraţia 
reprezintă mai mult decît o oarecare orînduire politică 
printre celelalte, pe care unii s-o iubească, iar alții s-o 
deteste cu egal de multă sau de puţină indreptátire. Trebuie 
să-i recunoaștem o calitate pe care celelalte sisteme nu o 

împărtășesc, indiferent de valoarea pe care le-am atribui-o 
sau le-am contesta-o. Spre deosebire de alte sisteme 
politice, democraţia este un „bazar de orínduiri*, ceea ce 
înseamnă că ea admite pe teritoriul său o pluralitate de 
valori politice și ideologice diferite, inclusiv valorile de- 
mocratice, valori propagate de asociaţii, partide, publicaţii 
etc. Analog, putem spune că Vechiul Testament nu e o 
carte religioasă printre celelalte suportind devoti si detrac- 
tori. Spre deosebire de alte cărți sacre, el a fost mereu, de-a 
lungul secolelor, un „bazar de credinţe“: nu numai cresti- 
nismul (cu denominatiile sale diferite), iudaismul si 
islamismul și-au aflat aici fundamentul, ci același lucru s-a 
întîmplat de-a lungul timpului și cu formule religioase mai 
excentrice, precum unele gnoze (PAGELS, 1989, 65)!. 
Dar la un bazar vin două feluri de oameni: unii, pentru 
că iubesc atmosfera de bazar, alții, pentru că nu au 
posibilitatea de a vinde sau a cumpăra în altă parte sau în 
alt fel. De aceea, oamenii „citesc“ regulamentele bazarului 
în chip diferit: pentru unii bazarul e un scop în sine, pentru 
ceilalți bazarul e un cadru de referință sau un metatext. 
Analog stau lucrurile în ceea ce priveşte sistemele de 
valori şi textele. Caracteristica principală, din acest punct 
de vedere, a democraţiei, ca și a Vechiului Testament, pare 
a fi aptitudinea lor de a îngădui interpretări și „lecturi“ 
foarte diferite, pe care numai un grup relativ restrîns le-a 
privit drept un scop în sine; restul s-a servit de ele ca de 
mijloace. Aceste ultime lecturi au făcut din aceste texte 
cadre de referință, fără a reuşi să le epuizeze semnificațiile. 
Există, prin urmare, o „lectură“ liberală, una social-de- 
mocrată, una conservatoare a democraţiei, dar există și 


| „Gnostic interpreters, equally fascinated with the history of 
Adam and Eve, found in the Garden of Eden a wild flowering of 
interpretations. Yet many of these gnostic interpretations, however 
diverse they appear, share a common — and entirely unorthodox — 
premise“ (p. 65). 

„lecturi“ comuniste, fundamentaliste etc., asa cum, pe de 
altá parte, existá lecturi crestine, musulmane, gnostice etc. 
ale Vechiului Testament in general si ale Pentateuhului in 
particular. Vreau să spun cu aceasta cá, trăind într-o 
democraţie, reprezentanţii diferitelor ideologii utilizează în 
avantajul lor cadrul legal si politic al democrației, asa cum 
cadrul metatextual teologic al Vechiului Testament este 
utilizat în scopuri proprii de către reprezentanții diferitelor 
religii ori secte. 

Dar faptul că Vechiul Testament, democraţia si, in 
gcneral, orice obiect cultural al unei opţiuni secunde se su- 
pun unor „lecturi“ diferite ne aduce la constatarea că acest 
obiect cultural este luat în două acceptiuni fundamental 
diferite, deşi adesea uşor confundabile: într-adevăr, ,,lec- 
turile* sint pe de-o parte lecturi de primă opţiune, pe de 
alta, lecturi ale opțiunii secunde, ambele avînd ca obiect 
acelaşi text. Astfel, Vechiul Testament este, mai întîi, 
cîmpul unei lecturi de primă opţiune din partea iudeilor 
(mai exact, a asa-numitilor ,,karaiti“, care nu acceptă nici o 
altă carte sfîntă în afara Vechiului Testament, nici măcar 
Talmudul). La fel, democraţia este „interpretată“ sub 
aspect practic, al posibilității de a asuma legile democra- 
tice, mai întîi de către liberal-democrati, la nivelul primei 
opțiuni a acestora. Apoi sosesc lecturile opțiunii secunde: 
creștinii, islamicii etc. pentru Vechiul Testament, diferite 
ideologii non-democratice pentru democraţie. Or, este 
foarte important de remarcat că sensul noțiunii „Vechi 
Testament“, respectiv „democraţie“, nu este identic în con- 
textul celor două tipuri de lectură. 

Pentru lectura de primă opţiune, pe care o vom numi 
lectura radicală, obiectul cultural respectiv este prețuit, 
iubit, apreciat, venerat etc. pentru el însuși, pentru con- 
ținutul său esenţial. Pentru lectura de secundă opţiune, ce 
va fi numită lectură referentialá, obiectul este, în principal, 
o referință — un loc de descoperit citate fondatoare, un 

cimp al justificárilor, un spatiu permisibil de manevrá si de 
joc. Distinctia dintre cele douá tipuri de lecturá ne aratá cá, 
la modul general, noi putem citi un text (un sistem politic 
poate fi si el asimilat unui text, iar utilizarea lui practicá ori 
ideologicá cu o lecturá), fie preocupati de textul in sine, 
pretuindu-l ca atare, în sine (îl vom numi text radical), fie 
pentru valoarea sa ca referintá pentru un alt text (vom vorbi 
despre text-referintd), ce ne interesează mai mult sau pe 
care voim să-l concepem. În primul caz, citim un filozof 
pentru că dorim să cunoaștem gîndul său; în cel de-al 
doilea, pentru că el este cerut la un examen („textul“ 
examenului presupune referințe la filozofia respectivă), ori 
fiindcă vrem să fundăm pe citate bine alese autoritatea 
propriei noastre elaborări. Citim un poet fie pentru că, în 
principal, îi iubim poezia, fic pentru că anumite imagini ale 
acestui poet au fost preluate de alți poeţi care ne preocupă 
în mod predilect. 

Or, Vechiul Testament, ca şi sistemul democratic de 
guvernare, sînt, astfel, deopotrivă obiectul unei lecturi 
radicale, venită din partea adepților lor neconditionati si 
relativ mai puţin frecventă, dar și cel al unei multitudini de 
frecvente lecturi referentiale, cu scop instrumental (de 
exemplu, radicalul politic ce trăieşte într-o democraţie va 
utiliza disponibilitátile acesteia nu doar pentru a supravie- 
tui, ci si pentru a-și promova scopurile proprii); dim- 
potrivá, multe alte sisteme (texte) sint in mod dominant 
obiectul lecturii radicale, lectura referentialá in cazul lor 
fiind mai putin frecventá!. 

Unele texte, cele radicale, sint citite, asadar, in mod 
precumpánitor (chiar dacá nu exclusiv) pentru ele insele, 
celelalte (textele-referintá) , mai ales pentru autoritatea prin 


! Există o anumită relativitate a raporturilor dintre text referential 
si text radical. De exemplu, și Noul Testament este un text referential 
pentru foarte multi europeni, care însă nu se mai socotesc decît ,,cultu- 
ralmente“ creștini. 

care pot intemeia alte texte. Unele reprezintá, de obicei, 
propria lor finalitate, altele devin intermediari pentru o 
finalitate străină; primele sînt, ca să spunem asa, citite 
pentru a fi gustate, celelalte sint de cele mai multe ori citite 
pentru a fi citate. 


4. Modalitatile citării 


Însă orice citare cuprinde, pe de-o parte, apelul la o 
autoritate (referința), pe de altă parte, un text mai lung sau 
mai scurt așezat între ghilimele (reproducerea). Trebuie 
distins, prin urmare, între a cita un autor si a cita un text. 

Or, tinind cont de proportia si de greutatea relativá a 
celor două componente ale citării, putem, din nou, distinge 
trei feluri de a cita: eu, în orice caz, deosebesc între ceea ce 
numesc citarea fondatoare, citarea convențională și citarea 
invizibilă. 

În cazul citárii fondatoare, apelul la autoritate şi apelul 
la text sînt de importanţă relativ egală. Citarea fondatoare 
este citarea autentică, cerută cu adevărat de necesitățile 
compunerii unui text, dar și de cele ale prezentării sale 
publice. Ea presupune că noul text nu poate fi conceput 
fără recursul la textul-referintá, căruia autoritatea îi conferă 
legitimitate și credibilitate. Citarea respectivă este, așadar, 
fondatoare, deoarece în absenţa ei textul respectiv nici nu 
ar fi putut ființa ca obiect individual, nici nu ar fi putut 
căpăta o legitimă fiintare publică. Pe de altă parte, citarea 
fondatoare își recunoaște explicit datoriile pe care le are 
faţă de alte texte și îşi expune în mod transparent originile. 

În citarea convenţională, se acordă o importanţă exce- 
sivá referintei în raport cu semnificaţia reală, mai degrabă 
modestă, a reproducerii. Citarea convenţională se bazează 
pe o referință ornamentală, circumstantialá, nenecesará 

producerii operei, dar necesará publicárii ei. Textul nou 
există, practic, deja in momentul cînd autorul său decide, 
din rațiuni sociale $i spre a-și legitima propria autoritate, să 
citeze o autoritate recunoscută. Reproducerea rămîne mai 
mult sau mai putin ornamentală, fragmentul textual citat, 
dar prea putin citit, fiind mai mult adăugat decît integrat 
noului ansamblu. Citarea convenţională, prin invocarea 
referintei de autoritate, trebuie să garanteze, de exemplu, 
caracterul academic al textului, să-i asigure acestuia o anu- 
mită respectabilitate printre cei chemaţi, instituţional, să-l 
aprecieze. Citarea convenţională este ipocrită: ea se pre- 
tinde fundamentală fără a fi. Ea presupune, de asemenea, o 
lipsă de gravitate: autorul nu ia în serios citatele pe care le 
inserează; formal, el s-ar putea descurca si în absenţa lor. 

În sfîrşit, citarea invizibilă este o citare fondatoare ne- 
explicită. De astă dată, raportul dintre referință și repro- 
ducere este deplasat spre aceasta din urmă. Autorul preferă 
să nu pună semnele citării $i să omită trimiterile, dar analiza 
relevă prezenţa unei referinţe trecute sub tăcere. Motivul 
tăcerii nu stă întotdeauna în lipsa de originalitate a autoru- 
lui. Se întîmplă nu o dată ca, invers decît în cazul referintei 
convenționale, referinţa să fie aici, dintr-un motiv sau altul, 
incomodă, inacceptabilă în comunitatea căreia autorul i se 
adresează, ori ca explicitarea ei să pună în lumină anumite 
contradicții în text etc., astfel încît evitarea publicării ei să 
fie preferabilă. 

Desigur că mai toti autorii, mari sau mici, geniali sau 
mediocri, produc incredibile mixaje din aceste trei tipuri de 
citări şi că evoluţia ştiinţei și a culturii nu constă numai în 
dezvoltarea ideilor, ci şi în dezvoltarea impetuoasă a mo- 
durilor si a ratiunilor citării ideilor. Cultura, de cele mai 
multe ori, nu este decît un eșafodaj format din cîteva citate 
fondatoare, dintr-o masă enormă de citate convenţionale si 
dintr-un număr imposibil de estimat de citate invizibile. 
Dar ce minunat eșafodaj! 

5. Reforma citárii sau luarea in serios 
a sistemului 


Vom reveni acum la problema comparatiei intrinseci 
dintre comunism si democratie. Fara indoialá, forta fizicá 
impune destul chiar si acelora care s-ar cuveni sá se sin- 
chiseascá cel mai putin de ea, adicá savantilor. Atita vreme 
cit comunismul era la apogeul puterii sale, eram asigurati 
de pretutindeni cá el era, dacă nu superior, măcar echivalent 
democraţiei liberale. Îndată ce s-a prăbușit, i s-a descoperit 
iremediabila slăbiciune. Dar numai după trei sau patru ani, 
cînd foştii comuniști au revenit la putere prin alegeri libere 
în Polonia, Ungaria sau Bulgaria, a reînceput să se vor- 
bească despre o forță ce devenise un moment mai devreme 
invizibilă. Grozavă știință! 

Să remarcăm, acum, că o comparație intrinsecă poate 
avea loc nu numai în situația în care un comunist trăiește 
într-o democraţie ale cărei principii el „le citează“ pentru 
a-şi apăra şi propaga cauza. Chiar stînd într-un stat comunist 
(al „socialismului real“), comunistul (mai cu seamă dacă 
avea de-a face cu ideologia) era nevoit, din considerente 
ideologice si politice, să citeze necontenit (si deci, implicit, 
să evoce comparații) anumite principii ale democraţiei, ale 
statului liberal etc., ceea ce, pentru el, făcea din democraţie 
obiect al unei opțiuni secunde si un text-referinta. 

Lucrurile sînt, în acest punct, bine cunoscute: mar- 
xismul, marxism-leninismul și societatea „socialismului 
real" au fost întotdeauna definite de ideologii respectivi 
drept continuări „revoluţionare“ ale „celor mai înaintate“ 
curente ale ideologiei „burgheze“. Fie că se enumerau 
printre sursele marxismului iluminismul francez, sistemul 
economic liberal al lui Adam Smith ori socialismul ,,uto- 
pic“, fie că se vorbea elogios despre Revoluţia Franceză ca 
despre o predecesoare a revoluţiei socialiste ce era desti- 
nată să o ,,desávirseascá", așa cum demonstrează și François 

Furet, mereu exista referința la liberalismul „clasic“ si la 
traditia democraticá si republicaná europeaná (FURET, 
1996). Mai mult decit atit: in plan politic si social, socie- 
tátile „socialismului real" dispuneau de constituţii ce 
prevedeau numeroase libertăți; de asemenea, erau recu- 
noscute și funcționau la modul formal cele mai importante 
instituții ale statului de drept. Aceleași societăți își 
proclamau neîncetat democratismul lor radical si se intitu- 
lau emfatic ,,iubitoare de pace“. Chiar procesele staliniste 
s-au desfásurat cu aparenta respectare scrupuloasá a 
tuturor regulilor procedurale formale, ceea ce i-a inselat pe 
multi naivi (HODOS, 1990). Citarea traditiei democratice 
acceptate astfel, de voie-de nevoie, in calitate de optiune 
secundá a comunismului marca, asadar, o regulá la toate 
nivelurile. 

Mai mult dacă din punct de vedere strict politic, 
comunismul cita traditia democraticá, din punct de vedere 
economic, el cita la fel de insistent ceea ce am putea numi 
tradiţia „productivismului occidental“. Ideea cá oamenii 
nu pot fi fericiți dacă nu trăiesc într-o societate. bogată și că 
bogăţia socială se obține prin producţie organizată modern 
cu concursul științei și al revoluțiilor tehnologice a fost 
adoptată cu entuziasm de Lenin și apoi de Stalin. Noutatea 
este doar aceea că „socialismul real“ promitea realizarea 
unei „juste repartitii a acestei bogății. 

De fapt, aşa cum creştinismul s-a văzut nu o dată pe 
sine ca o împlinire a promisiunilor neonorate de iudaismul 
fariseilor și al saducheilor, tot asa ideologia comunistă 
socotea că statul si societatea pe care ea dorea să le edifice 
si justifice reprezentau o împlinire a unor ambitioase idea- 
luri umaniste, dar şi economice, pe care societățile occi- 
dentale moderne le lăsaseră să esueze în formalism, ipo- 
crizie si inechitate. Împlinirea deopotrivă a celor trei prin- 
cipii ale Revoluţiei Franceze — libertate, egalitate, frater- 
nitate — iată ce a pretins întotdeauna comunismul că este pe 

cale sá realizeze, dupá cum crestinismul a vrut sá asume 
marea mostenire a profetilor Israelului. S-ar putea, pe de 
altă parte, urmîndu-l pe Alain Besançon (BESANÇON, 
1992), trasa o paralelá intre comunism si o forma de 
gnosticism (mai ales apropiat de cel al lui Marcion) ce, 
cum am amintit, extrágea din lectura sui generis a 
Vechiului Testament ori a Epistolelor pauline concluzii de 
o radicalitate deconcertanta. 

Marea sfidare pentru regimurile comuniste a reprezen- 
tat-o, așadar, tocmai chestiunea referintei si a rațiunii ci- 
tării ei. Fireşte, comuniștii nu făceau lectura textelor demo- 
cratiel și pe cea a tradiţiei „productiviste“ burgheze în chip 
radical, dar ei erau nevoiţi, din cauza constrîngerilor 
propriului lor sistem, să le citească măcar referential. Dar 
chiar și aşa, lucrurile nu erau prea comode. Căci realitatea 
acestor regimuri era cum nu se putea mai îndepărtată de 
orice formă de umanism, ea nefiind multă vreme altceva 
decît o teroare cum istoria nu a mai văzut în timp de pace, 
ori O înjosire sistematică a demnității omenești. Pe de altă 
parte, mai cu seamă din deceniul șapte, ineficienta eco- 
nomicá a sistemelor comuniste devenise notorie, sugerînd 
că problema nu era doar cea a repartitiei avutiei sociale, ci 
chiar cea a producerii acestei avutii la o dimensiune accep- 
tabilă pentru o existenţă decentă în condiţiile moderne. 

În pofida acestor tensiuni şi contradicții, citarea con- 
ventionalá a „tradiției umaniste“ a „socialismului real“ a 
constituit regula timp de decenii printre ideologii oficiali 
apartinind aparatului de propagandă al stalinismului si 
al epigonilor lui Stalin, Hrușciov, Brejnev, Andropov, 
Cernenko, precum şi printre exactii lor corespondenți din 
„democraţiile populare“. Nomenclatura nu era, în fond, 
preocupată nici de marxisimul „autentic“, nici de temeiurile 
lui europene, ci numai de conservarea și de extinderea pu- 
terii, dar faptul nu se putea impune fără legitimarea ,,euro- 

peană“ a acesteia. Nu textele „clasicilor“ in sine contau, cit 

autoritatea pe care ele o puteau conferi actelor puterii. 
Alcátuirea ritualá a unor lungi liste de ginditori ,,progre- 
sisti", distorsiunile dialectice prin care aceștia deveneau 
precursori respectabili, dar „șovăielnici“, ce nu putuseră, 
chipurile, duce pînă la capăt „sîmburele de adevăr“ din 
teoriile lor din pricina „limitărilor de clasă“, făceau, cu 
toate, parte din strategia dominaţiei în Est si din cea a cisti- 
gării simpatiilor intelectuale în Vest. Citarea convențională 
avea, la urina urmelor, de partea ei nu numai ipocrizia, ci 
si prudenta. Adepții ei simțeau furtuna pe care avea să o 
producă abandonul formulei lor comode. 

Au existat însă întotdeauna, relativ mai răspîndite 
printre marxistii sau marxizantii occidentali (Scoala de la 
Frankfurt), multă vreme doar în subsidiar în Est, si tenta- 
tive importante de citare fondatoare a „tradiției umaniste“ 
a socialismului, sau, altfel spus, de refondare a citării. For- 
mula socialismului „cu față umană“ a fost, în fapt, o astfel 
de tentativă, devenită, pentru scurt timp în Cehoslovacia, 
politică oficială. În fond, problema „Primăverii de la 
Praga“ era aceasta: dacă este adevărat că socialismul con- 
tinuă si desávirseste cea mai bună tradiţie umanistă si 
liberală occidentală, de ce societățile presupuse a fi socia- 
liste sînt, în fapt, atît de puţin umaniste și liberale? Sau, în 
termenii comparatiei intrinseci: dacă democraţia liberală 
constituie, formal, opțiunea secundă a celor ce se numesc 
socialiști sau comuniști, cum se poate accepta extermi- 
narea libertăţilor şi a democraţiei în statele comuniste? 

Mulţi dintre ecleziasticii Evului Mediu, am văzut, 
ajunseseră la concluzia că trebuiau să-i apere pe evrei de 
exterminare, deoarece iudaismul este neapărat opțiunea 
secundă pentru un creştin ce se ia în serios. Ei ştiau cá 
distrugerea iudaismului ar reprezenta ipso facto si sentința 
de condamnare la moarte dată creştinismului. Printr-un 
mecanism de gîndire analog, anumiţi comuniști sau 
simpatizanți (multi dintre ei, la un moment dat, situați în 

disidentá sau priviti cu suspiciune de cátre autoritáti) au 
ajuns la concluzia cá referirea la „tradiția umanistă“ trebuie 
luată în serios și ca, deci, din convenţională, cum era ea la 
nivel oficial, citarea ei trebuie să devină (sau să redevina) 
fondatoare, iar „libertăţile formale“, din persecutate, s-ar 
cuveni tolerate. Evident, oamenii respectivi nu au acţionat 
astfel din iubire pentru liberalismul „burghez“ ca atare, ci 
temindu-se ca nu cumva ruinarea completă a acestuia să 
aducă după sine chiar nimicirea comunismului însuși. 

Ar mai trebui amintit si cá, alături de citarea conven- 
tionalá și de citarea fondatoare, nu au lipsit nici tendințe 
de citare invizibilă a „tradiției umaniste“ şi productiviste 
(de exemplu, în cadrul „comunismului național“ al lui 
Ceauşescu), dar fenomenul mi se pare considerabil mai 
puţin semnificativ la nivel oficial în comunism decît în alte 
curente, cum ar fi naționalismul. 

Ceea ce o vreme a rămas episodic, reprimat sau cantonat 
în disputele militantilor din Vest, a devenit însă, o dată cu 
venirea la putere a lui M. Gorbaciov, politica de stat 
sovietică. Luarea în serios a referintei umaniste, cit și a celei 
productiviste, adică transformarea masivă a citării lor 
convenționale în citare fondatoare reprezintă, după părerea 
mea, chintesenta perestroikăi. De fapt, Gorbaciov, Alexandr 
Takovlev etc., ca și Dubček înaintea lor, nu erau propriu-zis 
„comuniști reformaţi sau reformatori“, aşa cum sînt numiți 
de obicei. Ei se considerau singurii comuniști sau socialiști 
autentici. Ei le reproșau lui Stalin și urmașilor lui de a fi 
denaturat, chiar abandonat socialismul pe care ei, acum, își 
propuneau să-l regăsească. Întreabă astfel Iakovlev: 


Se poate considera cu adevărat ceea ce a făcut Stalin drept o ex- 
presie a socialismului? Nu! Dimpotrivă, a fost o contrarevolutie 
în stare pură (IAKOVLEV, 1991, 42). 


Sînt de acord, prin urmare, cu analizele unui Charles 
Fairbanks, care consideră că reformele lui Gorbaciov nu au 

dorit, in fapt, decit sá relanseze sistemul, prin incercarea de 
revenire la „surse“. „The Bolshevik tradition inspired 
Gorbachev’ (FAIRBANKS, 1993), scrie el. Aceste ,,surse“ 
erau de obicei identificate cu perioada NEP-ului leninist, 
perioadá de relaxare a centralismului, cind economia ad- 
mitea un sector privat ceva mai puternic, iar Partidu! accepta 
încă dezbaterile interne. Apoi s-a încercat a se merge mai 
departe: de la NEP la Internaționala a II-a, de aici la Marx, 
de la Marx la filozofia Luminilor. Se manifestă aici un feno- 
men remarcabil: de îndată ce o singură referință a sistemului 
este luată în serios, nu există nici un motiv pentru ca reforma 
citării să se oprească acolo, ci există toate ratiunile pentru o 
explorare în continuare a referintelor. De îndată ce o singură 
opțiune secundă începe să obsedeze, toate se precipită, pre- 
cum niște fantome multă vreme ignorate, ce forțează reve- 
nirea în lumea noastră. Oricum, din punctul nostru de ve- 
dere, reforma lui Gorbaciov a fost o reformă a modului de a 
cita referintele sistemului. 

Este plauzibil că, în general, reforma modului de a cita 
în cadrul unui sistem cultural, în special trecerea masivă și 
institutionalizatá de la citarea convenţională la citarea fon- 
datoare, introduce perturbații serioase în acel sistem. În 
fond, cea de-a doua opţiune - cristalizată în obiecte cultu- 
rale referentiale — tinde să-și afirme la modul practic prece- 
denta în cadrul unei comparații intrinseci perpetuate de 
societate în timp. Ea subminează mai mult sau mai puţin 
prima opţiune și obiectele culturale radicale asupra căreia 
aceasta poartă. 

În cazul creștinismului, o asemenea tendinţă institu- 
tionalizatá către citarea fondatoare a apărut o dată cu Re- 
forma, ea însăși o „reformă a citării“ și nu doar a citirii tex- 
telor sacre. Reluînd studiul direct al Cărţii Sacre, inter- 
zicînd cultul sfinţilor, al imaginilor și al relicvelor, negînd 
tradiţia orală și ierarhia Bisericii, înlocuind preotul, 
dispensator de „taine“, prin pastor, Reforma l-a luat mult 

mai în serios decît o făcuse pînă la ea catolicismul pe ,,iu- 
deul din interiorul creștinului“. Cei rămași catolici au refu- 
zat, la modul general, să meargă imediat pe acest drum. Au 
apărut însă și refluxuri periculoase din partea pro- 
tcstantilor, dar si din partea altor creștini. 

În România anilor '30, de exemplu, Legiunea Arhan- 
ghelului Mihail voia să unească fanatismul său creştin- 
ortodox cu un antisemitism virulent. De fapt, acesta, ca si 
cultul pe care ea îl închina morţii, violentei si Cápitanului, nu 
mai puțin etnicismul său, reprezentau trăsături ce ar fi trebuit 
să demonstreze oricărei conștiințe autentic creștine distanța 
dintre legionarism și creştinism și înrudirea sa cu o formă de 
Gnozá. Cu toate acestea, Nae Ionescu voia să legitimeze 
antisemitismul prin creștinism, sustinind că între creștini si 
cvrei există o prăpastie pe care nici măcar posesia comună a 
Vechiului Testament nu ar fi putut-o acoperi. 

În Germania nazistă, decrestinarea prin tágáduirea ,1u- 
deului dinăuntru“ a mers chiar si mai departe. Acolo, mai 
multi prelati au sustinut cá, desi Cristos nu poate fi 
transformat in arian, el fusese fundamental diferit de evreii 
din epoca sa, iar un episcop afirma net: 


Religia creștină nu-şi are originile în natura acestui popor, adică 
ea nu este influențată de caracteristicile rasiale ale evreilor 
(BESANCON, 1992, 52). 


Dar chiar catolicismul a iniţiat un lent, însă temeinic si 
continuu proces de „reformă a citării“ Într-o enciclicá ade- 
sea criticată totuşi pentru omisiunile sale, „Mit brennender 
Sorge", Papa Pius al XI-lea afirmă, împotriva unor opinii 
ca cele ale episcopilor germani amintite mai sus: 


l Asemenea atitudini se manifestaseră în Germania încă cu multe 
decenii mai înainte, printre unii critici vehementi ai ,,establishment'-ului 
protestant si catolic, precum Paul de Lagarde, care doreau înteme- 
ierea unui „creștinism germanic“, „purificat“ de legăturile sale iudaice 
(STERN, 1965). 

Cine vrea să vadă izgonite din Biserică si din scoala istoria biblică 
si fntelepciunea Vechiului Testament hulcste numele Domnului, 
huleste planul de mintuire al Atotputernicului... (BESANCON, 
1992, 55). 


Dupá asemenea evolutii dificile se va ajunge in sfirsit 
la Conciliul Vatican II, la decizia papalá de absolvire a 
poporului evreu de crima de „deicid“, iar în zilele noastre, 
la încheierea de relații diplomatice între Vatican și statul 
Israel. Firește, creștinismul a supraviețuit Reformei și 
succesivelor „reforme ale citării“, dar nu si creștinătatea, 
ca ansamblu bine ierarhizat și unitar. 

Ce s-a întîmplat cu comunismul în urma reformelor lui 
Gorbaciov nu este lipsit de asemănare cu destinul crești- 
nismului. Sistemul politic și ierarhic comunist, precum 
odinioară „creștinătatea“ (nu există un termen de tipul „co- 
munistitatea“ care să facă pandant „creștinătății“, precum 
„comunismul“ face pandant „creştinismului“), s-a pră- 
bușit. Pactul de la Varșovia, apoi însăşi URSS au dispărut. 
Au supravieţuit unele state comuniste precum China sau 
Coreea de Nord, dar cel mai spectaculos este faptul că 
partidele comuniste din țările Europei de Est au devenit, 
programatic, socialiste sau social-democrate. În cîțiva ani, 
unele dintre ele au reușit să revină la putere prin alegeri 
libere, fiind dispuse, ca regulă generală, să conserve atit 
noile forme de guvernare democratică, cît și politica de 
reformare a vechii economii de tip stalinist. În acest fel, 
referința democratic-liberală și productivistă a comu- 
nismului a fost luată în serios, a devenit explicit fondatoare 
într-o măsură considerabilă (ceea ce nu înseamnă deloc că 
citarea convențională ar fi dispărut). Bolsevismul, leni- 
nismul, stalinismul, dar și marxismul „ortodox“ au fost de- 
clarate, inclusiv de către foștii lor partizani, drept „deviații“, 


l Besançon vede in nazism o reluare a marcionismului, iar în 
comunism 0 perversiune a creștinismului. 

„perturbări““, „excrescenţe“ în raport nu doar cu umanismul 
curopean, dar chiar cu „socialismul autentic“. 

Optimismul lui Francis Fukuyama cu privire la „sfîr- 
situl istoriei“ produs de universalizarea liberalismului are 
un sunet de trimbitá cu totul strident și fals (FUKU Y AMA, 
1994)!; dar, dacă nu liberalismul ca obiect radical este pe 
cale de diseminare mondială, mi se pare greu de contestat 
faptul că, în zilele noastre, liberalismul ca referință este cu 
mult mai masiv și mai extins decît în urmă fie și cu zece 
ani. Or, tocmai liberalismul ca referință și nu liberalismul 
ca obiect radical a sfîrșit prin a submina comunismul. Pe 
de altă parte, diseminarea referintei liberale creează o 
unificare a istoriei politice a lumii, o continuitate a ceea ce 
numim „evoluție“: faptul că anumite „citate“ devin pre- 
tutindeni aproape obligatorii, fie adesea chiar și într-o 
forma ornamentală, suspendă în practică parohialismele si 
asigură afirmarea graduală a universalului. E un universal 
tolerant însă, ce se poate firesc concilia cu diferite prime 
optiuni (varii loialitáti morale, nationale, religioase, filo- 
zofice etc.), cu conditia ca aceste prime optiuni sá nu se 
închidă in parohialisme și să nu uite să-și ia în serios, din 
cînd în cînd, referintele. 

Ceea ce nu înseamnă deloc că am rămîne fără probleme: 
o recádere în conventionalismul citării este oricînd posibilă. 
Mai mult, fără vigilenta noastră, fără un angajament ferm, ea 
este chiar probabilă si în curs: uitarea referintei, ascunderea 
sau banalizarea ei sub eroziunea neîncetată a citării con- 
ventionale sînt marile pericole. Desicarea, sub citări orna- 
mentale, a oricăror referințe duce la o lume aseptică, ino- 
doră, unde, pare-se, 


l „Nu sîntem numai martorii sfirsitului războiului rece sau al 
incheierii unei anumite perioade a istoriei postbelice, ci si ai sfirsitului 
istoriei ca atare: finalul evoluţiei ideologice a umanității si universa- 
lizarea democratiei liberale occidentale ca formă finală a guvernării 
umane“ (p. 10). 

...este la fel de imposibil să facem distincţii între frumos si urit, 
adevăr și fals sau bine si rău, precum este imposibil să cal- 
culezi simultan viteza si poziția unei particule elementare 
(BAUDRILLARD, 1996). 


Evident, nu este astăzi uşor (dar cînd a fost?) să evaluezi 
estetic, etic sau epistemic. Dar, pe de altă parte, analogia cu 
microfizica a alegerilor de valoare sugerată de Baudrillard 
este înșelătoare si sofistică: binele și răul (frumosul si urítul 
etc.) nu pot fi cu ușurință distinse, deoarece, contrarii fiind, 
ele se află într-o relaţie dialectică (se presupun unele pe 
altele, pînă la un punct), relaţie pe care deja Socrate în 
Phaidon o punea în evidență. Dar poziţia și viteza (de fapt 
impulsul) unei particule nu sînt contrarii și cu atît mai puţin 
contrarii dialectice. lată de ce alegerile valorice pretind 
curajul și responsabilitatea unui angajament personal, în 
timp ce „alegerea“ între precizarea poziţiei și precizarea 
impulsului unei particule presupune doar o alegere tehnică. 

Revenirea la putere prin alegeri libere în țările Europei 
de Est a foştilor comuniști, deveniți social-democrati sau 
socialiști, rămîne cu siguranță un mare paradox atît timp cit 
judecăm prăbuşirea comunismului în limitele constrînge- 
rilor şi ale deciziilor dictate de opţiunea primă. Dimpotrivă, 
în teritoriul opțiunii secunde, admitind că dispariţia 
sistemului comunist a fost rezultatul „reformei citării“, ceea 
ce s-a întîmplat este firesc: se poate vedea foarte bine din 
acest caz felul în care opțiunea secundă își afirmă prece- 
denta în istorie, indiferent dacă noi practicám explicit sau 
implicit comparatia intrinsecă. Ea se impune lent si chiar 
ezitant; multă vreme, în perioada citării convenţionale, de 
abia dacă supraviețuirea sa poate părea o modestă victorie. 
Pînă la urmă, cînd intervine o reformă institutionalizatá a 
citării, victoria e mai evidentă. Dar, chiar şi atunci, ea nu e 
totală, precum cea a opțiunii prime. Ea nu anulează obiectul 
$i textul radical, ci, dimpotrivă, le conferă mai multă suplete 
și durabilitate. Nu substituie, ci reaseazá, nu alungă și exi- 
leazá, ci modifică și colonizează, nu refuză, ci propune 

compromisuri. Victoria sa, precedenta sa nu sînt obținute, 
precum afirmarea superiorității opțiunii prime, împotriva 
celuilalt, ci împreună cu celălalt. 

Oricum, sîntem în măsură acum să înțelegem carac- 
terul esențialmente sofistic al unor afirmaţii precum cea a 
lui Dinesh (v. supra, p. 16): 


..democratia nu poate fi justificată ca un sistem de guvernare 
inerent superior totalitarismului. Ea este pur si simplu un anga- 
jament ideologic pe care Occidentul a ales să-l facă. 


În fond, asemenea afirmaţii vor să spună următoarele: 
1) sistemele de guvernare ca si cele ideologice reprezintă 
alegeri (opţiuni); 2) orice opţiune este echivalentă cu ori- 
care alta; 3) nu se pot stabili superioritáti între opțiuni și, 
deci, între sisteme politice; 4) democraţia este o opţiune, 
deci o guvernare printre celelalte. 

Or, dacă putem fi de acord cu primul punct (deși este 
clar că adesea numai o clasă, un partid sau o sectă si nu 
întreaga societate are capacitatea de a alege un sistem de 
guvernare), celelalte puncte reprezintă sofisme. Astfel, 
deoarece distingem între opţiuni prime și opţiuni secunde, 
nu toate opţiunile, la modul general, sînt echivalente. Mai 
mult, nici toate opțiunile prime nu mai pot fi declarate 
echivalente. Într-adevăr, a opta pentru democraţie ca 
obiect radical înseamnă totodată a opta pentru democraţie 
ca referinţă. Dar și a opta pentru „socialismul real“ ca 
obiect radical înseamnă inevitabil a opta pentru democraţie 
ca referință (fie această referință convențională ori fon- 
datoare). Prin democraţie nu se străvede decît tot democra- 
tia. Dar chiar si prin „socialismul real“ se mai străvedea, 
oricît de palid, democraţia, ceea ce înseamnă că între 
democraţie şi „democraţia socialistă ori populară“ se pot 
stabili precedente în favoarea celei dintîi. In sfîrșit, 
democrația nu este un sistem de guvernare printre cele- 
lalte: altminteri decît alte orinduiri, ea este nu doar o gu- 
vernare, ci și un „bazar de guvernări“, o referinţă univer- 

salá a sistemelor politice. Aceasta nu inseamná cá oamenii, 
democrati sau antidemocrati, ar pierde libertatea primei 
optiuni; dar libertatea respectivá, cind este adjudecatá de 
acestia din urmá, stá mereu sub o grea cautiune. 


6. Între egalitate si libertate 


Firește însă că democraţia, definită drept „bazar de 
sisteme“, nu cuprinde numai „insule“ non-democratice, ci 
și foarte importante insule sau „teritorii“ democratice, și 
totuși diferenţiate, care își construiesc lecturi pînă la un 
punct distincte ale referintei comune, chiar dacă acestea 
păstrează nenumărate puncte de întîlnire și de suprapunere. 
Se poate, de exemplu, distinge între o lectură „republica- 
na“ a referintei democratice, punînd accentul pe egalitatea 
cetăţenilor, și o lectură ,,pluralista“, ce favorizează diversi- 
tatea grupurilor, a intereselor și a opţiunilor. De asemenea, 
toate democratiile moderne sînt străbătute de conflictul 
ideologic „stînga-dreapta“, dintre cei care susțin că o mai 
echitabilă sau chiar o egalitară repartiție a veniturilor este 
inerentă democraţiei (partizanii lui welfare state, social-de- 
mocratii, liberalii americani, pentru a nu mai vorbi despre 
socialiști), și cei care văd în asemenea sustineri tot atîtea 
îndemnuri de a păși pe „drumul spre servitute“, ca să folo- 
sim binecunoscuta formulă a lui Fr. Hayek (liberalii euro- 
peni, ori conservatorii si „libertarienii“ americani). 

Ne putem pune întrebarea dacă se poate discrimina 
între astfel de atitudini cu ajutorul comparatiei intrinseci. 
Răspunsul este că, în anumite cazuri, discriminarea este cu 
putință, dar că ar fi, totodată, o mare greşeală să se creadă 
că nu există și numeroase cazuri ireductibile (sau reduc- 
tibile numai la discriminarea bazată pe opţiunea primă). 

Iatá, sá presupunem cá cineva (Q) sustine cá, de vreme 
ce se recunoaste, in general!, legitimitatea impozitelor 
progresive (care să reducă inegalitatea condiţiilor mate- 
riale ale oamenilor printr-o distribuție ulterioară a resur- 
selor), ar trebui să se recunoască si legitimitatea discrimi- 
nărilor „pozitive“ (de exemplu, sistemul „cotelor“ pentru 
femei, negri sau homosexuali etc. — categorii socotite a fi 
fost discriminate negativ multă vreme — în vederea faci- 
litării ocupării unor posturi sau a unor poziţii în ierarhia 
academică ori administrativă), deoarece astfel se reduce 
inegalitatea condiţiilor sociale, de „start“. Altfel spus, dacă 
este legitimă reducerea inegalitatilor economice, atunci si 
sistemul cotelor este legitim. lar dacă el nu este acceptat ca 
legitim, atunci nici introducerea impozitelor progresive nu 
este legitimă. Am avea de ales, prin urmare, între un egali- 
tarism ,,comunizant" si un liberalism radical, orice atitu- 
dine intermediară, „social-democrată“, părînd incoerentă?. 

Răspunzînd, adversarul unei asemenea atitudini, (A), 
ar putea accepta mai întîi că atît averea, poziția socială, cît 
și culoarea pielii, sexul, orientarea sexuală etc. sînt con- 
tingente, ele nefiind în mod fatal și necesar asociate per- 
soanei umane ori „subiectului“ politic. Întîmplarea poate 
distribui toate aceste atuuri, fie ele naturale sau sociale, 
într-un fel sau într-altul si, tocmai de aceea, este drept ca 
anumite avantaje ce decurg din unele din ele să fie limitate 
în folosul celor defavorizati?. Nici avantajatii nu pot 


! Fireşte, nu toată lumea recunoaște aceasta. Ultra-liberalii europeni 
sau libertarienii americani nu o fac (NOZICK, 1974); (KYMLICKA, 
1990); (ROSANVALLON, 1981). 

In termenii politicii românești, avem de ales între Ilie Verdeț si 
Dinu Patriciu. 

3 Argumentarea aceasta este în spiritul lui J. Rawls (RAWLS, 1971; 
1996) si are în vedere ceea ce el numește „principiul diferenţierii““. Rawls, 
ca și Dworkin (DWORKIN, 1977), consideră că, dacă se recunoaşte con- 
tingenta în repartiţia atuurilor sociale și economice (avere, clasă, mediu, 
țară etc.), trebuie recunoscută aceeași contingentá si în repartiţia atuurilor 
naturale, obținute prin naştere (talente, inteligenţă, caracter, sănătate). 

pretinde cá au vreun merit in a se fi náscut asa si nu altfel, 
nici dezavantajatii nu sint vinovati pentru situatia lor. Se 
pot astfel justifica, sá spunem, impozitele progresive, care 
afecteazá numai latura contingentá a naturii umane! . 
Dimpotrivá, ar continua A, sistemul cotelor afecteazá 
esenta naturii umane: cáci, in afara contingentei, ar exista 
totusi trei elemente permanente ale esentei umane: egalita- 
tea totalitátii persoanei, libertatea şi inegalitatea sectoria- 
142, Or, tocmai în cadrul concursurilor, al jocurilor „ago- 
nistice“, dar și al practicilor judiciare, parlamentare ori 
electorale — ce reprezintă esența unei democrații — aceste 
trăsături ies clar în evidenţă: astfel, egalitatea totalității 
persoanei se traduce în dreptul egal de a-și juca şansa, 
altfel spus — oricine poate participa și poate și are voie să 
cîştige (sau, la tribunal, „oricine poate fi nevinovat“ — pre- 
zumtia de nevinovăție); libertatea devine dreptul de a intra 
sau nu în concurs și, o dată intrat, de a utiliza neîngrădit 
regulile acestuia cu asumarea responsabilitátilor ce rezultă; 
iar inegalitatea sectorială devine consecinţa „oricine are cel 
putin un joc în care el poate cîştiga“, adică se acceptă că, în 
cadrul concursurilor, există mereu un altul „mai bun“, 
evidenţiat printr-o anumită performanță sau caracteristică. 
Să se observe cá, în timp ce egalitatea aparține ansam- 
blului vieţii, dar si totalitátii persoanei, dreptul de a parti- 


lA nu este, desigur, un fatalist, fiindcá recunoaste existenta con- 
tingentului. Dar nici Q nu este un fatalist, de vreme ce acceptá cá se 
poate interveni pentru reducerea unor inegalitáti. Dacá n-ar exista con- 
tingent, nu ar exista nici un motiv pentru a opta mai curînd în favoarea 
interyentionismului decît a non-interventionismului (sau invers). 

2 Egalitatea se referă la totalitatea persoanei, sau a „eului“ politic. 
Inegalitatea se referă la un anumit aspect doar, afirmînd că, prin caracter, 
aptitudini, tendințe etc., nu sîntem toti la fel. Am putea spune si cá 
sîntem egali ca persoane, dar inegali ca indivizi. Cele două predicate nu 
sînt contradictorii la modul general, deoarece nu au același subiect, dar 
aceasta nu înseamnă că ele nu pot intra în numeroase conflicte parţiale 
(LOCKE, VI, 54; DAHL, 1989, 85). 


90 


cipa la orice concurs si de a cistiga fiind astfel indivizibil 
si inalienabil, inegalitatea sectorialá se actualizeazá numai 
intr-un anumit concurs si priveste numai anumite perfor- 
mante. Toti avem dreptul să cîştigăm, dar fiecare nu poate 
cistiga decit in anumite jocuri. De aici se poate recunoaste 
cá atit dreptul cit si capacitatea efectivá dar indeterminatá 
de a cístiga sint inalienabile persoanei umane. 

Or, a introduce cote, numerus clausus si orice fel de 
discriminári pozitive, indiferent de justificare, intr-o com- 
petiție presupune a ignora că egalitatea totalitatii persoanei 
nu este contingentă, ci esenţială. Fireşte, mă pot asigura 
prin măsuri anterioare concursului cá cei presupusi defa- 
vorizati social se vor situa, pe cît se poate, la aceeași linie 
de plecare cu cei favorizați. Dar a interveni cu cote în 
cadrul însuși al concursului atribuind puncte suplimentare 
pentru originea socială modestă, de exemplu, înseamnă a 
încerca modificarea esenței prin decrete ale contingentului, 
ceea ce este inacceptabil. Acesta este și motivul pentru 
care, în sport, fair-play-ul, adică egalitatea condiţiilor de 
start si impartialitatea aplicării regulilor, este atît de im- 
portant: însăşi esenţa sportului constă în aceste trei reguli: 
oricine e liber să joace, oricine poate cîştiga, dar efectiv, 
într-un anumit joc, nu cîştigă decît unul singur. 

Q însă ar putea contesta felul în care A face distincția 
dintre contingent si esenţial în ceea ce priveşte natura uma- 
na si chiar, în acord cu multe dintre teoriile postmoderne 
(v. Richard Rorty, infra, „Noul pragmatism“, p. 141 sq.), ar 
putea nega relevanta unei asemenea distincții. De aseme- 
nea, desi nu sînt de obicei inclusi printre postmodernistii 
tipici, destui neo-conservatori procedează într-un mod ase- 
mănător. Si Oakeshott şi R. Scruton, spre pildă, refuză 
principiul unor „drepturi ale Omului“ cu caracter universal 
si, prin urmare, si pe cel al unei „esențe“, cu argumentul cá 
nu există decît drepturi si libertăţi definite în cadrul unei 
anumite comunităţi, asociate unor legi și responsabilități 

concrete şi precise. S-ar putea sustine, de asemenea, cum 
face Dahl, cá ideea egalitátii naturale sau esentiale a oame- 
nilor, oricit de importantá ar fi pentru noi, se bazeazá totusi 
pe anumite principii adînc înrădăcinate în civilizațiile 
iudeo-crestiná şi musulmană, ce nu sînt însă acceptate de 
alte civilizaţii, ca cea hindusă, și că, în consecinţă, ideea 
poate fi respinsă fără a cădea în contradicție (DAHL, 1989, 
86, nota 7). 

La toate aceasta, A ar putea arăta că însăși polemica sa 
cu Q, ca orice polemică, reprezintă un joc competiţional, 
un agon, la care nimeni, pe nici un criteriu, nu poate fi 
împiedicat să ia parte, nici nu poate să fie defavorizat prin 
regulament, o dată ce ia parte; în plus, este vorba despre un 
Joc care se poartă după regulile dezbaterii raționale, pe care 
adversarii au libertatea să le utilizeze în avantajul propriu 
asumîndu-și răspunderea cuvenită; și în ultimul rînd, avem 
de-a face cu o competiţie în care trebuie, în final, să se 
demarce un învingător. Adică, avem de-a face cu o com- 
petiție care pune în evidență exact cele trei trăsături decla- 
rate drept constitutive naturii umane. 

Or, dacă egalitatea totalitátii persoanei dintre parti- 
cipantii la dezbatere, în calitatea lor comună de persoane 
umane, nu este recunoscută ca inalienabilă, consubstantialá 
lor si, deci, esenţială, dezbaterea si argumentarea își pierd 
orice sens. (Un joc este distrus dacă are un cîştigător dinainte 
anunţat, sau dacă unul dintre jucători nu poate utiliza liber 
toate regulile jocului.) Dacă nu este recunoscut fără ezitare 
că „oricare persoană care vrea să participe poate, în prin- 
cipiu, cîştiga“ (sau că oricine are același drept de a-și juca 
propria șansă sau competență), indiferent de contingentele 
sociale, profesionale, etnice etc., dezbaterea (oricare dezba- 
tere, dar şi aceasta dintre Q și A) este anulată. Într-adevăr, 
ai putea oricînd respinge participarea sau argumentul 
unui oponent pe motivul că e bogat, sau sărac, sau negru, 
sau țigan, sau femeie, sau bărbat, sau homosexual, sau 

heterosexual etc., ceea ce ar nimici imediat orice șansă a 
unei dezbateri rationale. 

A publica un text înseamnă, implicit, a intra într-un 
spațiu public abstract, in care oricine cumpără cartea (şi o 
poate face, practic, oricine) poate intra și discuta în mod 
ideal cu autorul. Un astfel de spaţiu presupune implicit o 
egalitate funciară a persoanelor, indiferent de mesajul efec- 
tiv pe care textul îl transmite sau de cîştigătorul polemicii 
care urmează, dar și indiferent de contingentele care descriu 
situațiile persoanelor respective. Nu pot adresa cartea mea 
numai celor care, să zicem, de cel puţin două generaţii sînt 
antrenați în activitatea intelectuală, iar aceasta pur şi simplu 
fiindcă publicarea ei o pune la indemina oricui, despre care 
ignor absolut orice, în afara faptului că cititorul este o 
persoană umană la fel ca mine (OAKESHOTT, 1991, 39)!. 

Deci pentru a salva posibilitatea dezbaterii publice tre- 
buie formulatá interdictia invocárii contingentului, ceea ce e 
totuna cu delimitarea sa de non-contingent, adică de esență. 

Dar a admite fără ezitare că „oricine poate și are voie să 
cîştige“ înseamnă a admite esentialitatea egalității de 
ansamblu a persoanelor, cit si inegalitatea lor sectorială. A le 
admite într-un caz, însă — cel al dezbaterii — înseamnă a le 
admite în oricare caz asociabil, cel putin, de un „agon“. Deci 
Q nu poate sustine într-o dezbatere rațională, academică, 
lipsa de pertinentá a distinctiei esential-contingent aplicată 


l Oakeshott scrie că ,fationalistul nu înțelege niciodată că măcar 
două generalii de practică sînt necesare pentru învățarea unei profesii“. 
Evident, el se referă în primul rind, dar nu exclusiv, la profesia de 
politician. Dar cîte generaţii sînt necesare pentru a scric sau a înțelege o 
carte ca a sa? Dacă tot atîtea, înseamnă cá el nu trebuia să incredinteze 
cartea sa tiparului, ci s-o transmită oral unui cerc ales de iniţiaţi. Platon 
era perfect conștient de această problemă a scrisului în Phaidros sau în 
Scrisoarea a VII-a. Sau, dacă în acest caz se face excepţie. înseamnă că 
abilitatea de a rationa, de a înţelege idei, nu e o „profesie“ şi cá deci 
există activităţi umane, si foarte importante încă, sustrase anticipării 
unor contingente previzibile, așadar asociate unei „esente“ inalterabile. 

persoanei umane si, ca urinare, nu poate promova sau elogia 
sistemul cotelor. Argumentarea sa, prin cea de-a doua optiu- 
ne, rămasă implicită sau la nivelul citării invizibile, presu- 
pune tocmai ceea ce ea încearcă să nimicească prin prima sa 
opțiune. Sustinind prea insistent sistemul unor discriminări 
pozitive, afectezi însăși temelia unei atare argumentatii. 

Pe de altă parte, cele de mai sus nu trebuie să ne facă 
să credem cîtuși de puţin că orice dezbatere din cadrul 
democraţiei poate fi solutionatá în acest fel (sau în altul). 
Dimpotrivă, stă în natura democrației ca o mulțime de 
dezbateri să nu poată fi tranșate decît la nivelul primei op- 
tiuni. De altminteri, mecanismul alternantei la guvernare e 
o consecință a acestei situaţii: dacă prin dezbatere sau 
dialog s-ar putea decide în mod stabil şi non-subiectiv în 
cea mai mare parte dintre chestiuni, democrația însăși, 
alegerile, politica ar deveni inutile. Cît anume exact trebuie 
făcut parte libertăţii și cît anume egalității nu poate fi decis 
irevocabil și la modul general (TOURAINE, 1994). 

Se poate arăta doar — dar aceasta este deja foarte im- 
portant — cá nu se poate lua prea mult nici egalităţii de 
ansamblu, nici inegalitátii sectoriale. Într-adevăr, avînd în 
vedere trăsăturile esenței umane descrise mai sus, vom 
susține că: 1) dacă un sistem politic devine prea egalitarist, 
el distruge „jocul“, reducînd orice posibilitate de afirmare 
a inegalitátii sectoriale, dar si a libertăţii: nu mai ai voie să 
cîştigi, 2) dacă, dimpotrivă, sistemul devine prea inega- 
litar, inegalitatea sectorială devine inegalitate globală, 
distrugînd egalitatea totalitátii persoanei: unii vor cístiga 
toate „jocurile“. 

Mai mult, faptul că în viață există numeroase com- 
petiții nu înseamnă că viata, luată în ansamblu, este o Mare 
Competiţie, sau e reductibilă doar la o sumă de competiţii, 
aşa cum toti gnosticii și maniheii, declarați sau nu, au 
susținut, de-a lungul timpurilor, de la Marcion și pînă la 
Lenin sau Carl Schmitt, care scria: 

Íntreaga viață a ființei umane este o luptă, iar fiecare ființă ome- 
nească este, în mod simbolic, un luptător (LILLA, 1997). 


Un regim politic decent ar trebui, în consecință, ca, 
permițînd existenţa si semnificaţia a numeroase competiţii, 
Iupte („jocuri“) locale, speciale, să împiedice, pe cît se 
poate, ca viaţa însăși să fie tratată ca o mare competiţie, în 
«arc unii sint cîștigători fără apel, iar alții învinşi ire- 
mediabili. Putem formula si aşa: este uman ca lupta să facă 
pute din viata, dar este inuman ca viata să fie considerată, 
in mod global, o luptă. 

Dar mai departe, între diferitele posibilități decente 
„oncrete, nu mai există alegere univocă. 

Oricum, o conciliere definitivă şi raţională a celor 
«ouă tendinţe într-un anume punct „optim“ trebuie amînată 
«nc die, poate pînă la sfîrșitul timpurilor. Iar în aşteptarea 
Indecăţii de Apoi, nu ne rămîne de făcut, printre altele, 
decît să organizám, mereu şi mereu, alegeri, prin care vom 
incerca mereu să aproximăm punctul „optim“. 


IV. Nationalismul 


1. Nationalismul — un import 


firmatia cá ,,democratia nu este un sistem de 

guvernare printre celelalte“ presupune, fi- 
reste, cá nici liberalismul, luat în sensul său cel mai ge- 
neral, nu este numai o „ideologie“ sau, mai bine zis, numai 
un Sistem de gîndire politică printre celelalte. Spunînd 
acestea, intrăm însă în contradicție cu „spiritul epocii“ 
noastre. Într-adevăr, a acorda liberalismului exclusiv 
„drepturile“ și „obligaţiile“ unei ideologii reprezintă un 
procedeu caracteristic parohialismului postmodernist, în 
multe cazuri, în fapt, un marxism diluat și camuflat sub 
respectabilitatea „deconstructivismului“. Asa procedează, 
spre pildă, Michael McConnell, profesor de drept la 
Universitatea din Chicago, care sustine că „intuiţia centrală 
a postmodernismului este prezentarea liberalismului drept 
numai o altă ideologie“ (subl. A.C.). De aici rezultă — scrie 
același autor — că liberalii nu pot pretinde că standardele 
lor de adevăr și judecată obiectivă trebuie să prevaleze în 
efectuarea judecăților academice (McCONNELL, 1994). 
Liberalismul, asa cum „iese“ din computerul unor astfel de 
autori, devine încă o parohie printre cele multe ale lumii. 

Nu este atunci de mirare cá epoca postmoderná in care 
tráim este caracterizatá si prin extraordinara emergentá a 
nationalismelor, mai cu seamá in Europa Centralá si de Est, 
in Lumea a Treia, dar si in Occident intr-o másurá deloc 
neglijabilă. Dar încă şi mai grav mi se pare că, asociindu-se 
postmodernismului ca mișcare de idei, ori deconstructi- 
vismului ca filozofie, naționalismul dobindeste un aer 
fashionable, el devenind acceptabil intelectual, legitimabil 
teoretic. A te opune standardelor universale ale liberalismu- 
lui în numele unui specific autohton, explicat ca decurgînd 
dintr-o istorie şi o tradiție naţionale, a clama indefinit 
„dreptul la diferență“ sînt fapte care par să fi căpătat culoa- 
rea inocentă a unei ,originalitáti^ normale!, chiar dezira- 
bile, în orice caz una ce poate obține garanţiile respecta- 
bilitatii academice la acest final de secol și de mileniu. 

Am arătat însă mai sus că liberalismul nu este numai o 
ideologie, fiindcă el, ca și democraţia pe care o edifică, 
este și o referință. Caracterul său de referință a funcţionat 
bine pentru marxism si comunism. Va funcţiona el si pen- 
tru nationalism? S-ar putea oare, așadar, arăta cá nationa- 
lismul se fundeazá si el pe un sistem de citate și că acestea 
reprezintá tot atitea trimiteri tocmai la liberalismul pe care 
el il combate? La prima vedere, se naste impresia cá o 
astfel de demonstratie este dificilá. Spre deosebire de so- 
cialism, nationalismul pare sá conteste radical filozofia 
Luminilor pe care se intemeiazá liberalismul, invocind in 
schimb, in mod deschis, o traditie localá, autohtoná, un 
Volksgeist ireductibil si inanalizabil altminteri decit in 
propriii săi termeni. Potrivit unui sistem de metafore orga- 
nice, scumpe naționaliștilor, naționalismul ar fi o plantă cu 
rădăcinile înfipte într-un anumit sol si care, neîndatorîn- 
du-se unui aer străin,:nu poate fi supusă cu folos unei 


l Asa, de pildă, formula „democraţiei originale“, lansată de 
preşedintele român, Ion Iliescu, în 1990. 

comparatii intrinseci, asa cum a fost aceasta prezentatá 
aici. Sa fie, prin urmare, nationalismul fara referinta? 

Deocamdată, primul lucru pe care trebuie să-l consta- 
tám în legătură cu naționalismul este ceva absolut teribil 
din perspectiva naționaliștilor: într-adevăr, pentru aceștia, 
au valoare în primul rînd lucrurile autohtone, „înfipte în 
solul patriei“. Or, aceasta nu se întîmplă tocmai cu doctrina 
națională și chiar cu ideea de naţiune: mai peste tot, natio- 
nalismul este un produs de import. El nu este nici la noi, 
nici în întreg spațiul central și est-european un fenomen 
autohton, originar, ci sosește relativ tîrziu, în general la 
începutul secolului al XIX-lea. Pentru țările africane sau 
asiatice, introducerea sa se amînă pînă la sfîrşitul aceluiași 
secol sau în secolul XX. 


În planul logicii formale, aceste opinii naționalismul, n.n.] tre- 
buiau să respingă orice apelatie la modele străine, de vreme ce se 
cerea, atit de inversunat, menţinerea inchistatá în noi înşine. Vor- 
ba lui Ralea, un naționalism cu forme de împrumut e un nonsens 
(ORNEA, 1995, 251). 


Să adăugăm doar cá, exceptind primul nationalism 
franco-german de la inceputul secolului al XIX-lea, orice 
nationalism se bizuie piná la urmá pe forme de imprumut. 

` Dar, coincidență: tocmai perioada apariției nationa- 
lismului reprezintă, pentru o ţară sau o regiune oarecare, 
momentul demarajului modernității. Concomitent cu noile 
mode de vestimentaţie de la Paris, cu interioarele mobilate 
după stilul vienez, cu primele instituții moderne, cu pri- 
mele școli de tip occidental, pătrunde în Ţările Române, de 
exemplu, şi ideologia naţională. Vectorii ei sint, de altimin- 
teri, aceiași ca ai modelor occidentale: faimosii „bonju- 
risti^ — tinerii aristocrați plecaţi la studii in Franţa si in tă- 
rile germanice. Prin urmare, o simplá observatie istoricá 
sugereazá cá nationalismul este pretutindeni un fruct s1, in 

același timp, o parte a modernității, şi cá referinţa sa ime- 
diată și inevitabilă este modernitatea. 

Să însemne aceasta că înaintea epocii modeme nu 
exista iubire de patrie, de tard? Defel. Patriotismul, în sens 
larg, derivă direct din instinctul, nici măcar exclusiv uman, 
al apărării teritoriului împreună cu cei înrudiţi. Dar elabo- 
rarea sa „națională“ este tirzie şi modernă, ba uneori chiar 
postmodernă, ca în cazul scotienilor, galezilor sau breto- 
nilor. lată un fapt pe care, spre exemplu, așa-numita ,,so- 
ciobiologie“ nu-l poate explica (BERGHE, 1994). Nicăieri 
nu observăm intrarea în modernitate fără nationalism, așa 
cum prezenţa naționalismului la un popor dovedește fără 
putinţă de îndoială că intrarea sa în epoca modernă este un 
fapt împlinit. Mai mult, ideea însăși de naţiune și cea de 
stat-natiune nu apar nicăieri înainte de sfîrșitul secolului al 
XVIII-lea, cu ocazia Revoluţiei Franceze, fiind reluate de 
îndată, cu nuantári semnificative, în mediul german, înce- 
pînd cu faimoasa Rede an die Deutsche Nation a lui Fichte. 
Nimic (în afară de etimologia latină a cuvîntului) nu justi- 
fică presupunerea lui Charles Maurras, dar în general a 
naționaliștilor de pretutindeni, că națiunea este „naturală“. 


Ideea de naţiune — scria astfel acesta — nu este ceva nebulos; ea 
este reprezentarea ín termeni abstracti a unei realități extrem de 
puternice (CHATELET, 1994, 318). 


Se înşela. 

„Națiunea“ nu-i reprezentarea unei realități naturale, în 
sensul în care cuvîntul „munte“ este reflectarea unei rea- 
litáti naturale, ci este un artefact, elaborat relativ tîrziu în 
evoluția societăţilor, o construcție elaborată de intelectuali 
şi impusă de state pretutindeni unde ea apare, bazată pe o 
rescriere a istoriei și pe o reinterpretare în sens herderian a 
folclorului şi a tradițiilor religioase. Eric Hobsbawm a 
arătat cu claritate acest lucru în cartea sa dedicată nașterii şi 
etapelor naţionalismului (HOBSBAWM, 1991). Sînt, de 

astá datá, pe deplin de acord si cu Claude Karnoouh, care, 
referindu-se la reformularea nationalistá a traditiei, spune: 


Crezînd cá restaurează o traditic cenzurată, intelectualii din 
Europa Orientală nu au făcut decít să adapteze o reprezentare 
anacronică a acesteia unui program, cel al Luminilor, care 
pretindea, în timp, dispariția ei (KARNOOUH, Rom, 1994, 91). 


Spre pildă, nu poate fi înţeleasă ascensiunea nationa- 
lismului fără extinderea ştiinţei de carte, a unei limbi natio- 
nale unice pe teritoriul statului, a unei omogenizări admi- 
nistrativ-teritoriale, toate fenomene specifice modernității 
(GELLNER, 1994, 54-71). Nu vreau, cu aceasta, să afirm 
că națiunea este reductibilă la subiectivitate. Ea nu este 
însă un „fapt brut“ sau natural, ci un „fapt instituțional“ sau 
simbolic (SEARLE, 1995). 

Nationalismul citează, aşadar, modernitatea. Mai mult, 
el citează în mare măsură principalul său adversar: filo- 
zofia Luminilor, care, în termenii nostri, este un veritabil 
„bazar ideologic“. 

Dar în ce fel se face citarea? Dacă în cazul comu- 
nismului observasem o alternanță între citarea fondatoare 
ŞI citarea convențională, naționalismul oferă, alături de ci- 
tarea fondatoare, mai ales cel de-al treilea tip al citării: ci- 
tarea invizibilă. Într-adevăr, există mai întîi un naționalism 
„pașoptist“ ce-și recunoaște și își elogiază originile în spi- 
ritul modern si revoluționar. 


Ideologiile naţionaliste din prima jumătate a secolului al XIX-lea 
erau departe de a sustine că fiecare națiune se supune unei legi în 
sine si că rivalitatile între natiuni sînt inevitabile... Împlinirea 
glorioasă a misiunii fiecărei natiuni trebuia găsită în faptul de a 
milita pentru înfrățirea tuturor națiunilor ce mărturiseau aceeaşi 
credință... Profetii naționaliști erau motivaţi, ca si teoreticienii 
socialiști, mai întîi de toate de nevoia de a întemeia un nou crez 
în locul creștinătății devalorizate (TALMON, 1960, 29). 


Mai tîrziu se dezvoltă mai ales un naționalism, să-i spu- 
nem „eminescian“, care se prezintă pe sine ca antimodem, 

declarat critic la adresa modernitátii. $i totusi, simplul fapt 
cá niciodatá un astfel de nationalism ,,retrograd“ nu apare 
intr-o societate premoderná, ba, mai mult, cá, de regula, 
naționalismul de tip „eminescian“ soseşte ca o replică la 
cel de tip „pașoptist“, sugerează legătura cu modernitatea 
$1 a acestui curent. Este însă o legătură nemărturisită, neac- 
ceptată, cu bună sau cu rea credinţă respinsă ca rușinoasă. 

Cu toate acestea, este evident că și Hasdeu, și Eminescu, 
si Iorga, și Nae Ionescu etc., sînt oameni ai modernităţii, 
cînd nu chiar ai modernizării. Idealurile lor de societate si 
cultură pot fi „medievale“, de la „1400“, dar nici o civili- 
zatie in afara celei europene moderne nu a fost capabilá sau 
nu a dorit sá fie altceva decit este, sá aibá o altá fiintá, 
apartinind unui alt veac, decit fiinta sa proprie. Civilizatiile 
premoderne nu-si reprezintá trecutul in chip esentialmente 
diferit de prezent si de aceea nu-l propun ca ideal in mod 
special si mai ales nu concep cá trecutul ar putea fi 
reinviat, servind prezentului drept sursá inspiratoare. Exact 
din cauza acestui tip de criticá ce priveste in afara spatiului 
$i a timpului său, naționalismul, oricît de „paseist“ si de 
„reacționar“ ar fi, oricît de mult ar critica el spiritul mo- 
dern, nu este mai putin el însuși un produs și o parte tipice 
ale modernităţii. 


2. Modernitate și liberalism 


Sîntem aduși astfel la a ne pune întrebarea: ce idee, ce 
concepție fundamentală a modernităţii a fost autoarea 
naţionalismului? Filozofia Luminilor — firește, a avut glo- 
bal acest rol, dar care exact dintre principiile acesteia a avut 
contribuţia cea mai importantă? Răspunsul — paradoxal — 
este liberalismul (filozofia democratică, liberală și „repu- 

blicaná^) sau, mai precis, ceea ce eu numesc ideea fonda- 
toare a acestuia: guvernarea pentru $1 prin popor. 

Să ne imaginăm un nou „turnir Khazar“ la care Bulan 
ar invita, de data aceasta, un liberal şi un naționalist. Soli- 
citati să-și formuleze prima opțiune, fiecare şi-ar lăuda, de- 
sigur, sistemul si principiile: unul ar vorbi despre democra- 
tie si individ, celălalt despre naţiune si stat. Cerîndu-li-se 
să menţioneze textele fondatoare, liberalul ar invoca 
desigur textele filozofiei Luminilor şi ale continuatorilor 
acesteia (de la Montesquieu și John Adams pînă la Guizot 
$1 Tocqueville și Stuart Mill), ar evoca textele fondatoare 
din care s-a inspirat atît de mult, pe de-o parte, Constituţia 
americană sau, pe de alta, Declaraţia drepturilor omului si 
ale cetățeanului a Revoluţiei Franceze, dar si statul „ad- 
ministrator““ liberal modern (CHÂTELET, 1994, cap. I), în 
timp ce nationalistul ar aminti de Herder, Fichte, Maurras, 
ori, la noi, de Eminescu sau Iorga. Dar dacă ar fi chestio- 
nati serios în legătură cu cea de-a doua opțiune, liberalul 
nu ar putea accepta altceva decît aceleași texte fondatoare. 
Nationalistul ar fi, la început, tentat să rămînă si el pe 
poziţiile sale inițiale: totuși, întrebat ce alte idei ar accepta 
în afara celor deja mărturisite și solicitat să spună ce părere 
are despre ideea guvernării prin si pentru popor, el nu 
numai cá nu ar respinge-o, dar ar sustine-o cu căldură. 
Kaganul i-ar aráta atunci cá el a consimtit, in fapt, la ideea 
fondatoare a democratiei liberale. Aceasta declará, spre 
exemplu, cá „Toute souveraineté réside dans la Nation‘! 
si, astfel, se vádeste cá cea de-a doua optiune a nationa- 
listului poartá asupra liberalismului, asigurindu-i din nou 
acestuia din urmă o anumită precedenta. 

Într-adevăr, aşa după cum iudaismul, creştinismul şi 
islamismul au în comun monoteismul drept idee fondatoa- 
re, explicitată în Vechiul Testament, tot așa liberalismul, 


! În articolul 3 al Declaraţiei drepturilor omului si alc cetățeanului. 

socialismul si nationalismul se intemeiazá in egalá másurá 
pe ideea fondatoare a guvernárii pentru si prin popor, pe 
scurt, pe aceea a suveranității guvernatilor, sau a poporu- 
lui, principiu propus explicit de filozofia Luminilor. 

Or, asa cum monoteismul este ceea ce separá radical 
cele trei religii de politeismele páginilor, analog, principiul 
suveranitátii guvernatilor separá toate cele trei sisteme de 
guvernare moderne de guvernárile ancien régime: aici 
suveranitatea apartine nu poporului, ci monarhului de drept 
divin, iar guvernarea se realizeazá, cel putin in principiu, 
nu pentru guvernati (popor), ci in vederea realizárii unui 
plan divin, cel al Cetátii lui Dumnezeu. Guvernarea nu se 
exercită, in l’ancien régime, avînd ca finalitate poporul, ci 
legea lui Dumnezeu, si nu este exercitatá prin popor sau 
reprezentanti legitimati ai acestuia, ci prin rege si prepusii 
monarhului. 

La J.-J. Rousseau, dimpotrivá, 


„comunitatea (poporul) este statul. În timp ce mai înainte 
poporul si statul erau situate unul în fata celuilalt, iar poporul, în 
calitate de comunitate sau universitas, se supunea principelui 
printr-un contract de autoritate (Obrigkeitsvertrag) si prin aceasta 
constituia statul, la Rousseau comunitatea (poporul) este «un 
corps organisé, vivant et semblable à celui de l'homme», dotat cu 
suveranitate asupra membrelor sale* (KRABBE, 1919, 30). 


Cui va încredința „poporul“ suveranitatea sa absolută — 
unui Comitet de salvare publică (sau unui Front al Salvării 
Naţionale, eventual), unui partid de avangardă, unui tiran, 
unui parlament ales democratic — iată doar ceea ce urmează 
să fie stabilit. 

Mai mult, asa cum monoteismul înlocuise zeii perso- 
nali, vizibili, concreti ai păgînilor — pe care-i transformase 
în idoli — cu un Dumnezeu abstract, invizibil, impersonal 
(în sens, aici, de non-individual), tot astfel şi filozofia lui 
Rousseau, devenită un bun comun al modernităţii, substituie 

principele personal, ca sediu al suveranitátii, prin ,,auto- 
ritatea unei puteri impersonale“ dotate cu voință proprie, 
„la volonté générale“ (KRABBE, 1919, 30-31). 

Regásim astfel filozofia Luminilor, prin ideea suve- 
ranitatii guvernatilor, in calitate de principiu fondator mo- 
dem nu numai al liberalismului și democraţiei, ci si al so- 
cialismului (ceea ce am arătat deja), cit si al nationalismu- 
lui, ori chiar, in ultimá analizá, al fascismului. Cáci nici un 
nationalist sau fascist nu poate admite altá suveranitate 
decît cea a poporului ( Volksgemeinschaft); el nu acceptă si 
nu poate accepta ca vreun ins din „afară“, deci nici chiar un 
monarh, un dinast, uneori „străin de neam“, să exercite în 
nume propriu suveranitatea în stat!. De asemenea, dacă 
poporul este suveran, actele de guvernare au în vedere 
numai binele sau interesul său. lată de ce naționalismul s-a 
opus cu atîta indirjire în tot secolul trecut monarhiilor 
„arhaice“ precum imperiul habsburgic, otoman sau rusesc; 
nu doar caracterul multinational al acestor imperii îi repug- 
na, ci și faptul că nu poporul exercita acolo suveranitatea. 

Filozofia Luminilor, la fel ca şi Vechiul Testament, 
devine, prin urmare, obiectul unor lecturi diferențiate, ce se 
despart, pe de-o parte, într-o lectură radicală, iar pe de altă 
parte, într-un fascicul de lecturi referentiale. Liberalii 
practică deopotrivă lectura radicală, dar si referentialá a 
acestor texte (pentru ei textul radical si textul-referintá 
coincid), în timp ce socialiștilor si naționaliștilor le convine 
numai o lectură referentialá, ei rezervindu-si lectura radi- 
cală pentru textele lor specifice. Pentru liberali, așadar, fi- 
lozofia Luminilor ca atare rămîne mereu actuală si profund 
semnificativă; pentru socialişti sau comunişti, ea rămîne 
valabilă numai ca referință, trebuind să fie completată și 


! V. din acest punct de vedere ostilitatea virulentá a nationalistilor 
románi de dupá 1989 fatá de ideea restaurárii dinastiei de Hohenzollern 
in Románia. 

desávirsitá printr-o nouá doctriná; pentru nationalisti, in 
fine, referinta existá, dar se cere a fi ascunsá. 

Asadar, in timp ce lectura socialistilor $i a comunisti- 
lor citeazá deschis sursele, chiar dacá de obicei conven- 
tional, natio-nalismul, asa cum am mai spus-o, tinde treptat 
către o citare invizibilă, către disimularea si ascunderea 
surselor. Motivul esenţial al acestei ocultări mi se pare a nu 
fi diferit de cel care a inspirat anti-iudaismul „fundamenta- 
list“ al multor creștini în trecut: simtámintul cá recunoaşte- 
rea prea marcată a surselor opțiunii secunde va debilita op- 
tiunea primă. Ei intuiesc, probabil, că simpla admitere a 
faptului citării, fie și sub forma sa convenţională, este pri- 
mul pas către luarea ei în serios. 


3. Principiul continuității metatextului 


Lectura radicală este însă, de cele mai multe ori, o 
lectură directă, cînd nu de-a dreptul literală. Ea tinde să 
acorde textului sensul propriu, sau să păstreze o distanță cît 
mai mică fata de acesta. Pentru creștin, Evangheliile, pen- 
tru mahomedan, Coranul, pentru iudeu, Thora, nu contin 
atît legende sau istorii alegorice, nici apologuri morale, cit 
în primul rînd relatări autentice ale unor evenimente ce 
s-au întîmplat „așa cum sînt povestite“!. Lectura radicală 
epuizează obiectul. Dincolo de Evanghelii, respectiv de 
Coran sau de Thora, nu mai supravieţuieşte nimic /a fel de 
important, de valoros, de esenţial si mai ales /a fel de lite- 
ral. Asemánátor, un democrat, deoarece el face o lecturá 
radicalá a democratiei, vede in ea exact ceea ce aceasta 
înfățișează la prima vedere: sistemul politic optim, dincolo 
de care nu existá decit tiranie si nelibertate. 


l Istoric, lectura non-literală a Vechiului Testament începe la un 
iudeu, Filon din Alexandria. Pentru acesta însă, textele radicale sînt cele 
ale filozofiei grecești, pentru care se caută referințe fondatoare în Thora. 

Pentru democrat sau liberal, cuvintele sintagmei ,,gu- 
vernare pentru si prin popor“ sînt înțelese in transparența 
lor denotativá, cît mai direct si mai literal: „guvernarea“ 
este exercitarea puterii legitime; „poporul“ este mulţimea 
tuturor locuitorilor unui teritoriu; „pentru popor“ înseamnă 
că se are în vedere binele deopotrivă al totalitátii, dar si al 
fiecărui ins in parte, iar „prin popor“ semnifică faptul cá 
poporul isi alege el însuși, din sînul său, guvernanţii. Cu- 
vintele nu mai au subtext, alt sens, altă dimensiune decît 
cea explicită. 

Lectura referentialá, dimpotrivă, este „oblică“, alego- 
rica, interpretativă. Textul, pentru ea, este conotaţie, alt- 
ceva, în esența sa, decît cum apare la prima vedere. Se 
disting mai multe etaje ale textului și mai multe sensuri ce 
se pot ierarhiza si care sînt cu atît mai preţioase cu cit stau 
mai departe de literalitate. Pentru crestin, Vechiul Testa- 
ment este figura, umbra celui Nou, iar valoarea sa rezultá 
mai putin din asimilarea literalitítii textului, cit in urma 
descoperirii valorilor simbolice ale acestuia. De aceea, din 
perspectiva crestiná, Vechiul Testament este, la modul 
general, numai anticiparea, antecamera celui Nou. Dim- 
potrivá, Noul Testament, lecturá radicalá pentru crestinii 
practicanti, este inteles cu mult mai literal, dar el tinde sa 
devină, la rîndul său, locul unor lecturi non-literale pentru 
europenii numai nominal creștini. 

Lectura referentialá, ce explică opţiunea secundă, ar fi 
imposibilă dacă textul respectiv nu ar putea fi interpretat şi 
altfel decît în sens literal, dacă această acceptiune nu ar 
putea apărea incompletă, sau, altfel spus, dacă principiul 
identității „A e A" în ceea ce-l privește nu ar putea fi negat. 
Așa stînd lucrurile, în perspectiva naţionalismului (dar şi a 
comunismului), exact sensul noţiunii de „popor“ este 
susceptibil de a admite interpretări non-literale. Se poate 
chiar spune că, așa cum un punct fundamental al polemicii 
anti-iudaice purtate de creștini de-a lungul timpului, 

incepind cu Sf. Pavel, a fost reprosul literalitátii lecturii 
evreiesti a Vechiului Testament, tot asa nationalistul si so- 
cialistul îi reproșează liberalului înțelegerea literală a no- 
tiunii de „popor“. 

Pentru liberalul autentic, „poporul“ cuprinde (ca prin- 
cipiu măcar la începuturile liberalismului, dacă nu ca rea- 
litate politică) pe „toată lumea“, el contine mulțimea tutu- 
ror locuitorilor, ce deţin, astfel, calitatea de „cetățeni“. Gu- 
vernîndu-se si dindu-si instituţii si legi, aceștia alcătuiesc 
„națiunea“, care este înțeleasă în sensul lui E. Renan, 
contractual, ca un „plebiscit zilnic“!. Dimpotrivă, pentru 
socialist, „poporul“ încetează a mai fi „toată lumea“, aşa 
cum pare la prima vedere, și este doar „lumea exploatată“ — 
„Clasa muncitoare și țărănimea muncitoare“. Nationalistul, 
din nou, nu mai vede în „popor“ ceea ce este manifest, ci 
altceva, ceva ascuns, inaccesibil imediatitátii. „Poporul“, 
„națiunea“, îi cuprinde acum numai pe cei ce „simt si gin- 
desc la fel“. Pentru aceasta se postulează că ei trebuie să 
aibă o singură limbă, tradiţii comune, o istorie unică si, mai 
ales, să fie „de același singe“. Națiunea astfel formată se va 
identifica deci cu o etnie care își dă instituţii corespunză- 
toare și un stat specific. 

Putem acum face observaţia cá o lectură referentialá 
devine instabilă și contestabilă chiar din „interior“, dacă 
distanța dintre sensul literal și sensurile simbolice, figura- 
tive etc. creşte în mod excesiv. Acest lucru ar putea fi ex- 
plicat în felul următor, prin ceea ce eu numesc principiul 
continuității metatextului: astfel, spre a fi înţeles de noile 
generaţii, un text trebuie explicat. Dar explicaţia unui text 
este și ea un text — un metatext în raport cu textul inițial. Să 
admitem acum că textului initial i se atribuie o valoare 


! Firește, liberalismul însuși a trebuit să-și ia în serios referința, 
atunci cînd a trecut de la votul cenzitar la votul universal. Discutia 
simplifică oarecum realitatea. Poate ar fi mai îndreptăţit să vorbim 
despre tendinţa către literalitate, respectiv, către non-literalitate. 

simbolică, non-literală, altfel spus, cá nu se vede in el ceea 
ce apare evident. În acest caz, pentru a explica textul, 
metatextului i se poate conferi, totuşi, o valoare literală şi 
ustfel explicarea oferită de el devine accesibilă, dar, drept 
urmare, între text și metatext apare o soluție de continui- 
late, ce trebuie la rîndul ei explicată si justificata. Explica- 
lia respectivă produce însă un nou metatext, un meta-me- 
latext, care s-ar putea să nu fie nici el suficient. Dacă, dim- 
potrivă, primului metatext explicativ i se conferă sensuri 
non-literale, spre a se evita soluţia de continuitate, expli- 
catia devine dificilă sau chiar imposibilă şi atunci trebuie 
recurs, de asemenea, la un meta-metatext literal, expli- 
cativ. Cultura respectivă va tinde, în oricare dintre situații, 
spre proliferarea metatextelor și obscuritate, iar acest 
dezavantaj va fi cu atît mai mare cu cît literalitatea textului 
inital va fi mai puţin luată în seamă. 

Se observă, de aici, că cel ce optează, în primă instan- 
tá, pentru texte acceptate non-literal, simbolic etc., trebuie 
să opteze totuși, la un moment dat, pentru literalitate în 
cazul metatextelor. Cu alte cuvinte, cea de-a doua opţiune 
a sa trebuie să fie pentru literalitate. 

Dimpotrivă, atunci cînd textul iniţial, fundamental, 
este înțeles cu precădere literal, dezavantajul soluţiei de 
continuitate dintre text și metatext va fi evitat. Din punct 
de vedere al logicii interpretării şi al stilului nu se creează, 
de această dată, o diferenţă între opțiunea prima si opțiunea 
secundă, deoarece ele tind să coincidă. Literalitatea repre- 
zinta, de aceea, opțiunea secundă între toate tipurile de in- 
terpretare si ea obține o precedentá printre ele. Sau, spus 
mai Simplu, nu te poti menţine foarte mult timp în at- 
mosfera rarefiată a interpretărilor simbolice. 

Probabil că nu întîmplător Părinţii Bisericii, deși favo- 
rizînd interpretările non-literale ale Vechiului Testament, 
nu au renunţat niciodată la o valorizare și a sensului literal 
al acestuia. Procedînd astfel, ei au admis autenticitatea 


109 


literală a miezului dur iudaic al creștinismului si au evitat 
ca metatextele produse de ei să intre într-o opoziție 
fundamentală sub aspectul tipului de sens cu literalitatea 
prezumatá a Bibliei. Cel mult, interpretarea creştină tra- 
ditionalá (catolică, protestantă, ortodoxă) prezumă adesea 
si non-literalitatea Vechiului Testament, dar nu devine 
antiliterală. Dimpotrivă, anumite erezii sau gnoze au pre- 
ferat o lectură pur simbolică a Vechiului Testament. 
Aceasta le-a condus, de obicei, la o multiplicare nesfirsitá 
a alegorizării și la obscuritate, ceea ce le-a destabilizat, 
le-a divizat necontenit, sortindu-le tot mai mult margina- 
lizárii. 


4. Lectura nationalista 


Revenind la ideologiile politice, observăm de îndată 
avantajul liberalismului: favorizînd, sau măcar revenind 
constant la literalitatea textelor, de exemplu intelegind prin 
„popor“ pur şi simplu totalitatea locuitorilor unui teritoriu 
asupra căruia se exercită o guvernare, această filozofie po- 
litică va construi metatexte în continuitatea textelor. Ea va 
alege literalitatea atît în primă opţiune, la nivelul textului, 
cît şi în secundă opţiune, la nivelul metatextului. De pildă, 
o lucrare care va avea de explicat Constituţia americană 
sau Declaraţia universală a drepturilor omului va fi scrisă 
în baza aceleiași logici precum Constituţia americană 
însăși ori Declaraţia însăşi. Noţiunea de „popor“ (ca si alte 
noțiuni) vor fi explicate în termeni cît mai putin suscepti- 
bili de interpretări simbolice, alegorice, ori puternic cono- 
tative. Principiul identității „A este A“ va fi respectat în 
cea mai mare măsură. lar o recenzie care va discuta 
lucrarea respectivă va fi la rîndul ei redactată potrivit 

cerințelor aceleiași logici a predominării literalitátii și a 
respectárii principiului identitátii. 

Nationalismul va lua noţiunea capitală de „popor“ 
intr-o acceptiune non-literalá, ce devine, cu timpul, de-a 
dreptul anti-literală: pentru el, poporul se rezumă la etnie, 
ceea ce înseamnă, imediat, eliminarea minorităţilor natio- 
nale. Dar etnia însăși e un termen vag, imprecis. Spre a-l 
preciza, se înmulţesc metatextele: pseudostiinte, formule 
discriminatorii, legi speciale rasiale, precum cele de la 
Nürnberg etc. Numai că, dacă cei „ce gîndesc la fel" 
constituie „poporul“, rezultă că cei ce gîndesc diferit nu 
aparțin poporului; aşadar, disidentii, opozantii vor fi si ei 
exclusi, inclusiv cei ce au o altă confesiune religioasă decît 
cea considerată dominantă. În general, cei care nu le sînt pe 
plac naționaliștilor nu mai fac parte din „popor“, chiar dacă 
„etnic“ par ireprosabili. Din acest punct de vedere, este 
caracteristic fenomenul ,antisemitismului fără evrei“, 
apărut mai ales în Polonia si România după 1989. Cum 
scrie vîrful de lance al naționalismului românesc: 


Peste 80 % din cei care au deținut funcţii de răspundere după 22 
decembrie 1989 ori au fost agitatori mass-media sînt de altă etnie, 
adică venetici, în special țigani si evrei... Atunci schimbaţi si nu- 
mele Ţării, nu-i mai spuneţi România, ci Alogenia! . 


Oricum, pentru a-i exclude pe cei neconvenabili, se 
vor găsi întotdeauna felurite explicaţii, invocindu-se afi- 
lieri secrete la „iudeo-masonerie“, de pildă, ori la conspi- 
ratii internationale, ceea ce va presupune noi metatexte 
care sá defineascá si sá expliciteze aceste ultime notiuni. 

Două lucruri se pot, de aici, remarca: mai întîi restrin- 
gerea tot mai accentuată a extensiei noțiunii de „popor“ — 
cuprinzind, la început totalitatea locuitorilor țării, ea se va 


l România Mare, 22 III 1996. nr. 298. 

reduce, prin eliminári succesive, la tot mai putini indivizi, 
în final tinzind să desemneze un grup relativ restrîns. 
Majoritatea devine minoritate!. A încetează să mai fie A, 
ba chiar devine non-A. În al doilea rînd, ratiunile calificării 
cuiva în rîndurile poporului (sau ale descalificării sale) 
devin tot mai complicate, mai absconse. Mereu mai nume- 
roase metatexte și meta-metatexte sînt necesare spre a 
explica pentru ce X aparține „poporului“ și Y nu, iar arbi- 
trariul lor apare tot mai patent. 

Or, pierzind tot mai mult legátura cu sensul literal al 
noțiunii de „popor“, naționalismul ocultează mereu mai 
mult ideea fondatoare a liberalismului. În fapt, el tinde 
să-și distrugă referinţa, să o anuleze, să o „uite“. Dar uitarea 
referintei nu se face nepedepsit. Pedeapsa stă, de obicei, in 
pierderea simțului realității, într-un hybris fără măsură, 
într-o prăbușire, cu adevărat de tip gnostic, in mitomanie și 
ficțiune absolut&2. Această evoluţie este vizibilă mai ales 
în cazul diferitelor fascisme, precum cel italian, cel spaniol, 
în cazul national-socialismului, dar și al neo-fascismelor 
postcomuniste, apărute în Serbia, Rusia, România sau 
Croaţia. Faptul că acestea se colorează în brun sau în roșu 
nu este foarte important. 

Ar fi, pe de altă parte, interesant de observat întrucît si 
cum uitarea sau ocultarea referintei contribuie si la consti- 
tuirea asa-numitelor fundamentalisme religioase — islamic, 
creştin, evreiesc, hindus — mișcări considerate pe bună drep- 
tate de Alain Touraine, de exemplu, ca reprezentind adevá- 
rate mișcări fasciste contemporane (TOURAINE, 1994, 


! Liberalismul, dimpotrivă, parcurge drumul invers: de la 
„excepţia“ cenzitară, la votul universal. 

O semnificativă legătură între antisemitism, antiliberalism si o 
interpretare de tip gnostic a catolicismului poate fi găsită în opera 
gînditorului politic Carl Schmitt, foarte influent în Germania de 
dinainte de război, dar chiar şi astăzi, în unele cercuri radicale, de 
dreapta sau de stînga (LILLA, 1997). 

110)!. Cred cá ceea ce adepţii acestor mișcări uită, în aceste 
cazuri, este referința universalistă, trans-sectară a religiei 
respective, cît și incompletitudinea necesară a bisericilor pá- 
mintene, în așteptarea Bisericii divine şi cerești. E o idee bine 
asimilată de toate „ortodoxiile“ autentice, de toate tradiţiile, 
în măsura în care ele nu neglijează să-și examineze serios si 
periodic sursele si textele fondatoare şi care ştiu cá, pînă la un 
punct, trebuie și pot să se concilieze cu secolul; dar e o idee 
respinsă cu indignare de „puritani“, de fundamentalisti si de 
toti „catharii“, indiferent de apartenență (BUBER, 1993). 


5. Excurs cultural-filozofic românesc: 
Blaga și Noica 


Din acest punct de vedere, nu este lipsit de interes a ve- 
dea cum funcţionează non-literalitatea în anumite texte nu 
politice, ci filozofice de tendință naționalistă, cu posibile 
consecinţe politice. 


lată un text considerat esenţial pentru autodefinirea cul- 
turii româneşti: 


l Naționalismul extremist si fundamentalismul religios sint numite, 
de Touraine, fascisme „subiectiviste“, spre deosebire de comunism, 
socotit a fi un fascism „obiectivist“. Distinctia e însă relativă, avînd in 
vedere nenumáratele puncte de contact dintre nationalism si comunism. 

All das aber ist nur in dem Masse möglich, als jede Religion 
sich ihrem Ursprung, der Offenbarung, in der sie ihren Ursprung hat, 
zuwendet und an der Entfernung davon. die sich in ihrem 
geschichtlichen Entwicklungsprozes vollzogen hat, Kritik übt. Die 
geschichtlichen Religionen haben die Tendenz, Selbstzweck zu 
werden und sich gleichsam an Gottes Stelle zu setzen, und in der Tat 
ist nichts so geeignet, dem Menschen das Angesicht Gottes zu 
verdecken, wie eine Religion. Die Religionen müssen zu Gott und 
seinem Willen demütig werden; jede muss erkennen, dass sie nur cine 
der Gestalten ist, in denen sich die menschliche Verarbeitung der 
göttlichen Botschaft darstellt — dass sic kein Monopol auf Gott hat...“ 

De vreoopt sute de ani saxonul din Ardeal, transplantat de undeva 
de pe malurile Rinului, îşi înalţă în peisajul ardelenesc rosturile 
culturale şi cetățenești, sobre si ca de piatră, în spiritul nealterat al 
spațiului său gotic de ieri si de totdeauna... Iar alături, trecînd 
legánat cu turmele pe lîngă înaltele si negrele turnuri si cetăţi care 
vorbesc despre un alt destin, ciobanul valah îşi sláveste din fluier, 
suind si coborind, spațiul său, care e numai al său. 

Sunt două feluri de oameni, care trăiesc în același peisaj, dar în 
spatii diferite. Desi nespus de aproape unul de celălalt, ei sunt asa 
de distantati prin spatiile-matrice, că opt sute de ani de vietuire 
megieşă n-au fost suficiente să șteargă si înfrîngă depărtarea 
cealaltă, de pe planul inconștient dintre ei. Un lucru de care nu prea 
vor să țină seama cei care aleargă după utopia inutilă si nerodnică 
a unui asa-numit «transilvanism», comun populațiilor etnice, care 
trăiesc alături în acest peisaj (BLAGA, 29-30). 


Pentru Lucian Blaga, prin urmare, noţiunea de „spa- 
tiu“ se îndepărtează considerabil de sensul său literal, fun- 
damental, mai mult, ea ajunge chiar să se opună acestuia. 
Incercînd să explice de ce românii transilvăneni și sașii, 
desi trăiesc de sute de ani în acelaşi spațiu fizic, totuși sînt 
culturalmente diferiți, Blaga socotește cá ei, de fapt, trăiesc 
în „spaţii“ culturale distincte: păstorul „valah“ în spaţiul 
ondulat „mioritic“, germanul transilvănean într-un spațiu 
cultural de „burg“ occidental. Filozoful deduce de aici că 
nici un fel de „mixaj“, de interinfluentá, nu e posibil(ă) 
intre cele douá culturi si popoare, ce sint destinate sá-si 
reproducă etern ,,matricile stilistice“ în „spaţiile“ ce le sînt 
proprii. Cultura rezultată este ori parohială, ori nu există. 

Dar fie și o simplă excursie într-un sat pur românesc, 
de păstori, precum Rășinarii de lîngă Sibiu, sugerează 
slăbiciunea tezei lui Blaga, bazată pe o interpretare pur 
non-literală a conceptului de „spaţiu“: cu case, unele dintre 
ele mai vechi de o sută de ani, strînse una într-alta, cu porti 
înalte, cu grădinile alungate în spate, satul are, de fapt, cea 
mai pură înfățișare „Mitteleuropa“ cu putinţă si ar putea 
foarte bine fi considerat o așezare de „burghezi“ saşi şi nu 
una de „ciobani valahi“. 

La Constantin Noica, strádania de a legitima un pre- 
supus ,,sentiment románesc al Fiintei se exprimá prin re- 
construcţii non-literale ale unor vocabule românești, 
precum „întru“, „sinea“ sau „rost“ (NOICA, 1973). Non- 
literalitatea acestor reconstructii rezidá, dupá párerea mea, 
în scoaterea cuvintelor respective din contextul secventelor 
limbii, ceea ce permite să li se atribuie o adincime 
metafizică neașteptată, dar relativ arbitrară. Ceea ce trebuie 
observat este că numeroase cuvinte ori construcții din 
oricare altă limbă pot fi supuse unor operaţii similare. 
Imaginaţia cu care Noica procedează este admirabilă in 
felul ei, dar lipsită de control lingvistic. Un cuvînt sau o sin- 
tagmă sînt exploatabile filozofic ca depozite ale unei 
„înţelepciuni a limbii“, doar dacă ele aparţin unei utilizări 
regulate si constante, nu și dacă sînt inaugurate de 
individualitatea puternică a unui singur ins. 

De aceea, ceea ce descoperă filozoful în limba română 
nu este un „sentiment românesc al Fiintei", ci un 
„sentiment noician al Fiintei*. A spune, precum Noica, cá 
„viaţa e întru ceva“ sau cá „trăim întru aceste elemente“ 
exprimă, poate, o interesantă filozofie, dar, gramatical, e o 
construcție improprie, inutilizată în româna modernă pînă 
la Noica, inaptă. La Noica, nu doar cuvintele izolate își 
pierd sensul lor literal, ci limba însăși, ca sintagmă, este 
reformulată dincolo de ,literalitatea^, de normalitatea 
construcțiilor vii, caracteristice uzajului firesc. Ce poate 
oferi atunci această limbă altceva decît ceea ce a fost în 
prealabil introdus în ea? 


6. Șovinism postmodern: Ilie Bădescu 


Nu putem încheia acest capitol dedicat naționalismului 
fără a evoca, printr-un alt caz românesc, felul în care ultra- 

nationalismul, in crizá de legitimitate teoreticá si nemaipu- 
tind recurge doar la ambalajul său ideologic „tradițional“, 
încearcă să-şi dezvolte un sistem de referințe actual, chiar 
postmodern. Se renunţă astfel la citarea invizibilă în favoa- 
rea unei citări ce se vrea fondatoare, sau chiar refondatoare. 

Cazul în discuţie este cel al sociologului român Ilie 
Bădescu, şeful catedrei de sociologie a Universității 
București, şi, înainte de 1989, principal teoretician al 
„protocronismului“. 

Lucrarea sa, scrisă împreună cu mai multi colabo- 
ratori, Sociologia și geopolitica frontierei, se doreşte (Și 
chiar este) o refundamentare pe temeiuri sociologice post- 
moderne, în principiu americane, a unor vechi teze. 
Acestea din urmă sînt: naționalismul, în sensul priorități 
națiunii ca finalitate, opoziția dintre anumite culturi so- 
cotite „artificiale“ și culturile „naturale“, antioccidenta- 
lismul, reluarea tezei „formelor fără fond“, adversitatea 
faţă de ,,sincronism“, sovinismul obsesiv antimaghiar, pre- 
supunerea unei conspirații iudeo-masono-comuniste, 
antiuniversalismul, ortodoxismul anticatolic etc. Si bineîn- 
teles, nu lipseşte „protocronismul“. Obsesia că națiunea se 
confruntă astăzi cu universalismul liberal, aşa cum 
odinioară ea se confrunta cu internationalismul comunist, 
este permanentă si șocantă. lată un citat revelator: 


Vom încheia reluînd premisa întregului nostru demers. Omenirea 
pare a deveni astăzi spectatoarea unei competiţii cu final anunţat, 
căci lumea sfirşitului de secol XX e «decisă», fără a fi fost 
chestionată serios în prealabil. Experimentul comunist, desfășurat 
vreme de cincizeci de ani în Răsărit, se vrea înlocuit astăzi, la scară 
planetară, de un alt proiect artificial, confecţionat în laboratoarele 
ideologice mondiale: proiectul politic al globalizării... Si conchide: 
Agresiunea contra națiunilor poate îmbrăca forma violentă a unei 
agresiuni împotriva umanităţii (BADESCU, 1995, I, 216). 


Spre a face „vandabilă“ și acceptabilă academic marfa 
sa ideologică cam vetustă, Ilie Bădescu recurge la studiile 

unor sociologi americani despre frontieră $i fenomenele ce 
decurg din inaintarea ei intr-o anumitá directie, construind 
astfel ,,metatexte" specifice in continuarea textelor acestei 
sociologii. El preia cu aceasta si revalorizarea tipic post- 
modernă a frontierelor și, în general, a periferiilor în dauna 
centrului, precum si concepția că acesta din urmă suferă, in 
mult mai mare măsură decît se credea mai înainte, pre- 
siunea și influența periferiilor. Pentru Bădescu, modelul 
avansării frontierei de vest americane, cu tot cortegiul său 
de distrugeri, dar şi de transformări profunde ale menta- 
litátii poporului american, poate fi cu succes aplicat atit în 
ceea ce priveşte avansul frontierei romane în Antichitate, 
cît și al celei „occidentale“ în secolele XIX și XX, în spe- 
cial în Europa Centrală şi de Est. 

Nu vom intra într-o analiză detaliată a felului în care 
Bădescu aplică „teoria frontierei“ la procesul de moder- 
nizare a Europei de Est. Nu vom polemiza cu autorul în 
ceea ce priveşte modul său de caracterizare a modernizării, 
a occidentalizării; nu vom încerca să respingem prin argu- 
mente directe asocierea pe care el o face între internatio- 
nalismul comunist și așa-numitul „globalism“, nici nu vom 
încerca să respingem ceea ce am fi tentaţi să numim delirul 
sáu antimaghiar, ori paranoia sa conspirationistá. Ar 
însemna să recurgem, poate fără prea mult folos, la posi- 
bilitátile unei comparatii extrinseci neexprimate, fácutá in 
numele unor criterii ce nu apartin in comun, in mod vádit, 
deopotrivá criticului si autorului criticat. 

Dimpotrivá, credem cá procedura comparatiei intrin- 
seci este mult mai eficientă în cazul de fata. lată cum s-ar 
putea pune atunci problema: avem de-a face cu un autor 
care, în esenţă, are obiecţii radicale la adresa procesului de 
occidentalizare și modernizare în care este angajată acum 
România. El consideră cá acest proces este brutal, inadec- 
vat substratului national si social, și cá urmarea sa cea mai 
probabilă va fi o „neocolonizare“ si o distrugere a substanţei 

„neamului“. Spre a-și demonstra teza, Bădescu nu proce- 
dează în maniera și cu stilistica, astăzi desuete, ale lui Nae 
Ionescu sau Eminescu, ci adoptă o formularistică modernă, 
sociologia americană a frontierei. Acum, sînt două posi- 
bilitáti: ori referința sociologică americană, obținută pe 
baza analizei unei realități americane, este aplicată corect, 
ori ea este aplicată incorect. În prima situaţie, rezultă că nu 
există o incompatibilitate de esenţă între teoriile occiden- 
tale si „fondul românesc“. Dar, atunci, de ce ar exista o 
distanță de mentalitate mai mică între sociologia ame- 
ricană și mediul autohton decît între principiile economice 
neoliberale, să spunem, și același mediu autohton? 

Dacă însă referința este, ca principiu, aplicată incorect 
la realitățile Europei de Est, deoarece cele două situații ar 
fi incompatibile, așa cum, în general, conceptele și forma 
mentis occidentale sînt greu sau deloc asociabile „solului 
autohton“, înseamnă că lucrarea lui Bădescu este greșită, 
cu toate concluziile ei. S-ar putea încerca evitarea dilemei 
sustinindu-se cá nu orice referință occidentală, ca prin- 
cipiu, este falsă, ci numai anumite referinţe — de exemplu, 
cele legate de concepţia asupra prioritátii individului asu- 
pra grupului, sau cele cu caracter economic. Dar autorul nu 
oferă nici un motiv pentru a discrimina între speciile de 
referințe occidentale si chiar americane, el alegînd doar 
acele variante care, factual mai curînd decît metodologic, 
par să-i susţină teoriile. 

În fapt, desi e autohtonist si antioccidental Ja prima 
opțiune, Ilie Bădescu rămîne un occidental, un modern si 
chiar un ,,sincronist la a doua opțiune. Zelul său în a-şi 
însuși şi în a utiliza tehnologia mentală occidentală se cioc- 
nește cu zelul său protocronist şi naționalist. Metatextele 
(aici în sensul de cadrul, referința metodologică) autorului 
devin astfel profund diferite de non-literalitatea textului 
naționalist de bază. Autorul nu pare a fi conștient de această 
serioasă inconsecventá, dar cartea sa masivă, în două 

volume, care se rázboieste cu presupusul ,,imperialism glo- 
balist", dar este împănată de referinţe, citate, excursuri 
bibliografice docte ce sugereazá o veritabilá cedare inaintea 
„imperialismului“ si a ,,globalismului academic occiden- 
tal-american, rámine teribil de subreda. 

Ín orice caz, se vede acum bine, dupá párerea mea, de 
ce, contrar lui McConnell si a altora eiusdem farinae, libe- 
ralismul — luat în sensul cel mai general al termenului — nu 
este numai o altá ideologie. El este singura filozofie politi- 
cá bazatá pe o acceptiune literalá a unor notiuni fundamen- 
tale ale modernitátii, ceea ce ii ingáduie sá construiascá 
metatexte în continuitatea textelor. El nu-și va uita astfel 
niciodată referința, chiar dacă va elabora asupra ei, și va 
tine sub control o evoluţie spre lumi ficționale. El poate, de 
aceea, pretinde ca judecatile sale să prevaleze, tocmai 
deoarece metatextele altor ideologii (naționalismul, de 
exemplu) sînt nevoite să recurgă la un moment dat și ele la 
literalitate (dacă doresc să fie explicite), în felul în care Ilie 
Bădescu recurge la sociologia americană pentru a-și expli- 
cita si legitima obsesiile naţionaliste. Dar această soluție de 
continuitate, această veritabilă prăpastie între texte și meta- 
texte (acestea de obicei non-literale, cînd nu anti-literale), 
destabilizează cultura naționalistă în ansamblu, iar dacă 
literalitatea textului initial este „uitată“ cu totul, nu mai 
există nici o limită dinaintea unei proliferări canceroide a 
ficţiunii și a irealismului. 


V. Parohialismul stiintific si 
filozofic 


1. Falsul primitiv 


á revenim acum la disputa schitatá de Mircea 

Eliade la sfirsitul eseului sáu, Mitul vesnicei 
reîntoarceri, dispută ce are loc între un om modern, un 
european occidental, si ceea ce istoricul religiilor numeste 
„omul arhaic“. Disputa se poartă de fapt între o filozofie ce 
valorizează istoria, evoluţia, raţiunea analitică şi libertatea 
de a alege, pe de-o parte, și o filozofie ce vede valoarea 
supremă în mit, repetiție, gesturi arhetipale, pe de alta. Nu 
vom intra în detaliile acestei pasionante dispute. Vom re- 
cunoaste cá, desi la prima vedere Eliade pare sá renunte la 
a acorda explicit victoria vreunuia dintre cei doi prota- 
gonisti, partizanatul sáu in favoarea „omului arhaic“ nu 
poate lása nici o indoialá. Asa stind lucrurile si tinind sea- 
ma si de felul în care cei doi argumentează si își răspund, 
cred că putem considera că ne aflăm înaintea unei tipice 
comparații extrinseci. 

Dar oare s-ar putea institui şi o comparaţie intrinsecă 
între cei doi „oameni“, oare, altfel spus, ar putea fi ei che- 
mati înaintea kaganului Bulan cu oarecare șanse pentru un 
dialog discriminant? Si care dintre ei ar obține atunci 

precedenta? La prima vedere, s-ar párea cá asa ceva nu este 
posibil: intr-adevár, comparatia intrinsecá este legitimá 
numai intre culturi si sisteme de valori puternic interrela- 
tionate; or, dacă, de pildă, luăm drept prototip al „omului 
arhaic“ un aborigen din Oceania, cultura acestuia nu ar 
trebui să aibă nici un fel de relații și legături profunde cu 
civilizația occidentală, ceea ce ar anihila de la bun început 
orice şansă a comparatiei intrinseci. Asa ar fi, într-adevăr, 
în cazul în care „omul arhaic“ ar fi un autentic aborigen, fie 
el din Oceania, Australia sau Africa. 

Dar lucrurile nu stau așa în cazul de fata, deoarece 
„omul arhaic“ propus de Eliade este o construcție; el e de 
fapt aproape la fel de european și de occidental precum 
oponentul său; el stă, în realitate, drept un alter ego, drept 
un travesti al lui Eliade însuși. O notă a autorului sugerează 
faptul: 


Se cuvine precizat că, în acest context, «omul modem» este cel 
care se vrea exclusiv istoric, adică, înainte de toate, «omul» istori- 
cismului, a] marxismului si al existentialismului. Este superfluu de 


a adăuga cá nu toti modernii se recunosc în acest om [subl. A.C.] 

(ELIADE, 1969, 180). 

Desigur însă cá cei ce nu se recunosc în „omul mo- 
dern“ se recunosc în ,,omul arhaic“, fără a fi, cu aceasta — 
asa cum Eliade însuşi admite — mai putin moderni, mai 
puţin europeni şi mai puţin caracteristici pentru civilizația 
occidentală. 

Că autenticitatea ,,omului arhaic“ este îndoielnică, se 
vede bine si din felul cum acesta argumentează: în ce fel ar 
putea cunoaște un autentic aborigen australian ori african 
tribulatiile istoriei europene, cum ar putea el avea cunoștințe 
despre fascism și comunism, aşa cum apare că este capabil 
„omul arhaic“ al lui Eliade? Dar, mai ales, cum ar putea 
acest aborigen să se privească în mod critic pe sine si cul- 
tura sa în așa fel încît — cum spune Eliade — să fie „mîndru'“ 

de sine si de ea? Pentru aceasta, el stie — crede Eliade — cá 
„este liber să-și anuleze propria «istorie» prin abolirea 
periodică a timpului și regenerarea colectivă" si că „în 
fiecare an el ia parte la repetiţia cosmogoniei“ (ELIADE, 
1969, 161-183) etc. Numai că a ajunge la o asemenea 
conştiinţă de sine ar presupune din partea sa să dispună de 
categoriile mentale ale lui Eliade (sau, de ce nu, în alt caz, 
de cele ale lui B. Malinowski, ori Claude Lévi-Strauss). 
Dar toate aceste categorii mentale, fără de care o percepție 
globală și exterioară sieși a „culturii arhaice“ nu pare posi- 
bilă, nu au fost elaborate nici în Oceania, nici în Australia, 
nici în India sau Tibet, ci în Europa modernă, de către oa- 
meni profund educati în principiile fundamentale ale stiin- 
tei europene, chiar dacă ei pot, la un moment dat, să se arate 
dezgustati de civilizația unde s-au născut. Dacă, dimpo- 
trivă, „omul arhaic“ ar trăi autentic în afara istoriei, el ar trăi 
deopotrivă şi în afara capacităţii de a se autoexplica și au- 
tointelege, ceea ce l-ar pune în imposibilitate de a fi „mîn- 
dru“ de poziţia sa culturală, atît de pretuitá de Eliade. 

În fapt, „omul arhaic“ este numai o replică europeană 
a autenticului primitiv, o reconstrucţie a acestuia realizată 
cu instrumentele științei occidentale (ceea ce nu înseamnă 
că el nu are nici o legătură cu autenticul primitiv, sau că 
cercetarea antropologică în general ar fi inutilă). Dar chiar 
imboldul de a proceda la atare reconstructii și dorința de a 
studia „omul arhaic“, „omul oriental“ şi oricare alt fel de 
„oameni“ exotici sînt profund înscrise în substanța menta- 
litátii europene. Căci dacă xenofobia și tribalismul au ră- 
mas de-a lungul istoriei egal răspîndite printre reprezen- 
tanti tuturor civilizațiilor și popoarelor, lucrurile au stat 
diferit în ceea ce priveşte interesul, obsesia chiar, pentru 
străin și pentru „celălalt“. Încă de la călătoriile lui Herodot 
sau ale lui Thales în Egipt, europeanul se arăta curios să 
cunoască alte moravuri si alte constelații decît cele 
familiare, iar prin aceasta el era deja privit cu surprindere 

și stupoare de egipteni sau de persi. Si, cel putin de la 
Germania lui Tacit, periodica admiratie pentru stráin, pen- 
tru „barbar“, apoi pentru „huron“, pentru „persan“, in fine 
pentru „omul arhaic“ etc., a aparținut spiritului occidental 
tot la fel de mult cît i-au aparţinut și accesele de xenofobie 
ori rasism. lar în formele seculare ori confesionale ale 
imperialismului cultural, ambele tendinţe — curiozitatea si 
chiar deferenta fata de străin, aliate cu superbia afirmării 
unei reale ori pretinse superioritáti — au caracterizat dintot- 
deauna „bazarul“ atitudinilor europene fata de ceilalți. 

lată de ce partizanii ,,arhaicitátii ori ai culturilor non- 
europene rămîn cît se poate de europeni atît prin instru- 
mentele de studiu pe care le folosesc, prin categoriile men- 
tale cu care operează, cit si prin spiritul care îi insufleteste; 
dacă prima lor opțiune este, neîndoielnic, pentru respec- 
tivele culturi „exotice“, cea de-a doua opțiune a lor poartă 
asupra spiritului european. Cei ce contestă civilizația occi- 
dentală au, așadar, un dezavantaj și el pare cu atît mai 
important cu cît contestarea lor este mai radicală: ei nu pot 
să nu intrebuinteze valorile aceleiași civilizaţii în însăși 
contestaţia lor — civilizatie-bazar destul de încăpătoare 
pentru a-i cuprinde atît pe lăudătorii, cât și pe detractorii ei. 

Nu susțin acum că s-ar putea demonstra o superioritate 
„tare“ a civilizaţiei europene asupra celorlalte civilizaţii, ci 
afirm doar existenţa unei precedente, a unei ,superioritáti 
slabe“. De aici însă rezultă că tentativa antropologică 
astăzi curentă de a așeza civilizația europeană cel puţin pe 
picior de egalitate cu alte culturi, mai ales „primitive“, pe 
considerentul, tipic relativist, că „între limitele sale fiecare 
sistem de valori este echivalent cu oricare altul“, îmi pare 
extrem de discutabilă. 

lată un exemplu tipic: un antropolog francez, Pierre 
Clastres, sustine că societățile zise „primitive“ nu sînt nici 
măcar tehnologic inferioare societăților „avansate“, deoa- 
rece criteriul de evaluare a tehnologiilor nu ar trebui să fie 

complexitatea acestora, ci capacitatea de adaptare la mediu. 
Or, tehnologiile „primitive“ atestă un înalt grad de adaptare 
la mediu a unei societăți de mici dimensiuni, trăind 
„ecologic“ (CLASTRES, 1995, 60-61). 

Am putea sá-i ráspundem lui Clastres cá nu doar 
tehnicile culesului, ale vinátorii sau agriculturii, cl si antro- 
pologia si etnologia ele insele apartin domeniului tehno- 
logiilor si al tehnicilor de cunoastere si de adaptare la 
lume. Or, tocmai prezenta acestor ultime tehnici (la care ar 
trebui adáugate, fireste, geografia, navigatia etc.) 1-a per- 
mis europeanului occidental să includă în „povestea“ sa 
mare (metatextul, referința explicativă) și „poveștile“ 
(textele) altor popoare. Noi nu comparăm în fond „pri- 
mitivul pur“ (noumenal, pentru a vorbi în termeni kantieni) 
și tehnicile sale cu ale noastre, ci comparăm doar o ela- 
borare culturală si ştiinţifică (fenomenală) a „realității de 
pe teren“ cu ceea ce știm sau credem a ști despre noi în- 
şine. Conceptul „adaptării la mediu“ și valorizarea pozitivă 
a acesteia nu aparțin civilizaţiilor „primitive“, chiar dacă 
acestea practică spontan forme de adaptare, ci aparțin civi- 
lizatiei occidentale, care, astfel, se arată a fi singura capa- 
bilă să încurajeze discursul global despre Ceilalți si studiul 
pozitiv al acestora. Declarînd: „civilizaţia X este bine adap- 
tată tehnologic la mediul său de viață“, noi reconstruim 
conceptual, potrivit cu cadrele noastre de gîndire (ela- 
borate de știința europeană), civilizaţia X. Altminteri, noi 
nu o putem nici cunoaște, nici compara, dar nici ea însăși 
nu pare a fi capabilă să se cunoască pe sine ca un întreg si 
să se explice înaintea celorlalți (altminteri ar fi făcut-o). 

Atunci, ori acceptăm că antropologia culturală are sens 
și aduce servicii umanităţii, ceea ce presupune că civi- 
lizatia unde a apărut această tehnică, ce permite povestirea 
altor civilizaţii, posedă o anumită precedenti; ori, dacă 
negám orice precedentá, această tehnică rămîne fără sens, 
dar atunci de ce mai trebuie scris si vorbit despre ea si de 

ce mai trebuie elaborate cárti si tratate in respectivul do- 
meniu? De aici, putem extrage si urmátoarea regulá: atunci 
cind comparám (intrinsec) mai multe sisteme de valori 
(texte culturale), putem declara ca avînd precedentá acel 
sistem (text) care a oferit si cadrul metatextual, referential 
al comparatiei. Spre exemplu, dacá cineva alcátuieste o 
istorie si analiză critică a ideilor culturale in România mo- 
dernă, inevitabil el va trebui să acorde o anumită prece- 
dentá junimismului (și altor curente rationalist-critice) 
asupra diferitelor forme de autohtonism si irationalism, 
tocmai fiindcă textele de tip critic „rimează“ cu cadrul 
metatextual al lucrării. Aceasta se întîmplă, în cazul unei 
analize critice reușite, chiar dacă autorul se stráduieste să 
păstreze o postmodernă presupusă echidistantá!. Dimpo- 
trivă, o reală echidistantá apare doar în cazurile cînd cadrul 
referential este alterat, iar „rima“ dintre anumite texte si 
metatext este stricată. 

De asemenea, faptul că B.L. Whorf este capabil, 
utilizînd instrumentele științei occidentale, să descrie 
Weltanschauung-ul tribului Hopi, dar că e greu de con- 
ceput un indian Hopi descriind, cu mijloace indigene, 
Weltanschauung-ul european, nu este o întîmplare; 
într-adevăr, Europa este cea care a căutat dintotdeauna să 
cunoască alte culturi si nu acele culturi au fost cele care să 
fi descoperit Europa. Procedura de contact dintre culturi a 
fost astfel, de cele mai multe ori, profund asimetrică. Dar 
nici din punct de vedere teoretic nu se poate sustine, asa 
cum face Whorf, că descrierea Hopi a lumii ar putea 
conţine analogii (dacă nu cu totul superficiale) cu, de 
exemplu, teoria relativității din fizică, diferenţa stînd doar 
în limbajul în care o viziune ce nu pune în contrast radical 


l Este cazul unei foarte interesante si utile cărţi a lui Lucian Boia 
(BOIA, 1997). 

spațiul si timpul este exprimată în cele două culturi 
(WHORF, 1956)!. 

Într-adevăr, tradiția europeană dispune nu de unul, ci 
de mai multe limbaje (limbile naturale, limbajul logic, cel 
matematic, cel fizic etc.), cu care se pot exprima, să spu- 
nem, mai multe tipuri de relaţii spatio-temporale. Dintre 
acestea, limbajul matematic a fost dezvoltat conştient și 
metodic, de-a lungul mai multor generaţii de savanți, pînă 
la stadiul în care să poată fi descrise relațiile spatiu-timp 
cerute de teoria relativității. Nimic asemănător nu se poate 
observa pentru cultura Hopi, ce dispune de un singur lim- 
baj — limba sa naturală — practicat spontan, fără deliberare, 
fără metodă și fără o perfecționare constantă în timp. 
Astfel, dispunînd de un pluralism al limbajelor, numai 
cultura europeană a putut treptat să se constituie într-un 
limbaj referential, într-un metalimbaj valabil si pentru alte 
culturi, într-un autentic „bazar cultural“ ospitalier, unde 
acestea se puteau întîlni atunci cînd ele s-au aflat în situația 
de a-și reproiecta imaginea si statura. 

Mai trebuie subliniat că, desi în descoperirile ştiinţei 
europene în primul rînd rezultatele fascinează, nu ele sînt 
lucrul cel mai măreț. (Dintre aceste rezultate, unele au putut 
fi anticipate sau echivalate de unele civilizaţii non-euro- 
pene, precum China.) Ceea ce contează aici în primul rînd, 
după părerea mea, este metoda, adică nu o cunoaștere anu- 
me, ci forma generală a obținerii cunoașterii. Or, degajarea 
unei metode (chiar dacă lipsită de rigoarea atribuită ei mai 
demult) permite desprinderea de concretul situaţiei în care 
ea a fost aplicată întîia oară, conduce la „obiectivarea“ sau 
transsubiectivizarea cunoașterii, la transformarea sa nu doar 
într-o experiență intersubiectivă, ci si într-una interculturalá — 


l „The relativity viewpoint of modern physics is one such view. 
conceived in mathematical terms, and the Hopi Weltanschauung is 
another and quite different one, non-mathematical and lingvistic.“ 

într-un veritabil „bazar epistemologic“ — ce poate funcționa 
ca substrat sau fundament comun al diferitelor activități 
cunoscătoare, prezente chiar și în civilizații diferite. De 
aceea, dacă rezultatele aparţin culturilor, metoda sau meto- 
dele au devenit bunul comun al umanității. 

În fine, am putea să-i răspundem aici si lui Paul Veyne, 
pentru care, cum ne amintim, a crede în Einstein sau a cre- 
de în descîntecele unui vrăjitor de trib este, în fond, același 
lucru, mutatis mutandis: dacă prin „a crede“ înțelegem a 
avea credinţă în cineva sau în ceva, atunci fără îndoială că 
istoricul francez are dreptate — cel care crede în Einstein în 
acest sens nu o face altfel decît primitivul care crede în vra- 
ciul tribului sáu, în zeul său sau în mitul sáu cosmogonic. 
Numai că, în general, nici omul de știință, nici intelectualul 
secolului nostru nu au în mod necesar credinţă referitor la 
Einstein, la teoria relativităţii sau la oricare altă teorie stiin- 
tifica; este destul dacă ei au încredere în toate acestea, şi 
doar în acest sens se poate spune că ar crede în ele. Încre- 
derea nu-i, aşadar, totuna cu credinţa: prima admite excep- 
tii, eşecuri parțiale, dezamăgiri, reveniri; ea este o cale, 
mai presus de orice, și încă una sinuoasă. Cealaltă pre- 
supune un angajament absolut, iremediabil, total; ea nu e 
un drum, ci un fapt. Credinţa se bazează pe prima optiune; 
căci cel mai mult în viață am dori să putem avea credință, 
să nu ne putem înșela niciodată și în nici o privință, să fim 
absolut siguri. Dar cînd așa ceva nu mai e posibil, din pri- 
cina unor repetate dezmintiri și dezamăgiri, atunci cînd de- 
fensiva noastră dinaintea realității se consumă, poate apă- 
rea, salvator, o a doua opțiune, care este tocmai încrederea. 

Or, știința, văzută ca expresie a metodei, a drumului 
sinuos și complicat spre un adevăr niciodată actualizat, dar 
mereu sperat și întrezărit, nu se asociază în mod necesar cu 
credința — de obicei prea „tare“, prea pretențioasă pentru 
ea —, ci cu încrederea. Atitudinea omului modern faţă de 
„miturile“ ştiinţei este, astfel, diferită în mod fundamental 

de atitudinea „omului arhaic“ fata de miturile şi zeii săi. 
Fireşte, există mereu și fanatici ai ştiinţei, care fac din ea 
teologie, altfel spus, folosesc, în ceea ce o priveşte, pe „a 
crede“ în sensul său „tare“, de primă opțiune. Aceşti oa- 
meni se comportă față de știință asemenea liberalilor 
„thatcheriști“ sau discipolilor lui Ludwig von Mieses fata 
de economia de piaţă. Unii dintre ei pot fi buni oameni de 
ştiinţă, dar cu siguranţă că sînt răi filozofi ai ştiinţei. Majo- 
ritatea modernilor lucizi însă se mulţumesc doar să aibă 
încredere în ştiinţă, pástrindu-si puterea credinței pentru 
domenii extrastiintifice, asa cum majoritatea democratilor 
acceptă liberalismul numai într-un sens „slab“. 

Prin urmare, într-un zeu, într-un mit, într-o practică 
magică, dacă le iei în serios, trebuie să crezi în sens „tare“, 
trebuie să ai credință. Zeii pot fi adorati sau tăgăduiti, dar 
nu suportă încrederea. Dar ştiinţa, metoda, chiar luate foar- 
te în serios, se rezumă la încredere. Aceasta se vede si din 
următoarea împrejurare: o teorie științifică falsificată, în 
care nu se mai crede, rămîne o teorie științifică, iar autorul 
ei își păstrează un rol important și respectabil chiar şi pen- 
tru cei care nu mai cred în respectiva teorie. Dimpotrivă, 
un zeu în care nu se mai crede nu mai e zeu, iar preoții săi 
devin, în ochii fostului credincios, simpli profani, min- 
cinosi, înșelători. În esenţă, încrederea în ştiinţă si în me- 
todă în general este compatibilă cu failibilitatea acestora. 
Credinţa într-un zeu nu poate trăi însă decît din perfecțiune 
și de aceea ea rămîne cu mult mai fragilă. lată de ce tăria 
civilizaţiei europene stă, paradoxal, tocmai în „slăbiciu- 
nea“ sa — în faptul de a fi investit treptat tot mai mult în 
încredere și tot mai putin în credință. 

În particular, aceasta explică si de ce putem fi toleranti 
cu opiniile altora, fără a înceta să nutrim anumite convin- 
geri puternice. Aceste convingeri însă se bazează pe încre- 
dere si nu pe credinţă. Credinciosul — în sens „tare“ — e fa- 
natic sau fundamentalist, credinciosul în sens „slab“ poate 


129 


fitolerant, fárá a fi relativist. Scepticul tinde spre o toleran- 
tá amorfá, fárá convingeri proprii ferme, spre relativism. 

Fireste, nimic din toate aceste consideratii nu-i poate 
opri pe detractorii spiritului european și ai modernității de 
tip occidental sá-si continue contestatia; dar ei, si mai ales 
publicul lor, ar trebui sá fie constienti de pozitia sofisticá 
în care se pune cineva care nu numai cá argumentează cu 
armele adversarului, dar are și toate cusururile și calităţile 
aceluia. 

Printre aceşti detractori se află, firește, și filozofii si 
ginditorii postmoderni (sau cei revendicati ca atare de către 
succesorii lor), precum Derrida, Lyotard, Vattimo, Rorty, 
Kuhn, Feyerabend, Foucault, care susțin că nu există nici o 
universalitate sau privilegiu în rațiune sau în știință. Ei 
judecă pretenţiile de universalitate ale acestora drept 
consecinţă a unor puncte de vedere contextuale, parohiale 
și particulare bărbatului alb si occidental — deci care ar 
putea să nu fie tot la fel de potrivite mentalitátii femeii, 
omului de culoare, non-occidentalului. 

Aș vrea însă să se remarce cá toti acești ginditori ape- 
leazá ei înșiși, in mod implicit, la o anumită universalitate, 
exact fiindcă doresc să fie intelesi și aplaudati de opinia 
publică fără prejudecăţi $i mai ales de către comunitatea 
academică. Ei scriu cu sîrg cărţi și articole, predau la cate- 
dre universitare prestigioase, participă la numeroase con- 
grese şi conferinţe și aspiră cu înfrigurare să exercite o in- 
fluentá adîncă asupra societăților occidentale unde trăiesc, 
fără excepţie. Lor nu le convine niciodată să vietuiascá 
izolaţi, pe o insulă îndepărtată, sau chiar într-o ţară situată 
mai la est sau mai la sud, departe de nefericitul Occident 
pe care altminteri îl recuză. Predică insistent că lumea tre- 
buie să devină ,,descentrata“, dar, paradoxal, predica lor în- 
cepe prin cucerirea centrului. 

În acest fel, ei recunosc tacit că, oricît de avanta- 
joase ar fi punctele de vedere ale „periferiilor“, perspectiva 

„centrală“ a „albului, bărbatului si occidentalului“ conferă 
avantaje de care este util să profiti. Demersul lor se asea- 
mănă celui al radicalilor politici, care află un azil în demo- 
cratia pe care, ideologic, ar dori s-o nimicească. De bună 
seamă însă că există si oameni pe care o asemenea contra- 
dictie logică nu-i deranjează, sau care, în chip mai subtil, 
pretind că însăși cerința de coerenţă logică ar fi, la rîndul 
ei, numai „un punct de vedere“ parțial, occidental. Aceşti 
oameni nu ar trebui totuși să protesteze prea vehement 
dacă se vor vedea excluși de la dialog și dacă societatea 
academică i-ar lăsa să-şi predice „dreptul la incoerentá" în 
gol, fără a le acorda prea mare atenție. — — 

În fapt, toti acești critici ai rationalitatii occidentale, de 
îndată ce scriu, predau, discută și chiar gîndesc, utilizează 
forma universală. a civilizației noastre, care, istoriceşte, 
este o achiziţie a „bărbatului alb, occidental etc.", desi ea 
poate fi adoptată cu ușurință de oricine. Nu există, așadar, 
decît puncte de vedere particulare? Fie. Există totuși cel 
putin o partialitate la care trebuie făcut mereu referință, 
deoarece ea oferă cea mai bună cale pentru transiniterea 
universală a ideilor proprii, oricare ar fi acestea. Renuntind 
la ea trebuie să renunti la comunicare. Cum scrie o 
cercetătoare a postmodernismului: 


Dacă postmodernistii ar fi sinceri cînd ar afirma cá nu există 
afirmaţii privilegiate, nici măcar propria lor afirmație, atunci ei ar 
trebui să renunte la dreptul lor de a vorbi lipsit de autoritate. 
Numai o asemenea atitudine ar fi coerentă cu sine (ROSENAU, 
1992). 


Pe de altă parte, știința pe care unii postimodernisti o 
cred opresivá, „logocentrică“, rasistá, sexistá, sau oferind 
numai descrieri partiale si relative, nu reprezintá doar o 
acumulare de cunoștințe si de tehnici, asa cum ne-o imagi- 
nám adesea in mod vulgar; dacă ar fi doar atît, postmoder- 
nistii si relativistii ar avea toatá dreptatea sá fie indignati 
din pricina ei. Cu mult mai mult însă ştiinţa este o metodă, 

prin care inteleg nu atit un sistem imuabil de reguli, cit, in 
sens etimologic, un drum parcurs de-a curmezisul unor dez- 
bateri şi controverse, reveniri $i avansuri. Or, chiar dacă, 
prin afirmaţiile lor, postimodernistii resping stiinta-rezultat, 
sau stiinta-credintá, angajamentul lor efectiv în dezbaterile 
academice arată cá, la nivelul celei de-a doua opțiuni, adică 
al drumului, al stiintei-íncredere, ei adoptă aceeași cale 
precum adversarii lor. Fiindcă chiar teoriile lor ori modul 
de a le expune şi preda aparțin, fie doar şi prin recursul me- 
todologic, rationalitatii occidentale, logocratie1, centralității 
etc., de care, ca primă opțiune, ei doresc să se detaseze. 

Ceea ce, în fond, parohialismul nu înţelege, sau, even- 
tual, se face cá nu înţelege este că actul de a da formá ori- 
cărei materii nu stă în puterea oricărei civilizaţii, a oricărei 
culturi, a oricărei perspective particulare. Oricine are drep- 
tul să-şi pledeze propria cauză. Dar numai avocatul este 
acela capabil să dea formă oricărei cauze, fie ea și străină 
de gusturile sale de primă opțiune. Fiecare cu adevărul său, 
dar pentru toti aceeași manieră fundamentală — chiar dacă 
deloc monotonă — de a-l pleda. 

Să consimtim că nu există universalitate „în sine“, sau 
rațiune absolută universală, sau credință în fata cărora se 
ne prosternăm. Ceea ce filozofii clasici sperau să 
descopere rămîne, probabil, doar o dorință pioasă. Asupra 
acestui punct ar fi greu să nu acceptăm buna întemeiere a 
criticilor moderne si postmoderne. Dar ceea ce supra- 
vietuieste chiar și în urma acestei defensive cu care spiritul 
a trebuit să se resemneze este universalitatea pledoariei. 


2. Feminismul si modus ponens 


In ultimul timp, amintitele valori occidentale, euro- 
pene (sau oricum ne-ar plácea sá le numim), au fost tinta 


132 


unor atacuri mult mai diverse si mai neasteptate decit erau 
cele deja „clasice“, de felul celui inițiat de ginditori pre- 
cum Eliade sau Whorf. Ele au venit din partea celor ce se 
considerá a reprezenta grupuri defavorizate sau margi- 
nalizate de „imperialismul bărbatului alb“ — oameni de 
culoare, homosexuali, femei. La drept vorbind, in foarte 
numeroase cazuri aceastá defavorizare, ori chiar severá 
discriminare, a fost cit se poate de realá si de sumbrá. Pro- 
blema stă însă în altă parte; multă vreme, spre pildă, argu- 
mentele feministelor s-au aliat cu dominantele considerate 
esențiale ale culturii europene: rațiunea, spiritul de obiec- 
tivitate, principiul egalității tuturor oamenilor. Feministele 
luptau cu particularismele si cu prejudecățile în numele unei 
universalitati umane bizuite pe rațiune, pe care tocmai 
cultura europeană își făcuse o glorie din a fi descoperit-o. 
Dacă ele pretindeau drepturi egale pentru femei — politice, 
profesionale etc. — o făceau în numele universalului uman 
prezent deopotrivă în femeie ca și în bărbat, deoarece soco- 
teau, în acord cu marea tradiţie de gîndire europeană ce 
pornește de la Platon, că diferențierea sexuală din cadrul 
speciei umane nu are efect asupra capacităților și a perfor- 
mantelor omenești esenţiale, in principal asupra celor inte- 
lectuale si morale. Cei ce negau femeilor anumite drepturi se 
vedeau astfel acuzați de obscurantism si de parohialism, de 
atitudini contrare ratiunii si libertátii, de prejudecáti ne- 
demne de cultura occidentalá moderná. 

Dar iată cá o nouă generaţie, „postmodernă“, de femi- 
niste vede lucrurile altfel: dupá cum relateazá Martha 
Nussbaum, 


„„se spune frecvent [în cercurile feministe, ad. mea, A.C.] cá 
rațiunea si obiectivitatea sînt norme create de «patriarhat» si că a 
apela la ele înseamnă a sucomba înaintea vicleniilor opresorului. 
Ni se spune că sistemele de a rationa sînt sisteme de dominare si 
că a adopta sistemul tradițional înseamnă a fi cooptat 
(NUSSBAUM, 1994). 

O feministă de „generaţia a doua“, Jeanne Flax, scrie: 


De fapt, feministele, la fel precum multi alti postmodemi, au înce- 
put să suspecteze că orice cerință transcendentală reflectă si 
verifică experienţa unui număr redus de oameni, dintre care majo- 
ritatea sînt albi, bărbaţi si occidentali. Acest tip de cerintá ne pare, 
în parte, plauzibil, pentru că el reflectă aspecte importante ale 
celor care domină viaţa socială (MIROIU, 1995, 62). 


În numele „dreptului la diferență“, vechea noţiune a 
unei fiinte umane unice în esenţa ei, în pofida importan- 
telor diferente existenţiale, este criticată vehement si este 
considerată nedemocratică sau corespunzînd unei faze 
primitive şi opresive a democrației occidentale, căreia i se 
opune o a doua fază „evoluată“. Aflăm astfel într-un eseu 
dedicat problemelor femeilor musulmane într-un stat se- 
cular, precum Turcia modernă, că... 


...a doua fază a democraţiei este caracterizată prin revenirea repri- 
matilor... care au fost ocullati din memoria colectivă în numele 
«naţiunii», al «omului» si al «civilizaţiei» (GOLE, 1994, 10). 


Nu contestăm faptul că democraţia, ca toate lucrurile, 
suportă perfectionári. Dar este de notat felul în care 
„omul“, finalitate a liberalismului traditional, ajunge in 
citatul de mai sus să fie echivalat cu un mijloc (națiunea), 
ori cu un instrument (civilizația) și plasat, cum făcea și 
Michel Foucault, cînd se referea la „om“, între ghilimelele 
improprietatii, și astfel discreditat. 

Multe dintre noile feministe se străduiesc să constru- 
iască un parohialism al sentimentului si al instinctului, 
considerate ca specific feminine, înaintea cărora rațiunea 
apare ca o formă subtilá de dominare masculină. Ele, spre 
pildă, îi critică pe Kant sau pe Descartes nu pentru pre jude- 
cátile lor binecunoscute faţă de femei, ci pentru a se fi în- 
temeiat în filozofia lor pe „standardele culturale masculine 

de detasare si de rece rationalitate“. Mai mult, ele resping, 
precum Sandra Harding, pretenţia că știința, prin însăși 
metoda sa, ar fi neutră în raport cu sexul, clasa, rasa ori 
cultura (HARDING, 1986, 16-19). Cum se vede, o nouă 
formă de rasism este inventată sub pretextul de a-i apăra pe 
cei oprimati! 

Íntr-o publicatie dedicatá feminismului — Newsletter on 
Feminism, editată de American Philosophical Association — 
Ruth Ginzberg sustine într-un articol („Feminism, Ratio- 
nality and Logic“) cá asa-numitul modus ponens, una dintre 
principalele forme de inferentá logică, „a fost o creație 
patriarhală oprimînd femeile“. În general, crede autoarea, 
femeile tind să privească sistemele logice formale ca străine 
şi nefamiliare (NUSSBAUM, 1994). 

Ruth Ginzberg nu e singura care să judece astfel: în 
aceeași publicaţie, un articol de Vance Cope-Karsten („A 
Portrait of Dominant Rationality“) afirmă cá silogismul lui 
Aristotel ar fi „perfect adaptat modurilor ierarhice de a gin- 
di, deoarece separă forma argumentului de conținutul său 
material" . Or, cum în mod traditional femeile au fost aso- 
ciate materiei (lat. materia derivă de la mater), iar bărbaţii — 
formei, insistenta logicii pe formá contribuie la margina- 
lizarea si la subordonarea femeilor (NUSSBAUM, 1994). 

Mi se pare interesant de notat felul in care Martha 
Nussbaum respinge astfel de pretenţii. În esenţă, crede ea, 
cauza femeilor nu este bine susținută de expedierea stan- 
dardelor raționale și obiective la un rol secundar. Parohia- 
lismul feminist se poate ciocni, într-o asemenea situaţie, de 
alte parohialisme, de exemplu de cele religioase, fără să se 
mai poată invoca o rațiune generală cu capacitatea de a ar- 
bitra conflictul astfel ivit. Acest argument pragmatic e bun, 
dar, după părerea mea, totuși nu foarte bun: într-adevăr, 
feministele radicale ar putea sustine că ele nu au nevoie de 
un arbitraj din partea unei instanțe obiective, deoarece 
ele nu cred nici în obiectivitate, nici într-o raționalitate 

universalá. In ochii lor, orice idee este deformatá de 
interese, prejudecáti si de conformisme specifice, numai cá 
barbatii au, in plus, ipocrizia de a pretinde cá unele dintre 
prejudecátile ori modurile lor specifice de a fi reprezintá 
norme general-umane, la care oricine poate si trebuie sá 
adere. Ceea ce feministele radicale cer este nu un statut 
general-uman, ci recunoașterea femeilor ca „minoritate“ 
discriminată și garantarea unui statut de „discriminare 
pozitivă“ spre a compensa, prin impunerea unei diferențe 
asertate emfatic, o persecuție milenară. 

Slăbiciunea fundamentală a argumentelor unei Ginzburg 
ori Cope-Karsten mi se pare că stă altundeva: într-adevăr, 
am văzut că prima autoare susține că femeile ar avea pro- 
bleme în a recunoaşte în modus ponens o inferentá validă. 
Altfel spus, inferenta, „dacă (propoziţia) P, atunci (propo- 
zitia) Q, dar P, deci Q“, ar fi „antifeminină“. [n ceea ce ne 
priveste, am putea accepta cá, publicindu-si textul si supu- 
nîndu-l atenţiei lumii academice, autoarea nu se poate 
sustrage următoarei inferente: „dacă Ginzburg (o femeie) 
are dreptate, atunci teza principală a textului e valabilă; or, 
teza textului este că modus ponens nu este valid pentru 
femei; dar să admitem că G. are dreptate (cum crede, de 
bună seamă, autoarea), deci rezultă că modus ponens nu 
este valid pentru femei“. Numai că raţionamentul de mai 
sus nu reprezintă altceva decît o aplicare a lui modus 
ponens. Aşadar, dacă modus ponens este valid, el nu este 
valid, cel puţin pentru autoare. Prin urmare, dacă acest tip 
de raționament nu va fi valid, atunci nici recunoașterea 
faptului că G. are dreptate nu se poate face, iar efortul său 
de a-și prezenta public ideile devine van. Un raționament 
asemănător este valabil si pentru critica silogismului 
apartinind lui Cope-Karsten; s-ar putea, într-adevăr, construi 
silogismul următor: „Toate textele publicate în reviste 


! Modus tollens: dacă P, atunci Q, dar nu Q, deci nici P. 

serioase, academice, merită să fie citite. Dar textul lui 
Cope-Karsten este publicat în acest fel. Deci el merită să fie 
citit.“ Textul însă afirmă că silogismul marginalizeazá fe- 
meia. Oricum, el nu o marginalizeazá pe autoare, ba dim- 
potrivá, am spune! 

Paradoxul în care se ajunge arată ceva de fapt foarte 
simplu: anume că în substratul oricărei asertiuni, al oricărei 
pretenţii de adevăr expuse și care cere un acord de grup, 
acord urmat de anumite consecințe, stă implicit modus 
ponens (ca si, în cazul eșecului comunicării, contrariul său. 
modus tollens!), adică se aflá inferentele logicii clasice. 
Într-adevăr, din implicatia că, dacă autorul are dreptate sau 
afirmă ceva important, interesant, atunci textul are o anumitá 
valoare, meritînd a fi citit şi discutat, poate decurge următoa- 
rea alternativă: ori autorul are într-adevăr dreptate si atunci 
textul său are valoare (modus ponens), ori textul său nu are 
valoare și atunci autorul nu are dreptate sau e neinteresant 
(modus tollens). 

Nu are importanță aici dacă adevărul „există“, sau dacă 
el este doar o iluzie, ori rezultatul unei „false conștiințe“. 
Nu are importanță nici măcar dacă autorul este de bună 
credință şi vrea să comunice ceea ce crede el. Important este 
doar că el se supune, fie și pur formal, „jocului“ comuni- 
cational. El poate, desigur, asuma premisele acestuia doar 
ca pe nişte referințe convenţionale, sau chiar poate încerca 
„Să le uite". Dar, mai devreme sau mai tîrziu, e de presupus 
că tendința către „luarea în serios“ a referintei se va 
manifesta si aici. Mă separ astfel de Habermas, pentru care 
locutorul „trebuie să aibă intenţia să comunice o propoziţie 
adevărată“ (HABERMAS, 1996, 119). Un oarecare locutor 
poate avea intenția de a minţi; important este cá el se 
comportă ca și cînd ar afirma o propoziţie adevărată. 

Or, dacă producerea unor texte cu aparentă pretenție 
de adevăr, destinate comunicării interumane, presupune 
inevitabil logica propozițională, unde modus ponens şi 

modus tollens sînt piesele de temelie, înseamnă cá o 
contestare a logicii propozitionale (si in general a logicii 
,Clasice^) — contestare ce este si ea, neapărat, o comunicare 
interumaná cu pretentie de adevár — se aflá in considerabilá 
suferintá si in contradictie cu sine insási. Autorul respectiv 
limiteazá dreptul la existentá unui adversar pe care, prin 
însăși pretenţia validității contestatiei, îl tine in viata citin- 
du-l implicit neíncetat!. Dezavantajul său îmi pare mani- 
fest si e de tipul rezultat in urma comparatiei intrinseci. 

Asa după cum naționalismul era obligat să se refere, 
fie şi tacit, la liberalism, dar liberalismul nu are motiv să 
„citeze“ referential alt sistem decît pe sine însuși, tot asa 
feminismul radical, voind să se facă ascultat şi comunicat, 
„Citează“ în ascuns logica clasică, dovedind că adeptele 
sale au drept opțiune secundă exact urîta logică ,,mascu- 
lină“. lar dacă „omul arhaic“ al lui Eliade nu era pînă la 
urmă decît tot un occidental, dar travestit, raţionamentul 
feministelor noastre, afară de faptul cá e sofistic, nu e citusi 
de putin „feminin“, el e omenesc, ceea ce, din punctul lor 
de vedere înseamnă, vai, masculin! 

S-ar putea lărgi valoarea acestui argument: într-adevăr, 
numeroase feministe au tendința să considere ansamblul 
culturii și în special pe cel al culturii occidentale drept o 
creaţie predominant „patriarhală“, unde femeile nu există 
decît ca obiect, venerat sau hulit, dar mereu ca obiect. 
Astfel, Mihaela Miroiu afirmă: 


Cu putine exceptii, cultura a fost pînă în prezent o creaţie masculină. 
Femeile există în această cultură mai curînd ca proiecții si umbre, 


! Argumentul e de tipul faimoasei formule a lui Aristotel (numită 
mai tîrziu în logică „principiul lui Clausius“): „Dacă trebuie filozofat, 
atunci trebuie filozofat; dacă nu trebuie filozofat, atunci iarăși trebuie 
filozofat (spre a argumenta hecesitatea renunțării la filozofie); deci în 
orice ipoteză trebuie filozofat.* Evident, vom înțelege aici prin „a 
filozofa“ o argumentare raţională de tip general, şi nu un anumit mod 
special de raționament. 

cáci ele nu s-au povestit pe ele insele, ci au fost povestite. nu s-au 
numit pe ele insele, ci au fost numite... (MIROIU. 1995, 15). 


Dar, de vreme ce tocinai în această cultură „patriar- 
hală“ (occidentală) feministele se exprimă și afirmă pozi- 
tia lor asa cum o doresc, trebuie acceptat că civilizaţia 
occidentală poate, fie și potenţial, asigura, spre deosebire 
de alte civilizaţii, un cadru de referință și de descriere care 
nu e sau nu mai e specific occidental, sexist sau ,,patriar- 
hal“, ci pur si simplu uman. 

De fapt, tocmai cultura noastră, „albă, masculină si oc- 
cidentală“, este cea care a descoperit și acceptat femi- 
nismul, care, tocmai în interiorul ei (şi nu printre ,,talibanii“ 
din Afganistan) își află un loc și un public. Motivul stă, din 
nou, în această unică aptitudine de a servi drept referință 
universală, de a pleda orice cauză, de a da formă oricărei 
materii. E trivial de susținut, împreună cu Mary Daly, că... 


„„„patriarhatul este religia predominantă a întregii planete şi că 
toate religiile, începînd cu budismul, cu hinduismul, islamismul, 
iudaismul, creştinismul, si pînă la variantele lor secularizate, ca 
freudismul, marxismul, maoismul — sînt infrastructuri alc 
edificiului patriarhal (DAL Y, 1968). 


Íncepi sá spui ceva cu sens abia din momentul cínd 
observi că, în mijlocul acestui „ocean patriarhal“, numai pe 
o insulă numită Europa o astfel de afirmaţie, așa radicală 
cum pare, a putut fi gîndită, publicată și comunicată, fără 
ca aceea care a produs-o să aibă limba retezată pe dată. 

De altminteri, unele feministe postmoderniste, precum 
Judith Butler, par să fie conștiente că renegarea oricărei 
universalitáti, sub pretextul cá impune o anumită „hege- 
monie“ culturală, riscă să distrugă sau măcar să limiteze 
serios chiar posibilitatea unui discurs feminist: 


Fiindcă — se întreabă ea — cine anume se constituie în calitate de 
leoretician feminist a cărui implicare în dezbatere va obţine 

publicitate? Nu se întîmplă întotdeauna că puterea acționează în 
prealabil, chiar prin procedurile care stabilesc cine va fi subiectul 
care va vorbi în numele feminismului si cui anume? (BUTLER, 
1997, 252). 


Într-adevăr, dacă „subiectul“ nu poate fi reprezentat ca 
sustras contingentelor și deschis către universalitate, și dacă 
putem vorbi numai ca bărbați sau ca femei, și nu ca oameni, 
atunci nici măcar discursul feminist nu mai are adresă. Căci, 
conform aceleiași logici, el nu ar putea să se adreseze nici 
măcar „femeii“ în general, ci doar fie femeii albe, fie celei 
negre, celei bogate, sau sărace, sau lesbiene, sau bătrîne etc. 
Iar dacă nu există o universalitate a omului, de ce ar exista 
una a femeii sau chiar numai una a femeii negre etc.? Sînt 
lesbienele mai apropiate de femei „în general“, sau mai 
apropiate de bărbaţii homosexuali (gay), cu care, adesea, 
demonstrează împreună? 

Desigur, valoarea „dreptului la diferenţă“, considerat 
atît de important de către adepţii „noii faze postmoderne“ 
a democraţiei, nu poate fi negată. Dar feministele radicale, 
ca si reprezentanţii unor grupuri minoritare etnice, 
religioase etc., de exemplu, grupurile de fundamentalisti 
islamici, comit fie şi prin felul în care își formulează tezele 
lor un sofism: astfel, de vreme ce toti aceştia vor să-și facă 
respectate revendicările lor, înseamnă că ei se doresc 
intelesi de către ceilalți, faţă de care ei tin totodată să-şi 
manifeste iremediabila diferență. 

Or, simpla intenţie de a fi intelesi presupune că ei mi- 
zează implicit, sau într-o a doua opțiune, pe un fond co- 
mun, pe o unitate a naturii umane, care se regăsește în ega- 
litatea totalitátii persoanei. Mai mult, o diferență nu are 
sens decit ca marcare a unor note distincte privite pe un 
fond comun, dat de. un gen proxim sau de o referintá ge- 
neralá. Așadar, în loc ca drumul spre regăsirea unității să 
se facă prin concurenţa diferenţelor respectate dar ajusta- 
bile, se întîmplă invers: asertarea unor diferențe declarat 

ireconciliabile se produce pe seama unităţii refuzate. Dar 
in absenta unei logici comune, a unui metalimbaj comun, a 
postulárii unui substrat universal, ce altceva ar mai asigura 
o comunicare interumaná, fie aceasta si rezumată la 
comunicarea nevoii de diferentá? 


3. Noul pragmatism 


Acest tip de sofisticá este considerabil mai răspîndit si 
mai virulent decît pot lăsa să se înțeleagă aceste cîteva 
remarci asupra feminismului radical. La modul general, 
punerea la îndoială, chiar contestarea existenţei unei esențe 
sau naturi umane unice, constante și asociate unui element 
rational, fac parte din „Vulgata“ bunului postmodernist. 
Un exemplu în acest sens aflăm într-o lucrare caracteristică 
a unui cunoscut filozof american, Richard Rorty, Speranța 
în locul cunoașterii (RORTY , 1995). 

Rorty anunţă încercarea de a realiza o unificare între 
filozofia americană clasică a lui William James și John 
Dewey si filozofia analitică europeană. Desigur, el se 
inspiră din plin şi din Foucault și Derrida, dar cine, printre 
postmodernisti, nu o face în zilele noastre? 

Ideea sa principală este lipsa de temei a distinctiilor 
„metafizice“, proprii pentru ceea ce el numește „filozofia 
tradițională sau esentialistá^ (unde cad laolaltă Platon, 
Aristotel, scolasticii, Descartes, Pascal, Kant, Hegel, Marx 
etc.). Astfel, după Rorty, distinctiile dintre esenţă si apa- 
rentá, dintre proprium si accidens, dintre intrinsec si ex- 
trinsec, dintre natură și relaţie, dintre conţinut si formă etc., 
sînt, toate, lipsite de semnificaţie în sine, depinzînd even- 
tual numai de alegerea unei anumite perspective partizane. 
Lucrurile și faptele nu au esențe sau naturi ascunse, opuse 
aparentelor, de care să poată fi separate prin reflecţie si 

descrise mai apoi; ele se prezintá numai ca noduri si retele 
de relatii, care admit o multitudine de descrieri, din care 
nici una nu detine vreun privilegiu in sine, pentru o calitate 
care să-i fie proprie. Nu există descriere privilegiată, 
fiindcă nu există esență sau natură permanentă care s-o 
recomande. De aici rezultă și dispariţia distinctiei dintre 
justificarea unor credințe prealabile şi elaborarea teoretică 
a cercetării pure. Mai exact, pentru Rorty, orice cercetare 
şi demers intelectual nu sînt decît justificări ale unui anume 
„proiect social“. De asemenea, deoarece nu există nici un 
„tribunal suprem al Ratiunii sau al Adevărului“, nici unul 
dintre aceste „proiecte sociale“ nu poate fi declarat ca fiind, 
în sine, mai bun decît un altul; singurul lucru ce se poate 
afirma despre el este, eventual, că are mai multă utilitate. 

Evident, nici omul însuşi nu-și poate aroga o esenţă 
sau o natură intrinsecă. Rorty crede că, după Darwin, a 
devenit imposibil de susținut filozofic că omul ar putea fi 
„altceva“ decît restul naturii. Omul ar fi o ființă ca toate 
celelalte, atîta doar că, în special datorită stăpînirii limba- 
jului articulat, capacităţile sale adaptative ar fi devenit 
enorme în raport cu ale celorlalte specii. Totuși, nu există 
nici O soluţie de continuitate între om și restul regnului ani- 
mal; justificările „raţionale“ ale omului sînt forme speciale 
de adaptare, utile insului sau grupului umman care se ser- 
vește de ele, dar, principial, nu este nici o deosebire calita- 
tivă între ele si aripile fluturilor sau strategiile de vinátoare 
ale leopardului. 

lată de ce Rorty nu vede în evoluţia umanităţii o apro- 
piere graduală de Bine și de Adevăr, ci numai o lărgire 
treptată a imaginaţiei, care, pe de-o parte, conduce la avan- 
sul științei, capabilă să ofere conjecturi tot mai îndrăznețe, 
pe de altă parte, îngăduie apariția unor societăți tot mai 
largi și mai tolerante. Este interesant de notat aici că, deşi 
Rorty se declară un partizan necondiţionat al democraţiei, 
ultra-relativismul său îi interzice să accepte alte rațiuni 

decît utilitatea, capabile să delegitiineze teroarea, astfel 
încît oroarea pe care, de pildă, noi o resimtim pentru 
Auschwitz, Gulag ori Srebenica nu ar putea fi recunoscută — 
crede Rorty — decît drept o „condiţionare istorică si cul- 
turalá*. 

Ceea ce izbeste de la bun inceput in cartea lui Rorty 
este, ca sá spunem asa, un fapt de stil: desi el respinge ho- 
tárit asa-zisele iluzii moralizatoare si teologice ale ,,esentia- 
liştilor““, cartea sa adoptă foarte adesea un ton de predică. 
Autorul se pronuntá emfatic in numele unui ,,noi, pragma- 
tistii^, iar frazele sale sint de multe ori transportate de un 
entuziasm vizionar, de parcá filozoful s-ar inchipui a fi pro- 
fetul unei noi religii. Iatá un singur exemplu: cartea se in- 
cheie într-o perspectivă aproape mesianică, invocindu-se... 


...prioritatea necesității de a crea noi forme ale omencscului, de a 
crea un nou paradis, un pămînt nou pentru a-i adăposti pe acești 
noi oameni, ín raport cu dorința de stabilitate. de securitate si de 
ordine a oamenilor de ieri (RORTY, 1995, 128-129). 


Dar un astfel de entuziasm, prea puţin secular, sugerea- 
ză că autorul nu este gînditorul rece și demitizator pe care 
l-am fi bănuit, ci aparţine unui fel de homo religiosus, fie 
și răsturnat în raport cu tradiţia existentă. 

În fond, speranţa care hrănește acest entuziasm şi pe 
care autorul o crede capabilă să substituie cunoașterea (în 
sens ,,esentialist“, de cunoaştere a esentelor, a adevărului) 
nu se poate întemeia decît pe o credinţă. O credinţă în ce 
anume? Desigur, în faptul că lumea viitorului, a „noului 
paradis“ şi a „pămîntului nou“, destinate „oamenilor noi“, 
va fi mai bună decît cea a prezentului si a trecutului. Dar 
mai binele presupune existenţa binelui, care, prin apariția 
sa, zguduie din temelii construcţia pragmatistă. lar dacă 
am încerca să o salvám afirmind că, aici, „bine“ nu înseam- 
nă decît „util“, am produce o confuzie cel puţin la fel de 
mare. Într-adevăr, în ce fel am putea ști dacă o societate 

tolerantă (,,inclusivistaé“, cum o numește Rorty) e mai 
„utilă“ decît una intolerantă, exclusivistă? Utilitatea, pre- 
cum orice altceva în teoria pragmatistă, nu poate fi privită 
în sine, ci trebuie concepută relational, potrivit cu un 
anumit punct de vedere. Un lucru nu este pur și simplu util, 
ci e util pentru altceva. Finalitatea este adevăratul jude- 
cător al utilității. Dar, în absenţa unei finalitáti globale, a 
unei perspective universale — interzisă în teoria pragma- 
tistă — nici una dintre aceste două societăți nu ar fi în stare 
să invoce în avantajul său o mai mare utilitate în ceea ce-i 
privește pe cetăţenii săi sau chiar specia umană în ansain- 
blu. Cît despre încercarea de a se introduce o finalitate glo- 
bală, ea nu poate să însemne decît reaparitia „binelui“. 
„Speranţa“, pe care se bizuie Rorty, îi ruinează pînă la 
urmă pragmatismul pe care el îl proclamă. 

Dar nu numai „binele“, ci și „adevărul“ se strecoară în 
sistemul filozofului american. Asa cum ne-am străduit să 
arătăm, orice comunicare — deci inclusiv pragmatismul lui 
Rorty — se întemeiază pe presupozitia cá ea contine un 
adevăr ce este important să fie împărtăşit și altora. Rezultă 
de aici că pragmatismul conţine sau speră să conţină un 
adevăr, dar această speranţă, ce este speranța cunoașterii și 
nu o speranță împotriva cunoașterii, se opune principiului 
pragmatismului. 

Desigur, Rorty încearcă să răspundă acestei obiecții 
sustinind că pragmatismul său nu e mai „adevărat“ decît 
,esentialismul", ci doar mai util. Dar, din nou: util cui si 
pentru ce? Util, fiindcá ,,e mai usor astfel sá fii de acord cu 
Darwin“. Trec peste imprejurarea cá ni se cere mai putin 
acordul cu teoria despre originea speciilor, cit cu o anumitá 
interpretare filozoficá a acestei teorii si cá, printre 
interpretările posibile, există şi unele teleologice, precum 
cea a lui Teilhard de Chardin, care sînt defavorabile prin- 
cipiilor lui Rorty. Mă voi întreba numai pentru ce anume 
poate fi util să fii de acord cu Darwin. Rorty sustine cá 

acest acord se dovedeste avantajos speciei noastre, dar o 
astfel de afirmatie presupune o imagine globalá, exterioará 
asupra speciei, un fel de privire de pe Marte, pe care teoria 
sa nu o admite. 

Íntr-adevár, dacá teoria darwinistá, ca orice altá 
constructie mentalá, face si ea parte dintre instrumentele 
adaptative ale speciei si dacá ea este totodatá mai utilá 
speciei, trebuie acceptat cá, in comparatie cu altele, ea 
oferă o adaptare mai bună la mediu. Dar „mai bine adaptat 
la mediu“ în cazul unei teorii nu poate să însemne decît 
mai bine adaptat la realitate, căci mediul unei teorii este 
tocmai fundalul pe care ea este verificată şi pe care il 
numim „realitate“. Altfel spus, utilitatea unei teorii stă cel 
puţin în faptul că nu a fost încă falsificată, dacă nu pur şi 
simplu în faptul cá ea este mai adevărată decît rivalele sale. 
Că „realitatea“, mediul pot să nu fie sinonime cu obiecti- 
vitatea rece si abstractă a științei clasice, ci cu „viața“ — asa 
cum ar sustine un adept al lui Nietzsche - nu are impor- 
tantá acum pentru noi. Căci, oricum ar fi, dacă meritul 
darwinismului ar sta în faptul că el s-ar apropia mai mult 
decît alte teorii de „adevărul vieţii“, ar rezulta că şi valoa- 
rea pragmatismului ar consta, la rîndul ei, într-un mai bun 
acord cu adevărul decît e cazul altor teorii. Dar o asemenea 
miză pusă pe adevăr este puțin recomandabilă pentru o teo- 
rie care se fereşte să atribuie orisice semnificație adevărului. 

De asemenea, Rorty admite că numeroşi fizicieni şi 
biologi remarcabili tind să adopte poziţii filozofice esen- 
tialiste, deoarece cred că cercetările lor au a spune ceva 
fundamental asupra Universului, iar în telul acesta ei merg 
mult mai departe decît să justifice anumite „construcții 
sociale“ si „puncte de vedere avantajoase“. El scrie: „Astfel, 
fizica particulelor devine, ca să spunem așa, ultimul refugiu 
al sentimentului grecesc pentru miraculos.“ Sint de acord. 
Asa cum am mai spus-o, mi se pare evident cá un 
esentialism difuz, spontan, incurajeazá eforturile oamenilor 

de stiintá si cá, cel putin psihologic, sentimentul de a se afla 
plecați „la vînătoarea Fiintei“ — cum spunea Platon - le 
oferá mai multe recompense spirituale cercetátorilor decít 
ar face-o convingerea cá ei lucreazá numai la un ,,proiect 
social util". 

Oricum ar fi, numárul considerabil de savanti cu ten- 
dinte ,,esentialiste“ lasă să se intrevadá că, fie și numai pen- 
tru binele cercetării sale, e util ca un savant să fie ,,esentia- 
list^ măcar în laboratorul său, desi, fără îndoială, el poate 
imbrátisa în afara lui un pragmatism de circumstanta. În 
termenii lui Rorty, dacă filozoful pragmatist crede în utilita- 
tea ştiinţei, el trebuie să admită că, adesea, ,,esentialismul“ 
este mai util științei decît pragmatismul si că trebuie, de 
aceea, acceptat si încurajat. Rezultă că, dacă vrea să fie con- 
secvent cu sine, filozoful pragmatist trebuie să le recomande 
măcar oamenilor de știință esentialismul, ca fiind mai util. Îi 
rămîne să facă propagandă pragmatistă doar printre poeti! 

Dar poate fi ridicată și o altă obiectie, mai profundă, 
cred, pragmatismului — în fapt, relativismului radical — al 
lui Rorty. Cum am văzut, el respinge credinţa în rațiune ca 
fiind tipic „esenţialistă“: 


A crede în rațiune — scrie el — înseamnă a crede nu doar că există 
o natură umană, dar şi că această natură nu este parte din ceea ce 
noi avem în comun cu celelalte animale, ci ceva unic. Acest unic 
ingredient al naturii umane face din noi ființe cognitive mai 
degrabă decît simpli utilizatori si ne face apti să fim convertiți mai 


degrabă prin argumente decît rásturnati de forte iraționale 
(RORTY, 1995, 86). 


Or, Rorty consideră că tocmai existența unei „naturi 
umane“, definită în baza raţiunii, este inacceptabilă, mai 
ales după Darwin. 

Am putea, mai întîi, să ne întrebăm ce înţelege Rorty 
prin „a crede în rațiune“. Dacă el se referă la „a crede“ în 
sensul tare, în cel de a avea o credință, atunci credința în 

ratiune (similará credintei in Dumnezeu) e, intr-adevar, 
suspectă, fiindcă e irationalá și ar însemna să fundezi 
raţiunea pe contrariul ei. Nu poti avea certitudinea absolută 
că rațiunea nu te înşeală, că raţiunea e infailibilă, iar în 
acest sens diferitele critici la adresa raționalismului — în- 
teles ca religie seculară — sînt pe deplin justificate 
(OAKESHOTT, 1991, 5-41). Dar dacă lui „a crede“ îi dăm 
sensul mai modest de „a avea încredere“ (așa cum ai 
încredere într-un prieten, a cărui natură failibilă o cunosti 
și o înţelegi), lucrurile stau altfel, iar contradictia dispare, 
deoarece încrederea, chiar și pasionată, în rațiune nu este 
incompatibilă nici cu raţiunea însăși și nici cu complicata 
si adesea confuza realitate în mijlocul căreia trăim. Tot asa, 
încrederea într-un prieten nu este incompatibilă cu erorile 
pe care acesta le poate comite uneori. 

Se ne amintim însă că Rorty mai susţine și că orice cer- 
cetare este numai o justificare a nevoilor și a impulsurilor 
noastre. E o idee destul de răspîndită în gîndirea postmo- 
dernă, cu sursă în radicalitatea lui Nietzsche, de exemplu. 
La noi, recent, Vladimir Pasti a aplicat această teză susti- 
nind că, în ciuda a ceea ce credeau Luminile, interesele de 
grup pot fi justificate „în baza unor argumente egal vala- 
bile și contradictorii“ (PASTI, 1995, 155). Am putea, în- 
tr-adevăr, pînă la un punct, să le dăm aici dreptate lui 
Rorty, Pasti și celor care gîndesc precum ei: este greu să 
crezi (altminteri decît la nivel didactic) în rigoarea 
distinctiei operate de Habermas între „lumea naturală exte- 
rioará", căreia îi corespund propoziţii de adevăr ce pretind 
dovezi, „lumea socială“, căreia îi corespund propoziţii nor- 
mative ce pretind justificări, și „lumea subiectivității““, căreia 
îi corespund propoziţii „expresive“ ce pretind bund-credintá 
(HABERMAS, 1996, 125-131). Feyerabend nu se înșeală 
aici prea mult cînd susține că un savant care afirmă: 
„Universul este finit şi a luat naştere acum 20 miliarde 
de ani printr-o explozie“, vrea în realitate să spună și că: 

„Eu doresc să vă conving cá Universul este finit etc." 
(FEYERABEND, 1996, 235-236)!. 

Numai cá si în situaţia în care am contesta rațiunii fa- 
cultatea sa cognitivá si am contesta existenta unor auten- 
tice „propoziţii de adevăr“, nu se poate refuza acceptarea 
sa drept facultate specific umană, fie și dotată cu putere 
justificativá. Chiar dacă rațiunea nu ar obține cunoştinţe 
mai adevărate, rămîne indeniabil măcar faptul că orice 
fiinţă omenească resimte nevoia justificării actelor sale 
prin strategii raționale, ceea ce indică, în pofida lui Rorty, 
că omul este totuși altceva decît restul vietátilor, care nu au 
această nevoie și facultate. Că omul poate fi răsturnat de 
forte iraționale? Este, desigur, adesea răsturnat. Dar rămîne 
faptul că el nu se poate lipsi niciodată de o justificare, ori- 
cît de rea, spre a da impresia că a acţionat rațional. Asistăm 
aici la o minciună, la o mare si ipocrită deghizare, la o „fal- 
să conștiință“, pentru a vorbi limbajul lui Marx, instilată de 
cei ce dețin controlul asupra societăţii? Fie. Si totuși, chiar 
și minciuna și ipocrizia sînt suficiente pentru a afirma abi- 
sul dintre om și celelalte specii. Chiar dacă nu sîntem fiinţe 
cognitive şi nu există un adevăr de cunoscut, este neîndoiel- 
nic cá ne servim cu toții de rațiune, ca și cînd ea ar fi o 
facultate cognitivă. Aceasta e destul pentru a acorda omului 
un loc privilegiat în lume, fie și privilegiat ca negativitate. 

Așadar, chiar dacă vrem (si avem tot dreptul) să con- 
testăm umanismul pozitiv al Luminilor sau al Renașterii, 
nu putem evita asumarea unui umanism negativ. Dar chiar 
și acesta este îndestulător pentru a respinge relativismul, 
căci tema acestuia din urmă si a scepticismului radical 
postmodern nu este valorizarea fie pozitivă, fie negativă a 
diferențelor, ci ștergerea lor. 


! Ceea ce nu înseamnă că nu există raţiuni serioase pentru a ac- 
cepta cosmologia modemă, și nu pe cea clasică sau antică. 

Apoi, nu este adevárat cá toate justificárile unor inte- 
rese de grup sint egal valabile (sau egal de putin valabile). 
Există justificări mai plauzibile si unele mai putin plau- 
zibile. Există justificări care își ascund adevărata natură, 
vrînd să treacă drept argumentări lipsite de o implicare 
personală valorizantă. Cele mai plauzibile sînt cele ce pot 
fi mai uşor acceptate de cit mai multi oameni, ceea ce arată 
că ele se bazează pe un număr de referințe comune unui 
număr cit mai mare de oameni. 

Or, cea mai largă referinţă cu putinţă ar fi aceea care ar 
justifica tocmai capacitatea generală a oamenilor de a se 
accepta si de a cădea de acord între ei (a accepta că ne pu- 
tem accepta între noi). E greu a contesta, ca principiu, 
această capacitate, chiar dacă ea nu este actualizată adesea, 
dar cel mai putin îşi poate permite această contestaţie un 
filozof, un gînditor care încearcă să comunice cu alții şi 
să-și facă împărtășite ideile pe o cale publică (a tiparului), 
aşadar adresîndu-se nu unui auditoriu ales şi restrictiv, ci 
oricui în principiu. Ceea ce înseamnă că cea mai largă refe- 
rintá omenească posibilă se bazează pe acceptarea existen- 
tei și a unității spiritului omenesc, căci altminteri cum am 
putea păstra atît speranţa cit și încrederea cá ne vom inte- 
lege, dacă nu chiar acum, măcar altădată, cîndva? 

Iar dacă totul nu ar fi spus și legitimat decît în cadrul 
unei „comunități interpretative“, cum cred relativistii 
(S. Fish), atunci ar fi imposibil să stabilim chiar această 
teză relativistă, de vreme ce ea însăși presupune o privire 
din afară, independentă de orice „comunitate interpreta- 
tivă“. Sau, ar trebui acceptată existența unor comunități 
interpretative destul de largi (cea a oamenilor de știință, de 
exemplu), care pot cuprinde în narațiunea lor naratiunile 
celorlalți, tot asa cum povestea Seherazadei cuprinde în ea, 
încastrate, 1001 de alte povești. Or, aceasta ar însemna să 
admitem că există „comunități“ ce dispun de precedenta, 
deoarece naratiunile lor au şi valoare de meta-naratiuni. 

Proclamaţia sceptică a lui Wittgenstein din Tractatus lo- 
gico-philosophicus: ,,granitele limbii mele reprezintá gra- 
nitele lumii mele“, nu trebuie deloc interpretată in sens 
lingvistic, ci mai degrabă logic: nu este vorba, în orice caz, 
despre o determinare lingvistică absolută, în sensul lui 
Whorf (WITTGENSTEIN, Tr, $ 5.6)!. Si cum ar putea fi 
vorba despre o atare determinare în cazul acelei cărți apă- 
rute, cu încuviințarea autorului ei, într-o ediţie bilingvă — 
germană si engleză? 

Este adevărat, pe de altă parte, că nu putem stabili în 
mod univoc, clar, în ce constă „natura umană“ ori „spiritul 
omenesc“, spre deosebire de umaniștii de pe vremuri care 
se socoteau capabili de așa ceva. Din nou, constatăm că 
sîntem nevoiţi să acceptăm un „umanism negativ“, inde- 
terminat (poate indeterminabil), un umanism al penumbrei 
mai degrabă decît al luminii. [n raport cu acesta din urmă, 
al nostru reprezintă o „alegere secundă“. Dar el rămîne 
totuși un umanism: nu ştim (si pesemne că nu vom ști) nici 
ce si nici cum este spiritul omenesc; ştim însă că el există. 

În fine, trebuie să ne pronuntám si asupra unor conse- 
cinte etice și politice ale filozofiei lui Rorty. 

Autorul contestă principiul kantian al „eului transcen- 
dental“ si al „imperativului categoric“. Pentru cá nu există 
adevăr, nu poate exista nici bine absolut din care să se 
poată deriva obligaţii etice universale și neconditionale. 
Cum se explică atunci — se întreabă el — așa-zisul progres 
moral al umanității? Nu ar fi vorba despre un progres 
fundat pe rațiune, ci pe o sporire treptată a sensibilităţii si 
a imaginaţiei oamenilor care devin capabili să lărgească 
mereu mai mult limitele eului lor individual sau colectiv. 
Or, exact observaţia lui Rorty — care îl reia pe Dewey — cá 
limitele eului sînt flexibile si fluide — ceea ce aprob întru 


! De altminteri, imediat, el adaugă (5.61): „Logica umple lumea; 
granițele lumii sînt si granițele ei.“ 

totul — defineşte o trăsătură fundamentală a acestei naturi 
umane, a cărei existenţă pragmatistii și postmodernii în ge- 
neral o contestă. Căci, în afara omului, nu există altă specie 
capabilă de a-și lărgi limitele eului dincolo de barierele 
prescrise de instinct și de ereditate. Faptul că noi putem să 
avem grijă nu numai de copiii noștri — ceea ce este natu- 
ral — dar şi de copiii altora, şi chiar de animale, de exem- 
plu, arată enorma elasticitate a acestor limite umane. 

Oare nu ajungem atunci să recreăm, dacă nu „eul 
transcendental" kantian ca atare, măcar o capacitate ome- 
neascá ce se înrudește destul cu el, chiar dacă, din nou, ea 
trebuie definită mai curînd „negativ“, spunînd că omul nu 
are ceva (limite prescrise), si nu „pozitiv“, arătînd, ca odi- 
nioară, ce are omul? Postulatul acestei elasticitati a eului 
uman nu e un mod de a sustine că sîntem liberi si că trebuie 
să devenim si responsabili pentru actele noastre? Si nu este 
atunci evident că, oricum le-am colora, „pozitiv“ sau „nega- 
tiv“, libertatea si responsabilitatea ne separă de lumea natu- 
rală și ne plasează într-o lume pe care ,,esentialismul" o nu- 
mea cîndva „morală“? Dar, după părerea noastră, nu con- 
ținutul termenilor relației contează cel mai mult, ci, dacă am 
fost nevoiţi să abandonám „prima opțiune“, cea de a-i de- 
termina și cunoaște, ne rămîne deschisă „a doua opţiune“ — 
cea de a constata prezenţa relaţiei, a distinctiei, a raportului 
între termeni. 

Secolul XX - si Rorty nu face excepţie — este o epocă 
a radicalitatii. De vreme ce esența lumii, a valorilor, a 
sensului vieții etc. nu (mai) poate fi cunoscută, explicată, 
demonstrată înseamnă — se sustine — fie cá ele pur și simplu 
nu există, fie cá, cel mult, aparțin domeniului „misticii“, 
cum credea Wittgenstein, şi că, oricum, despre ele nu se 
poate vorbi nici clar, nici logic, nici filozofic, nici ştiinţific, 
nici cu sens, și, de fapt, așa stînd lucrurile, ar trebui chiar 
să nu se vorbească deloc despre asemenea „spectre meta- 
fizice“. 

Dar simplul fapt cá oamenii nu s-au supus deloc acestei 
interdictii ar trebui sá dea de gindit. Cunoasterea nu este o 
gravurá puritaná in alb-negru ce trebuie contrapusá culorilor 
„misticii“; dimpotrivă, ea e o linie muzicală concrescută si 
complementară diverselor cuplete „mistice“, cum ar fi valo- 
rile, încrederea ori speranța. De aceea, nu trebuie opuse cu- 
noasterea $i speranța, cum face Rorty, de exemplu. Căci, la 
capătul oricărei cunoașteri se află o speranță — aceea de a 
atinge un adevăr, chiar dacă nu Adevărul. Și invers, speranța 
se fundează adesea pe încrederea (chiar dacă nu pe credința) 
în posibilitatea și utilitatea cunoaşterii, care merită astfel să 
fie întîi obținută și apoi încredințată altora. 

Așadar, chiar dacă nu mai știm și nu mai putem spune 
nici ce sîntem, nici de unde venim, nici încotro ne ducem, 
știm totuși că merită a păși înainte si a împărtăși semenilor 
tot ce se leagă de aceste îngrijorări și dubii ale noastre. 
Adevărat, nu mai avem destulă lumină pentru a ști ce și 
cum sînt lucrurile care ne înconjoară; dar că există lucruri 
împrejur, că de unele dintre ele ne putem feri, că nu-i totul 
haotic, fără formă și sens, asta nu ignorăm. Pesemne că, în 
pofida tuturor pierderilor, am păstrat totuşi o vedere 
crepusculară ce învinge obscuritatea din fata, din spate, de 
alături și din noi... 


4. „Logica“ lui Hermes 


Sursa directă a atacurilor împotriva fundamentelor 
unei rationalitáti cu vocaţie universală se regăseşte, pentru 
postmoderni, la Foucault și Derrida, dar și, mai departe, la 
Nietzsche. Există însă o veche tradiție romantică de respin- 
gere a rațiunii în favoarea sentimentului si a irationalului. 
Din faptul că pasiunile nu se lasă cu ușurință evacuate din 
viata omului, se deduce cá ele nu pot fi negate, iar din 

faptul cá nu pot fi negate, se admite cá nu pot fi nici 
ocolite, nici puse in parantezá. Cel putin insá, pe vremea 
lui Herder, a lui Schelling si a urmasilor lor, nu ratiunea in 
sine era pusă la îndoială, ci pretenţia, desigur enormă, a 
unor rationalisti de a da seamă despre întreaga realitate. 

Pasul următor s-a produs mai tîrziu, în momentul cînd 
rațiunea însăși, sub formalizarea sa logică de tip aristotelic 
și apoi simbolic, a fost pusă în discuţie. Au apărut astfel di- 
verse tentative de a alcătui logici „alternative“, „non-aristo- 
telice“ sau „non-formale“. Marxistii, de partea lor, s-au 
străduit să edifice o „logică dialectică“ care, pe de-o parte, 
să depășească principiul non-contradictiei, integrînd fai- 
moasa „unitate şi luptă a contrariilor“, pe de altă parte, să 
suspende opoziţia dintre „formă și conţinut“. Au fost și 
încercări, sosite din partea unor oameni de ştiinţă, precum 
Stéphane Lupasco, de a alcătui „logici ale viului“ si ale 
,Don-contradictoriului* prin generalizarea, nelegitimă 
după părerea mea, a unor concluzii ale fizicii cuantice ori 
ale biologiei. 

La noi, asemenea încercări au o tradiţie destul de vene- 
rabilă, o dată cu Nae Ionescu, care exalta „trăirea“ în detri- 
mentul rațiunii, dar au fost reluate și aduse, ca să spunem 
aşa, la perfecțiune de Constantin Noica, în a sa Logică a lui 
Hermes. 

Fireşte, Noica nu-i un postmodernist sau un relativist: 
el crede în valori, în sistematizarea filozofică, în ierarhii; 
din unele puncte de vedere, el pare a fi chiar premodern. Și 
totuși, atacul pe care îl execută asupra unor puncte nodale 
ale modernităţii, tendinţa sa parohială, „naționalismul“ 
lingvistic, accentul pe care îl pune pe „devenire“ în defa- 
voarea „fiinţei“, plăcerea paradoxului îl alătură unor gîndi- 
tori ai acestui sfîrşit de veac. În orice caz, Noica se pretea- 
ză unei utilizări postmoderne, antirationaliste, antiuni- 
versaliste, și, de bună seamă, antioccidentale. Împotriva 

posibilitátii unei asemenea utilizári — nu lipsite de temei 
textual — am vrea sá reactionám. 

Ideea lui Noica, „tema“ sa, urmărită cu consecvență 
de-a lungul întregii sale activități filozofice, a fost, după 
opinia mea, aceea de a da un sens și un loc demn indivi- 
dualului, dar nu izolat, ci integrat într-un sistem. Formulele 
sale binecunoscute — „limita ce nu limitează, „închiderea 
ce se deschide“, „devenirea întru fiinţă“, ,,contradictia uni- 
laterală“ — vor să încercuiască exact problema: felul în care 
un individ ar putea „ieși din statistică“, cuplîndu-se la gene- 
ral, fără a fi anulat prin asimilare de acesta. Mă grăbesc să 
adaug că ideea, profund generoasă, înnobilează într-adevăr 
demersul filozofului. 

Dificultatea însă, după mine, rezidă într-altă parte: 
căutîndu-și adversarii — instanțele care ar reduce individul 
la un element statistic şi l-ar închide într-o devenire ce 
rămîne devenire — Noica îi găseşte mai ales în spiritul 
occidental modem, în analitismul anglo-saxon, în logica 
modemă, în neo-pozitivism și, la modul general, în felul de 
a fi al societăților occidentale contemporane. Și iată că 
întîlnim aici o bizară, aparent, analogie de poziţie cu 
feminismul radical la care m-am referit: filozoful român se 
simte marginal și marginalizat, dar — paradoxal — mult mai 
putin de regimul comunist din tara sa, care îl tinuse cîțiva 
ani în domiciliu forțat si în închisoare, $i mult mai mult — 
ca intelectual al unei Europe periferice — de către Occiden- 
tul liberal și democratic contemporan, pe care îl vedea a fi 
trădat marile valori ale „Europei eterne“: 


De vreme ce n-o spuneţi voi, s-o spunem oare noi, marginalii? 
Dar dacă nu vorbiti voi, trebuie să vorbească pietrele. Si ele vá 
spun mai mult: că si fără acest fel al vostru de a urfti veacul, l-ați 
si urftit, prelungindu-i — pînă la absurdul, nonsensul şi cinismul ce 
vă sînt atît de dragi — putinătatea de a intirzia în ceea ce ne 
îngăduim a numi «era conjunctiei». Nu ştiţi să aratati (cum a ştiut 
întotdeauna să arate inteligenţa lumii) că oamenii au între ei și alt 

liant decît cel exterior, adus astăzi de sumarele noastre «conec- 
tive» (NOICA, 1993, 9). 


Cá tinta atacului lui Noica este si logica moderná, deja 
se vede bine, permitindu-ne sá observám o nouá analogie 
cu teoriile lui Ginzburg si Cope-Karsten; dar ce va incerca 
să-i contrapună, știind el bine, de altminteri, cá logica mo- 
derná nu este decit rafinarea si formalizarea accentuatá a 
logicii clasice a lui Aristotel si a stoicilor — vom căuta ime- 
diat sá intelegem. 

Pentru autoarele americane, logica aristotelicá, ca si 
calculul propozitional al stoicilor (modus ponens), cu 
prelungirile lor moderne in formalismul analitic, páreau 
opresive fiindcă erau, la nivel subtil, „masculine“. Pentru 
filozoful român, logica tradiţională, sau „curentă“, practi- 
cată de logicienii contemporani, dar și de cei vechi, nu este 
explicit „masculină“ (sau dacă este asa, „c'est son moindre 
défaut"), însă esenţial este că rămîne nu mai puţin opre- 
sivă. De aceea, în Scrisori despre logica lui Hermes, ea pri- 
mește și un nume corespunzător: logica lui Ares (NOICA, 
1986). El scrie: 


Logica de pînă acum este perfect solidară cu jocul lui Ares, cea 
aristotelicá si clasicá reprezentind jocul cu arme conventionale, 
dacă putem vorbi asa, în timp ce logica nouă pune în joc mi jloace 
cu adevárat moderne, pe bazá de calcule si mecanisme automate 
(NOICA, 1986, 24). 


Logica „lui Ares“ — altfel spus, logica clasică si mo- 
derná — are marele defect, după Noica, de a integra partea 
in intreg, subordonindu-i-o. Individul sau individualul de- 
vin astfel simple puncte statistice, echivalente intre ele. 
Lumea ce se bizuie pe aceastá logicá 1 se infátiseazá lui 
Noica mecanică, rigidă, stearpă, cazoná. El citează cu deli- 
cii o definiție ráutácioasá a silogismului lui Aristotel, apar- 
tinindu-i lui Henri Poincaré: 

Dacá doi soldati fac parte dintr-un regiment si regimentul dintr-o 
divizie, soldatii fac parte din divizie (NOICA, 1986, 23). 


Contrapropunerea lui Noica se numeste logica ,,lui 
Hermes". Conform ei, nu numai partea e in intreg, dar in- 
tregul este si el in parte, sau partea, individul, se poate ri- 
dica „la puterea întregului“. O carte dintr-o anumită biblio- 
tecă — observă Noica — nu este doar un element statistic. 
Dacă, în acest caz, este vorba cu adevărat de o bibliotecă şi 
nu de o „adunătură de cărți“, chiar examinînd o singură 
carte, sau doar cîteva cărți, se poate „vedea ce este întregul: 
că e o bibliotecă de istoric, de medic sau de Jurist". Ase- 
mănător, fulgul de păpădie care fecundează este altceva 
decît fulgul oarecare purtat de vînt, un eveniment semni- 
ficativ al istoriei este altceva decît o întîmplare oarecare, 
Socrate este un altfel de individ, ce se ridică „la altă pu- 
tere“, decît este un anonim ca Elpenor sau Koriskos. Acest 
individ aparte, capabil să se ridice la puterea întregului și 
avînd în el întregul, este numit de Noica holomer. 

Trebuie subliniat faptul că filozoful este conștient că 
orice logică, fie ea și a lui Hermes, presupune un forma- 
lism pe care el şi încearcă să-l edifice în felul său: con- 
ceptul este înlocuit de holomer, propoziţia de pro-punere 
sau temă, silogismul de synalethism. Tablei judecăților a 
lui Kant i se opune o altă tablă de judecăţi, clasificate 
după alte criterii, synalethismele sînt și ele clasificate, 
urmînd aparent procedura de clasificare a figurilor silo- 
gistice din logica clasică. Cum ar trebui însă să fie „noul“ 
formalism? „Viu“ și nu „mort“, ca acela de pînă acum: 


Cînd mulțimile sînt alcătuite tot de mulţimi, iar elementul iese din 
condiţia de simplu element revocabil, susceptibil de înlocuit, ano- 
nim, atunci am trecut din lumea formelor moarte în cea a formelor 
vii, astfel că formalismul va fi un altul (NOICA, 1986, 227). 


Obiectia mea nu se referă la conţinutul propriu-zis 
al acestei încercări, în sine lăudabile, de reabilitare a 

individului. Ea tine de modul impropriu, dupá párerea mea, 
în care demersul lui Noica, în loc să fie numit „ontologie“ 
sau „metafizică“ etc., este numit „logică“, mai mult, este 
caracterizat ca un nou tip de logică, si anume a „viului“, 
opus transant tipului „vechi“ (occidental), care ar fi „mort“ 
și „cazon“. O atare denumire nu este lipsită de semnificație 
„ideologică“: ea trebuie, pe de-o parte, să asigure „rotun- 
jimea“ sistemului propus de Noica - orice sistem filozofic 
„tradițional“ cuprinde o logică; pe de-altă parte, gîndirea 
Occidentului contemporan trebuie atacată într-unul dintre 
punctele sale cele mai sensibile — logica modernă 

Nu voi încerca să definesc ce este logica. Voi spune 
totuși, folosind o imagine, că logica este analogă parcurge- 
rii unui drum cu ochii legați, astfel încît singura garanţie a 
corectitudinii parcursului să fie respectarea unor reguli de 
a păși. Nu afirm că nu se poate parcurge drumul şi altfel, 
în unele cazuri, adică privind peisajul și controlînd cu 
privirea la fiecare pas dacă ne-am rătăcit sau nu. Dar un 
astfel de parcurs nu are analogie cu logica. Logica presu- 
pune, deci, a face inferente, fără a sti (ori măcar ca si cînd 
nu ai ști) ce se ascunde, în fiecare moment, în spatele sim- 
bolurilor, al formelor întrebuințate, al propozitiilor desfá- 
şurate. 

Avantajul obţinut de aici este certitudinea: dacă 
drumul a putut fi străbătut fără a se privi în jur, înseamnă 
că orice drum va putea fi parcurs, în orice condiţii, chiar şi 
în cea mai desăvîrșită beznă, de către oricine, chiar și de 
către un ins „privat de văz“, cu condiţia ca regulile stabilite 
o dată pentru totdeauna să fie respectate!. Firește, nu am 
nevoie să fac un silogism pentru a şti că Socrate este mu- 
ritor. „Socrate“ sau „muritor“ nu sînt, pentru logică, decît 


l Dacă „mersul cu ochii legaţi“ nu ar fi esenţial pentru logică. nu 
am avea „mașinile logice“, de la cca preconizată în secolul al XIII-lea 
de Raymundus Lullus in Ars Magna, si pînă la computerul cu care 
scriu aceste rinduri. 

simboluri formale, adică modalități de a umbla „cu ochii 
legati“. Or, pe Noica tocmai acest lucru îl irită: el stie (si 
are dreptate) că între Socrate şi Elpenor este o diferență, 
așa cum este o diferenţă între un fulg de păpădie care fe- 
cundează și unul care nu fecundează: Socrate este un 
holomer, Elpenor — nu. 

Chestiunea nu este însă dacă există sau nu holomeri 
(pot să accept că ei există), ci numai și numai dacă per- 
ceperea existenţei lor, distingerea lor de simplii indivizi 
statistici, spre a-i integra apoi numai pe ei „logicii lui 
Hermes“, se poate face fără a privi, fără a examina fiecare 
lucru în parte. Holomerul, cum îl definește Noica, este o 
individualitate şi nu doar un individ statistic, el e o per- 
soană, ca să spunem așa. Dar, atunci, a nu-i rezerva o aten- 
tie specială, a omite sau a neglija examinarea sa în calitate 
de individualitate de neînlocuit înseamnă să-l tratezi sta- 
tistic, deci să ignori tocmai natura sa de holomer. Holo- 
merul trebuie privit. Numai că examinarea holomerului ca 
individualitate sustrasă anonimatului, altfel zis, renunţarea 
la a-l mai trata ca pe un simbol formal este echivalentă cu 
a-ţi ridica legătura de pe ochi şi a privi pe sub sprincene 
drumul. Aşadar, ori Noica elaborează o logică si atunci el 
nu are voie să știe ce stă în spatele formalismului pe care îl 
propune (trebuie să stea „cu ochii legați“), ori edifică o 
ontologie a holomerului, iar atunci nu are voie să nu știe ce 
se ascunde sub fiecare nume, sub fiecare formă (trebuie să 
stea cu ochii larg deschişi $i cu privirea bine atintita). Dar 
nu le poate avea pe amîndouă deopotrivă — și logica si 
holomerul. 

Or, dacá Noica nu construieste o logicá autenticá, ce 
face el? Construieste o „logică“, adică interpretează în chip 
figurat si profund non-literal semnificatia notiunii de 
logicá, tot asa cum Blaga interpreta in mod non-literal 
noțiunea de „spaţiu“. Dar interpretările non-literale sint ne- 
voite, asa cum am văzut, să citeze, fie si invizibil, „miezul 

dur“, să accepte o referință, fie si tacită, la literalitatea pe 
care adesea, explicit, o contestá. Se intimplá asa ceva si la 
Noica? Cred cá da. 

Într-adevăr — ne-am putea întreba — dacă Noica nu 
elaborează o logică, atunci de ce tip este totuși logica pe 
care se întemeiază, implicit, arguinentatia textului său? 
Căci textul său, în pofida frumuseţii sale literare, nu este 
nici un roman, nici un poem, ci un tratat. Dar dacă logica 
lui Hermes nu există, nu mai rămîne decît adversara ei, 
hulita, „anilităroasa“ logică a lui Ares, adică logica clasi- 
cilor si a modernilor. Am văzut, de altminteri, că orice co- 
municare cu pretenţie de adevăr presupune modurile ele- 
mentare ale logicii propozitionale, precum modus ponens. 
Scrisorile despre logica lui Hermes nu vorbesc în limba 
logicii lui Hermes, căci aceasta nu are existenţă şi nici nu 
poate avea, ci în cea a logicii lui Ares. 

Asemănător feministelor radicale la care m-am referit, 
Noica utilizează, chiar dacă într-un mod mult mai subtil şi 
mai spectaculos, logica aristotelică și modernă spre a 
respinge logica aristotelică și modemă, pe Ares, pentru a-l 
denunța pe Ares. Asa cum R. Rorty introducea pe ascuns 
esentialismul pe care tot el îl denunța, tot astfel Noica 
construiește cu mijloacele logicii „normale“, pe care se 
străduieşte s-o înlocuiască. Noi vom formula altfel, spu- 
nînd că, desigur, prima opțiune a lui Noica este pentru 
„logica lui Hermes“, sau, mai simplu, pentru „logică“, 
adică pentru o interpretare non-literală, figurată a noțiunii 
respective. Dar cea de-a doua opțiune a filozofului se re- 
feră exact la obiectul detestat, contestat, respins: anume la 
logică. 

N-am voi să încheiem această discuţie fără o remarcă. 
Cum se știe, Aristotel vedea în logică un „instrument“, un 
organon. Pentru Stagirit, „știința“ (episteme) era diferită de 
„felul de a fi al ştiinţei“ (tropos epistemes) (ARISTOTEL, 
II, 3). Stoicii, dimpotrivă, socoteau logica drept una dintre 

cele trei párti ale filozofiei. Ambele interpretári au fost, de 
atunci, neîncetat reluate si ambele rămîn posibile. Este 
întotdeauna cu putință o interpretare instrumentalistă, 
funcționalistă, a logicii „clasice“, dar și a conceptelor, 
judecăților etc. Există însă și interpretări filozofice ale 
logicii, filozofii logice, „logicisme“ (Wittgenstein în 
Tractatus). Potrivit primei reprezentări, logica este un cîmp 
de referință, un cadru ce oferă reguli generale, o metodă, 
pe scurt un loc optim de instalare a „bazarului de filozofii“, 
un modus omnium scientiarum, cum spuneau scolasticii. 
La fel, dupá cum am vázut, liberalismul prescrie regulile 
cadrului general de functionare a unei societáti liberale si 
tolerante — „bazar de regimuri politice“, după vorba lui 
Platon. Potrivit celeilalte reprezentări, logica este o 
filozofie printre alte filozofii, tot așa cum se poate vorbi și 
despre o ideologie liberală printre celelalte ideologii. 

Dimpotrivă, „logica“ (fie ea a lui Hermes, feministă, 
„a viului“, „dialectică“ etc.) nu poate fi un cadru de refe- 
rintá, un spațiu de joc tolerant, capabil să suporte si teorii 
diferite, ce o contestă. Ea nu poate funcţiona ca metodă. 
Singura ei existenţă e cea de (mai bună sau mai rea) filo- 
zofie, indiferent de eticheta pe care și-o aplică. Dovadă, 
„logica dialectică“ nu se poate asocia decît cu o filozofie 
„dialectică“ — hegelianism sau marxism. Cit despre „logica 
lui Hermes“, mi-e teamă că aceasta nu se poate potrivi 
decît cu o unică filozofie: cea a lui Noica. Regăsim așadar 
caracteristica fundamentală care asigură precedenta unor 
valori si sisteme în teritoriul comparatiei intrinseci: acestea 
și doar acestea sînt, deopotrivă, valori ele însele, dar si 
cadru de referință pentru celelalte valori, idei ele însele, 
dar și substrat pentru alte idei, conţinut, dar și formă 
generală pentru alte conţinuturi. 

În pofida abilităţilor sale de necontestat, a descînte- 
cului său, căruia greu de-i poti rezista, a promisiunilor sale 

în care anevoie e să nu te increzi, ori a curajului încercării 
făcute, „Hermes“ — iată — iese biruit. 


5. Parcelizarea ştiinţei: Kuhn și Feyerabend 


Identificarea științei fie cu o mulțime de cunoştinţe si 
de tehnici, fie cu un set rigid de reguli — semănînd cu un 
mánunchi de comenzi cazone — a putut fi pe drept con- 
testată de diferite forme de relativism. Numai că această 
identificare e falsă. A fi ignorat acest lucru l-a condus pe 
Thomas S. Kuhn, si mai ales pe urmașii săi, să ajungă, 
alături de concluzii interesante și profunde, și la destule 
sofisme. 

Astfel, după Kuhn, dacă dezvoltarea „ştiinţei normale* 
se apropie mult de o dezvoltare lineară, continuă şi cumu- 
lativă, „revoluțiile ştiinţifice“ marchează tot atîtea rupturi 
şi soluţii de continuitate ale acestei dezvoltări. Ele înlo- 
cuiesc o „paradigmă“ științifică cu o alta, cu alte cuvinte, 
ele introduc în comunitatea savanților nu numai noi teorii 
radicale, dar și noi standarde de cercetare şi de evaluare a 
rezultatelor cercetării. Pînă aici nu am nimic de obiectat. 
Ceea ce urmează însă mi se pare mult mai greu acceptabil. 

A alege între două paradigme concurente — sustine 
Kuhn - nu este de competența unei analize rationale, reali- 
zată cu mijloacele științei „normale“. De fapt, schimbarea de 
paradigmă științifică iese în afara științei. Ea se poate 
compara cel mai bine cu revoluțiile politice — ceea ce explică 
si titlul cărții lui Kuhn — chiar cu revoluțiile violente, care 
tind să răstoarne un regim politic constituit. Pentru a explica 
esența comparatiei sale, Kuhn scrie: 


Pentru cá ele nu se înțeleg asupra matricii instituţionale în cadrul 
căreia trebuie realizată si evaluată schimbarea politică, pentru că 

ele nu recunosc nici un cadru institutional pentru solutionarea con- 
flictului revolutionar, pártile angajate intr-un conflict revolutionar 
trebuie să recurgă în final la metodele convingerii de masă, inclusiv 
la violenţă... Restul acestui eseu vrea să demonstreze că studiul 
schimbării paradigmelor în evolutia științei se aseamănă mult cu 
această evoluţie istorică. Asemenea alegerii între instituţii politice 
rivale, cea între paradigme rivale se dovedeşte a fi o alegere între 
moduri incompatibile de viata comunitară... Ca si în revoluțiile po- 
litice, si în alegerea paradigmelor nu există un criteriu mai puternic 
decît asentimentul comunităţii relevante (KUHN, 1976, 120). 


Evident că, pentru autorul american, alegerea între 
sisteme politice rivale și mai ales existenţa revoluțiilor 
politice ce caută să schimbe un regim existent cu un altul 
reprezintă modelul ideal mai întîi al unei alegeri iraționale, 
și apoi al unei alegeri între entităţi incompatibile, incomen- 
surabile, ce nu pot fi comparate, cel puţin uzînd de mij- 
Joace rationale. 

Fireşte, Kuhn ar putea avea dreptate, dar numai din 
perspectiva unei comparații extrinseci, ce ar implica asu- 
marea unor standarde abstracte, metafizice, „din afară“. 
Or, Kuhn, ca multi alţii, crede că, dacă respingem o astfel 
de comparaţie, ca fiind ,,esentialista“ şi, rational vorbind, 
arbitrară, nu mai putem accepta nici un fel de comparaţie. 
Noi știm însă că alternativa: ori comparaţie extrinsecă, ori 
absența comparatiei, este falsă, o dată ce s-a demonstrat si 
posibilitatea comparatiei intrinseci. Si tocmai aceasta spu- 
ne cîte ceva despre alegerea între sisteme politice rivale. 

Într-adevăr, asa cum am văzut, sistemele politice dife- 
rite nu sînt nici echivalente, nici incomensurabile. Trebuie 
distins întîi între sistemele premoderne, „ancien regime“, 
și sistemele moderne. Între acestea din urmă, sistemul 
liberal-democratic se bucură de o anumită precedentá în 
fata celorlalte, deoarece el constituie referința lor — fie ea 
fondatoare, convențională sau invizibilă. 

S-ar putea spune atunci ceva asemănător și despre re- 
volutiile sau prefacerile radicale prin care un sistem politic 

a fost inlocuit cu un altul. Pentru Kuhn nu existá o instantá 
supremá, un arbitru transcendent care sá decidá dacá o 
revolutie este sau nu beneficá in general, sau dacá un sistem 
politic este „mai bun“ decît un altul pe care tocmai l-a inlo- 
cuit, nu doar dintr-o perspectivă locală, ci din perspectiva 
umanității. Dar din punctul de vedere al comparatiei intrin- 
seci, care se lipseste de un arbitru transcendent, nu este, 
totusi, deloc totuna dacá se trece de la o citare fondatoare a 
referintei la o citare conventionalá a sa — asa cum a fácut co- 
munismul acolo unde a luat puterea -, ori la o citare invi- 
zibilă — așa-zisele „revoluţii nationale din anii '30* —, sau 
dacá, dimpotrivá, referinta este restituitá, refondatá, prin 
luarea sa ín serios — asa cum s-a petrecut in cazul revolu- 
tiilor din 1989-199] care au răsturnat regimurile comuniste 
din Europa de Est. 

Însă, dacă schimbarea paradigmei științifice este 
similară schimbării de regim politic, şi dacă paradigma în- 
săși seamănă cu un regim politic anume, rezultă din tot 
ceea ce am spus că paradigmele nu sînt nici echivalente, 
Nici incomensurabile între ele, iar trecerea de la una la alta 
nu este deloc un proces sustras oricărei evaluări raționale 
sau unei ierarhizări nearbitrare. 

Fireşte, s-ar putea sustine că, poate, paradigmele stiin- 
tifice nu sînt, de fapt, comparabile cu sistemele politice. 
Aceasta ar nărui, desigur, teoria lui Kuhn care se bizuie în 
mod esențial pe respectiva comparaţie (ceea ce se vede 
chiar din titlul cărții sale) și ne-ar obliga ori să revenim la 
vechea reprezentare a evoluţiei lineare, cumulative si con- 
tinue a ştiinţei, ori să reducem paradigma la o chestiune de 
gust idiosincratic şi ireductibil, ceea ce este, dacă nu cu 
totul absurd, măcar extrem de nesatisfăcător intelectual. 

De fapt, paradigmele științifice, ca și cele culturale, 
artistice etc. au o existenţă reală, dar ele nu trebuie privite 
drept entități perfecte, închise în sine și incompatibile. 
Acest lucru s-ar întîmpla numai dacă valorile în jurul 

cárora ele se centreazá ar fi incomparabile, sau dacá, ori- 
cum, comparatia dintre ele s-ar funda pe un principiu aflat 
„în afara lumii“, metafizic, pe care l-am respinge. Asa ceva 
este cu putință doar dacă ne-am limita la judecata în 
temeiul „opțiunilor prime“ - la credință si la opiniile deri- 
vate din ea. Nu sînt totuși incomparabile și incomensura- 
bile valorile derivate din ,,optiunile secunde", centrate in 
preajma încrederii. lată de ce susțin, de pildă, cá a fi optat 
intre paradigma chimicá a lui Priestley si cea a lui 
Lavoisier nu a fost, pentru chimisti, un exercitiu de conver- 
tire sau de apostazie religioasă — cum vrea Kuhn — asa cum 
nu a fost nici alegerea liberalismului in defavoarea 
totalitarismului in 1989. 

In realitate, multe dintre revolutiile stiintifice au fost 
generate, la fel ca si cele politice, de luarea în serios a unui 
„text“ fondator, de alunecarea mai lentă sau mai rapidă de 
la citarea convenţională către citarea fondatoare. De exem- 
plu, teoria lui Einstein poate fi înţeleasă drept o tentativă 
de a regăsi semnificația fundamentală a principiului relati- 
vitátii mişcării si a coincidentei dintre masa inertialá și cea 
gravificá. Eterul in care credeau savantii secolului al 
XIX-lea (ca si „flogistonul“ în care credeau cei ai secolului 
al XVIII-lea) semăna oarecum cu „democrația populară“ 
în care credeau regimurile comuniste. Ambele constituiau 
opțiuni prime care atrăseseră pentru un timp, dar care au 
trebuit abandonate la un moment dat, atunci cînd opţiunile 
secunde - relativitatea mișcării sau democraţia — au înce- 
put să se impună. 

În general, nu este deloc rar ca savanții să revolu- 
tioneze ştiinţa numai fiindcă se decid să ia în serios un 
principiu sau un sistem de ecuaţii, pentru că, dacă ar refuza 
insistent s-o facă, ar pune în pericol coerenţa si rationa- 
litatea întregului eșafodaj ştiinţific, tot asa cum, pentru 
comuniștii reformatori, numai o reformă a citării mai putea 
salva sistemul social. (Faptul că ei nu au putut, totuși, salva 

sistemul socialist aratá doar cá reforma lor nu a fost destul 
de radicalá, asa cum nu a fost suficient de radicalá, sá zi- 
cem, „perestroika“ lui Lorentz sau a lui Poincaré din fizică, 
în raport cu „revoluția“ lui Einstein.) 

In fine, dacă democraţia se comportă ca un „bazar de 
sisteme“, admitind pe teritoriul său şi în cadrul ei constitu- 
tional o multitudine de „insule“ politice, acelaşi lucru se 
poate spune despre unele teorii moderne din fizică, precum 
teoria relativităţii sau a cuantei: ele acceptă, în calitate de 
cazuri particulare, prin urmare, in stare „insularizată“, 
unele teorii clasice. 

Aşadar, chiar dacă evoluţia ştiinţelor nu mai trebuie 
concepută linear și continuu, parcă ghidată de o ratio- 
nalitate magnetică si ineluctabilă, ce împarte dramatic tere- 
nul străbătut în „succese“ și „eșecuri“, nu se poate admite 
nici cá ea se sectioneazá după stiluri sau paradigme perfect 
incompatibile, unităţi perfecte în sine, a căror înlocuire de- 
vine un act irațional, situat în afara ştiinţei, tot aşa cum 
schimbarea valorilor este de neînțeles din punctul de ve- 
dere al celor care se implică profund în respectivele valori. 
Contradictiile dintre diferitele moduri de citare, presiunea 
exercitată de luarea în serios a referintelor, pentru a nu mai 
vorbi, totuși, si despre presiunea unor noi situații experi- 
mentale, pot alcătui o anumită „continuitate slabă“ a isto- 
riei științei. 

Tot în spiritul lui Kuhn, dar mult mai radical, mai anar- 
hic și mai destructiv este, desigur, Paul Feyerabend. Una 
dintre tezele lui esenţiale este incomensurabilitatea di- 
feritelor perspective științifice, fiecare încastrată într-un 
Weltanschauung specific si ireconciliabil cu oricare altul. 
După ce, citîndu-l pe Whorf, sustine cá fiecare limba 
naturalá este un univers in sine, perfect, el scrie: 


Eu cred, de asemenea, cá teorii stiintifice, precum teoria aristo- 
telică a mişcării, teoria relativității, teoria cuantică, cosmologia 
clasică şi moderna, sînt suficient de generale, suficient de 

«profunde» si s-au dezvoltat în moduri suficient de complexe ca 
sá poatá fi considerate de-a lungul acelorasi linii ca limbile 
naturale (FEYERABEND, 1996, 165). 


Nimic mai sofistic insá decit aceastá comparatie a 
sistemelor stiintifice cu limbile naturale! Astfel, un text 
construit intr-o limbá A poate fi tradus, fie si cu unele 
erori, într-o limba B. Dar si invers, un text existent într-o 
limbá B (chiar acelasi text tradus mai inainte din A) poate 
fi tradus in limba A. Traducerea lingvisticá este reversibilá 
si mutuală. 

Nu acelaşi lucru se întîmplă cu sistemele științifice: 
fizica aristotelică ar putea fi eventual tradusă, pentru cazuri 
foarte particulare (frecări mari, contact între „motor“ și 
movens"), în limbajul fizicii clasice, iar aceasta, de ase- 
menea pentru cazuri particulare (viteze relativ mici, mase 
nu foarte mari) — în cel al fizicii relativiste. Dar invers, 
traducerea este imposibilă. Aceasta arată că sistemele știin- 
tifice nu sînt universuri echivalente, incomparabile și inco- 
mensurabile: ele se ierarhizează (chiar dacă nu neapărat 
într-un mod mecanic și linear precum voia vechea istorie a 
științei); unele sînt mai „bune“, adică mai puternice, mai 
bogate, mai generoase în explicaţii decît celelalte. 

Apoi, limbile naturale, chiar o dată devenite „moarte“, 
pot fi reînviate și vorbite fără probleme, introducîndu-se 
neologismele cuvenite (vezi ebraica în Israel). Dar nimeni 
nu mai poate utiliza astăzi fizica lui Aristotel ori chimia 
flogistonului. Chiar fizica clasică, cînd e folosită totuși în 
cazuri particulare, nu poate fi îmbogăţită prin „neolo- 
gisme" şi „vorbită“ în paralel cu fizica relativistă. Vechile 
teorii fac, desigur, parte din istoria științei, dar nu mai fac 
parte din știința vie, în timp ce limbile „moarte“ rămîn pu- 
rurea limbi „la fel de bune“ și, potenţial, la fel de „vii“ ca 
oricare alta și pot deveni oricînd un mediu efectiv de co- 
municare, adaptat împrejurărilor contemporane. În esență, 
limbile sînt sisteme perfecte, complete, oglinzi desávirsite 

fiecare in parte ale umanului si de aceea tocmai și suportă 
traducerea reversibilă și mutuală, dar nu pot fi ierarhizate 
(perfectiunile sint echipotente). Sistemele ştiinţifice ori 
Weltanschauung-urile cu care ele se asociază nu sînt nici 
perfecte, nici complete, și tocmai de aceea pot fi comparate 
şi ierarhizate, iar traductibilitatea lor este asimetrică. 
Așadar, dacă vom contesta sau pune la îndoială existen- 
ta unei instante metafizice ordonatoare globale, nu trebuie 
să credem că unica alternativă este dezordinea, relativismul, 
parcelizarea, evacuarea tuturor ierarhiilor, a comparatiilor, 
a valorilor universale. Există totuși alegeri transsubiective 
si transcomunitare destul de stabile si de durabile. Nici o 
valoare nu este cu totul locală, parohială, incomunicabila. 
Prin simplul fapt că valoarea este dată, ea este si mai mult 
decît este, sau dincolo de ceea ce este. Prin simplul fapt 
că lasă umbră, corpurile luminate lasă și penumbră. Or, 
penumbra, desi mai slabă, îmbrățișează mai mult decît um- 
bra: ea realizează, în raport cu umbra, o opțiune secundă. 
Cînd umbra este inaccesibilă, mai rămîne — si nu numai 
pentru drumetul toropit de arsita verii — penumbra... 


6. Occident versus restul lumii ? 


În ultimii ani, mai ales de cînd o nouă realitate mon- 
dială s-a afirmat după prăbuşirea sistemului comunist, 
anumiţi gînditori, nu lipsiți de influenţă si de abilitate, au 
adresat critici virulente și radicale valorilor pe care s-a în- 
temeiat si se întemeiază Occidentul. Radicalismul acestor 
critici (Ilie Bădescu aparţine si el unui curent de acest tip) 
constă în încercarea de a „demasca“ în universalismul pro- 
pus de Occident numai un set specific de valori, care, prin 
forță militară sau economică, doresc să se impună întregii 
lumi. 

Spre pildá, in editorialele sale din Le Monde diploma- 
tique, Ignacio Ramonet identifică acest tip de ,,neoimpe- 
rialism“ în pretenția instituțiilor mondiale de credit, Fondul 
Monetar Internaţional și Banca Mondială, de a impune pre- 
tutindeni anumite principii ale pieţei libere. Aceste prin- 
cipii — privatizare, dezetatizare, monedă puternică, libera- 
lizare etc. — i se înfățișează autorului — în acord cu o veche 
tradiție de stînga — drept „opţiuni“ ale sistemului ,,capita- 
list“ si nu drept formule obiectiv necesare spre a asigura 
pretutindeni prosperitatea economică (RAMONET, 1995). 
Autorul confundă, după părerea mea, liberalismul-ideo- 
logie particulară (în variantele sale thatcheriste sau 
reaganiste, de pildă), ce poate fi cu ușurință și, eventual, cu 
dreptate contestat, cu liberalismul-cadru de referință, op- 
tiune secundă care s-a dovedit a fi inevitabilă pentru o 
societate modernă si care, din acest punct de vedere, poate 
fi considerată cu vocaţie universală. 

Dar mult mai interesant mi se pare a lua în discuţie 
radicalismul lui Samuel Huntington din A Clash of 
Civilizations, un eseu (prea?) celebru la care m-am referit 
sumar la începutul acestor consideratiuni (HUNTINGTON, 
1995). 

După opinia lui Huntington, în lumea de astăzi, riva- 
litátile, luptele, războaiele nu se mai poartă cu precădere 
între națiuni sau între ideologii, ca pînă acum, ci între 
„civilizații“: 


Politica mondială va fi dominată de ciocnirea civilizațiilor, iar 
liniile de luptă ale viitorului vor fi liniile de fractură între 
civilizaţii. 


Dar de ce intră civilizațiile în conflict? Deoarece ele au... 


„„„vederi diferite asupra relaţiilor dintre Dumnezeu si om, individ 
si grup, cetățean si Stat, părinţi si copii, sot si sotie, ca si asu- 
pra însemnătăţii relative a drepturilor si responsabilitatilor, a 

libertátii si autoritatii, a egalitátii si ierarhici (HUNTINGTON, 
1995, nr. 1). 


Altfel spus, fiecare civilizatie tráieste in capsula unei 
viziuni filozofice particulare, ceea ce desfide atit ierarhiile, 
precedentele, cit si revendicárile universale. Nu altfel vad 
lucrurile și unii conservatori anglo-saxoni, precum Roger 
Scruton, care, nu lipsit de cinism, considerá cá, in lumina 
respectivelor diferente de civilizatii si culturi politice, 


„NU cxistá nici o rațiune politică pentru care «drepturile» 
celáteanului sovietic să trebuiască să coincidă cu cele alc 
englezului, sau să fie făcute să coincidă (SCRUTON, 1980, 49). 


Civilizatiile — care la Huntington sint cea occidentală, 
cea islamică, cea confucianistă, japoneză, hindusă, sud- 
americană, slav-ortodoxă și africană — sînt entități culturale 
organice; ele cresc, descresc, fuzionează și se divid, ori 
mor. Trebuie adăugat că, dacă așa stau lucrurile, 
conflictele și războaiele devin inevitabile și ele nu se pot 
termina decît prin distrugerea tuturor civilizațiilor, mai 
putin una singură. 

Nu voi discuta valabilitatea în sine a acestei scheme de 
gîndire preluate fără prea mari modificări de fond de la 
Arnold Toynbee și Oswald Spengler. Mă interesează 
numai o consecință foarte importantă a ei: transformarea 
Occidentului într-o parohie printre altele, conceperea 
valorilor sale fundamentale drept „valori printre alte 
valori", cu nimic mai indreptátite în fond decît altele să se 
extindă dincolo de limitele propriei lor civilizaţii. Scrie, 
astfel, politologul american: 


Ideile occidentale — individualismul. liberalismul, constitutiona- 
lismul, drepturile omului, egalitatea, libertatea, domnia legii, de- 
motratia, economia de piaţă, separatia dintre Biserică si Stat — 
toate acestea au adesea o prea mică rezonanță în culturile 

musulmană, confucianistă, niponă, hinduistă, budistă si chiar 
ortodoxă. 


Poate rezulta, de aici, o rezistenţă acceptată ca normală 
de Huntington, care adaugă: 


Însăși ideea că ar putea exista o «civilizație universală» este o 
idee occidentală [subl. A.C.], total opusă caracterului particular al 
majorității societăților asiatice... (HUNTINGTON, 1995, nr. 5). 


Universalul — iată, devine o idee, chiar o prejudecată 
europeană! 

Pe de altă parte — observă și Huntington — toate civili- 
zatiile non-occidentale sînt extrem de avide în a prelua o 
mulțime de invenții occidentale — de la căi ferate si com- 
putere pînă la rachete și tancuri. Altminteri, ele nu ar avea 
nici o șansă de a se opune cu succes Occidentului, dacă 
și-ar pune aceasta în minte, iar „ciocnirea civilizațiilor“ 
s-ar încheia înainte chiar de a începe. Acest fenomen de 
transfer de tehnologie „pură“ este numit de Huntington 
modernizare fără occidentalizare. Or, tocmai aici mi se 
pare punctul, filozofic vorbind, cel mai discutabil al teoriei 
lui Huntington. Este cu putință modernizare fără occiden- 
talizare, ori, altfel spus, se pot prelua „bunurile“ civilizaţiei 
occidentale, refuzindu-i însă valorile ? 

Lucrul ar fi posibil numai dacă între bunuri si valori 
distanţa ar fi de neacoperit, iar frontiera limpede trasată. 
Ceea ce, după opinia mea, nu este cazul. lată cîteva exemple. 

Toate populaţiile — occidentale sau nu, proeuropene 
sau antieuropene — doresc să posede automobile. Dar un 
automobil nu este numai un mijloc rapid de locomotie, ci 
si un mijloc privat, individual, de locomotie. Automobilul 
amplifică libertatea de mișcare a individului, îl sustrage 
unor constrîngeri colective, îi oferă latitudinea de a ale- 
ge si de a se izola. El transmite, fie $i implicit, opțiunea 
pentru libertatea individuală a Occidentului. Marshall 

McLuhan avea ceva dreptate proclamind cá ,,the medium 
is the message“. 

E.A. Havelock a arătat, de mai multă vreme, rolul 
extraordinar de important al alfabetului fonetic gre- 
cesc în distrugerea comunităţii orale a Greciei arhaice 
(HAVELOCK, 1963). După acest cercetător, apariţia știin- 
tei si a filozofiei greceşti, fundate pe distincţia pronunţată 
între subiect şi obiect și pe aceea dintre conţinut și formă, 
chiar ideea unei științe „obiective“, impersonale, nu ar fi 
fost posibile fără acest mijloc de comunicare, așa cum ele 
nu au fost posibile în civilizațiile orientale, adeptele unor 
sisteme de scriere ideografice sau silabice. Valentele alfa- 
betului fonetic au fost amplificate, desigur, mai tirziu de 
descoperirea si de ráspindirea tiparului, iar in zilele noastre 
ele sint extraordinar potentate de computer si de retelele 
informationale. Preluind computerul, nu preiei numai un 
instrument comod, asa cum si cei care au preluat cindva 
alfabetul fonetic au asimilat mai mult decit un simplu 
mijloc de stocare a informaţiilor. Îndărătul oricărei operaţii 
efectuate cu computerul stă logica binară a acestuia, pre- 
cum și limbajul său logic formalizat și algoritmizat. Așa 
după cum utilizarea alfabetului fonetic a impus ideea 
reducerii continuum-ului vorbirii la combinatoria unui 
număr mic de semne grafice, tot astfel intrebuintarea com- 
puterului sugerează o mult mai generală reductie a lumii la 
informaţie, exprimabilă prin permutările unor combinaţii 
elementare și, în ultimă instanță, echivalente cu nesfirsitele 
permutări a doar două ,,semne-calitáti": 0 și 1, ori nu si da, 
închis si deschis etc. Vechiul vis al lui Democrit și Epicur, 
dar și marea ambiţie a Occidentului — cel de a explica 
numai prin cantitate calitățile și de a da seamă de lume 
numai prin atomi si vid — iată-l implinit, dacă nu intot- 
deauna la nivelul explicatiei, mácar la nivelul descrierii. 

Pe de altá parte, ca si automobilul, computerul per- 
sonal, mai ales conectat la o retea, conferá posesorului o 

libertate fárá precedent in utilizarea informatiilor, dar si o 
remarcabilá independentá fatá de state si autoritáti. Se 
citeazá, de exemplu, faptul cá anumite evenimente ale 
putsch-ului de la Moscova din 1991 au fost cunoscute mai 
repede de către cercetători americani aflați in corespon- 
dentá prin „poşta electronică“ cu colegii lor sovietici, decît 
de Departamentul de Stat al SUA. Omul „informatic“ nu e 
deloc un ins „statistic“, ci tot mai mult o persoană, capabilă 
de a alege și a rezista presiunilor grupurilor locale. Infor- 
matizarea este și o dezrădăcinare, o „deparohializare“, dar 
și o repersonalizare a individului. 

Din acest punct de vedere, Japonia, văzută ca un lider 
în informatică, este un caz interesant: ar exista o anumită 
întîrziere a conectării japoneze la rețelele internaţionale 
informatice ce s-ar datora reticentei autorităților publice 
(Okami), puţin doritoare să piardă un anumit monopol 
informatic și un control asupra cetățenilor. Dimpotrivă, 
conectarea la asemenea rețele — ce nu va intirzia pînă la ur- 
mă prea mult — va slăbi tendinţele ierarhice și comunitare 
tradiționale ale societății nipone. Pentru cetățenii acestei 
tari — scrie Eishi Katzura - rețelele de computere... 


„sînt poate ultima şansă de a descoperi dezbaterea democratică, 
pînă àcum confiscată si controlată de către Okami, cît și de a nu se 
rupe de noile căi de comunicare şi informare care unesc din ce în 
ce mai multi cetățeni liberi la scara planetei (KATZURA, 1995). 


Am comparat înainte logica cu un mers legat la ochi 
prin respectarea unor reguli. Dar sînt oare altceva călătoria 
cu avionul ori cea cu automobilul pe o autostradă? 
Călătoriile tradiționale, cu piciorul, cu calul, chiar și, într-o 
anumită măsură, cea cu trenul „normal“, pipăiau drumul, îl 
parcurgeau integrîndu-se în el. Vedeai și simteai pe unde 
cálátoresti si mai ales simteai faptul călătoriei înseși. 
Parcursul lua timp, se schimbau treptat atmosfera, peisajul, 
aromele sale, felul cerului, oamenii. Era o cálátorie cu 

ochii deschisi si care se epuiza intr-o infinitate de mici 
gesturi şi acţiuni succesive, imposibil de formalizat. La 
limitá, cálátoria era o viatá, iar viata insási nu o datá a fost 
asemuitá cu o mare cálátorie. Cu mijloacele moderne de 
transport totul s-a schimbat. Călătoria cu avionul este o 
călătorie „cu ochii închişi“, bazată pe respectarea cîtorva 
proceduri standardizate: cumpărarea biletului la o agenție 
de voiaj, controlul și depunerea bagajelor, prezentarea la 
poarta de imbarcare etc. Peisajul, timpul natural al cálá- 
toriei dispar. Esti transportat dintr-un loc într-altul fără să 
știi cum și pe unde, iar contrastul dintre locul de unde ai 
plecat și cel unde ai ajuns se impune fără tranziţie. Călă- 
toria cu avionul este, ca să spunem așa, o „modalitate lo- 
gică“ de a călători si astfel logica „lui Ares“ si valorile sale 
se insinuează de îndată ce acest „bun“ — avionul modern — 
este întrebuințat. Poate că trebuie să fim melancolici gîn- 
dindu-ne la vechiul mod de a călători, dar un lucru mi se 
pare limpede: noile mijloace de deplasare separă omul de 
mediu, de natură, chiar de drumul parcurs; prin aceasta, ele 
contribuie la difuzarea tacită a anumitor valori, precum 
distincția dintre subiect și obiect, separarea dintre conţinut 
și formă, $i, în general, la transmiterea valorilor unei logici 
binare implicite. 

Vreau să spun, prin toate aceste exemple, că „bunu- 
rile“ difuzate de civilizația occidentală nu pot fi radical 
separate de valorile profunde ale aceleiași civilizaţii. Nu 
toate aceste valori sînt pozitive, dar unele cu siguranță că 
sînt, și cea mai importantă dintre aceste valori imi se pare 
însăşi ideea unității fundamentale a omului și a civilizației. 

Or, tocmai modernizarea — devenită planetară — oferă 
temeiul, dar şi imaginea vizibilă, chiar dacă uneori grosie- 
ră, a acestei idei. Prin urmare, modernizarea, chiar atunci 
cînd se pretinde antioccidentală, dorindu-se salvare a unor 
valori tradiționale şi specifice, reprezintă, în fapt, o opțiune 
secundă, dar tacită, neexplicită, pentru Occident şi, de fapt, 

pentru universalul propus de acesta. Ceea ce nu inseamná 
cá unele dintre aceste valori specifice trebuie sacrificate si 
distruse; dimpotrivá, ele pot fi foarte bine conservate ca 
optiuni prime, dar fárá a trece sub tácere referinta univer- 
sala. Oricum, nu e acceptabil, pe cit se poate, ba chiar de- 
vine tragic ca ele sá fie contrapuse unor valori democra- 
tice, ori legate de drepturile omului, sub cuvint cá acestea 
din urmă ar fi, nu pur si simplu omenești, ci „occidentale“. 

Ca sá ne incredintám cá asa stau lucrurilé, ajunge sá 
citim, in lumina evenimentelor petrecute in Lumea a Treia 
in ultimele decenii, frazele radicale si sumbre scrise cindva 
de Franz Fanon: 


De fiecare dată cînd valorilc occidentale sînt menţionate, ele 
produc în indigen un fel de încordare sau blocaj muscular... Cînd 
indigenul aude un discurs despre cultura occidentală, scoale 
cuțitul — sau cel putin se asigură că îl are la indemind... (FANON, 
1997, 272). 


Chiar asa s-a întîmplat, dar cînd albul a plecat, a rămas 
ca negrul dintr-un trib rival să fie obiectul urii și agresiunii. 
Dacă Mengistu, Mobutu, Bokassa, Idi Amin etc. ar fi in- 
vátat nu doar să se servească de cuţit si de tot armamentul 
modem, ci si de valorile europene, Africa n-ar fi căzut 
astăzi pradă masacrelor interetnice si intertribale. Nu este 
întîmplător faptul că singurul loc în Africa unde tranziția 
către o societate civilizată şi democratică pare să se pe- 
treacă paşnic si cu succes este Africa de Sud. 

Huntington se înșeală, aşadar, deoarece modernizarea 
nu este și nu poate fi un simplu proces tehnic, neutru. Ea 
este, chiar şi atunci cînd lucrul nu este dorit, și o imersiune 
culturală în universal, chiar dacă într-un mod mai puţin 
evident, de a doua opțiune, iar acest fapt e bine cunoscut de 
supușii unor regimuri autoritare. Un stat poate, firește, în- 
grădi prin cenzură libertatea de informaţie; dar el nu-i poa- 
te opri pe cetăţeni să asculte la radio nenumărate posturi 

stráine sau sá vadá la televizor variate emisiuni transmise 
prin sateliti. Tehnica moderná saboteazá si submineazá 
astfel puterea parohialá a unor regimuri claustrate, decise 
sá nu accepte ,,valorile occidentale“. 

Se vede asadar de ce civilizatia occidentalá rámine mai 
mult decit o civilizatie printre celelalte: ea este singura 
care permite modernizarea, singura pentru care acest con- 
cept are sens. Occidentul nu se reduce, de bună seamă, la 
modernizare. Dar a refuza valori precum drepturile omului 
sub pretext cá sînt „opţiuni occidentale“, si nu adevăruri 
general umane, însă a accepta în schimb cu infrigurare 
computere, electronică și transporturi moderne, pentru a nu 
mai vorbi de arme, mi se pare echivalent cu a prelua Noul 
Testament pretinzînd, precum gnosticii ori episcopii 
Germaniei naziste, că nu are nici o legătură cu cel Vechi! 


VI. Perspective 


1. Scopul limitat al acestui eseu 


int aproape douá mii cinci sute de ani de cind 
Socrate, Platon si apoi Aristotel s-au opus, cu 
destul succes, marii sofistici a secolului V î.e.n., lui 
Protagoras, Gorgias, lui Prodicos şi celorlalți. În faţa rela- 
tivizării vieţii si a gîndirii practicate de aceştia, filozofia, la 
ceasul fast al tinereţii sale, a crezut că poate așeza stabi- 
litatea conceptului, a formelor, cerul neschimbător al Idei- 
lor, esafodajul subtil articulat al Ideilor si al cauzelor 
finale. Procedînd astfel, filozofia a decis să mizeze totul pe 
gînd, abandonînd practicile pozitive. Faptul că unii oameni 
puteau să fie de ispravă, fără a ști ce este Virtutea sau Bi- 
nele, ori că unele cetăți aveau legi bune, desi oamenii lor 
politici n-ar fi putut explica ce este Statul sau Legea, îm- 
prejurarea că poeţii compuneau versuri minunate, fără a fi 
capabili să dea o definiţie pentru Frumos reprezentau un 
mare scandal ce se cuvenea urgent și decisiv remediat. 
Unii, mai radicali, în descendența lui Platon, au crezut 
că realitatea este de vină și, după ce au desconsiderat-o, au 
plonjat în construcția utopică. Alții, mai realisti, urmîndu-l 

pe Aristotel, s-au multumit doar sá reconsidere realitatea, 
edificind un universal inteligibil ceva mai suplu. 

Astázi, cind lumea, dar si filozofia sint mult mai virst- 
nice, gindul, de unul singur, pare cá nu mai poate cistiga. 
O nouá sofisticá, un nou tip, mult mai subtil si mai profund 
de a contesta universalul si puterea gindului, si-au fácut 
aparitia si s-au ráspindit. Iar faptul cá acestea ,,au prins" si 
au erodat fundatiile marilor metafizici, fie ele teologice sau 
seculare, arată cá este ceva adevărat și autentic în acest de- 
mers. Si totuși, în mijlocul postmodernitátii noastre plane- 
tarizate, cînd „marile poveşti de legitimare“ nu numai că 
nu mai sînt creditate, dar — pare-se — încep să fie tot mai rar 
repovestite, simpla persistentá a unor practici, de multe ori 
în pofida teoriilor, trebuie să dea de reflectat, dar și de 
sperat. După părerea noastră, respingerea „noii sofistici" 
poate să pornească exact din punctul odinioară abandonat 
de filozofie: oamenii sînt în stare uneori să se conducă de- 
cent, pot uneori crea lucruri frumoase, știu de destule ori să 
distingă între adevăr si fals, cu toate că rămîn în imposi- 
bilitatea de a defini Binele, Frumosul si Adevărul, ba ade- 
sea au chiar îndoieli asupra existenţei ca atare a acestor en- 
tități. Prin urmare, nu Binele mai trebuie explicat, ci doar 
practica somnambulică a binelui. E un program minimal 
dar, după părerea mea, nu lipsit de valoare si rezonabil. 

Am încercat în cele de mai sus să arătăm ce ni se pare 
a sta în spatele acestor practici: nu remanente, nu moravuri 
perpetuate inerţial, ci o organizare spontană bazată pe sta- 
bilitatea relativă a celei de-a doua opțiuni. Pentru că lu- 
crurile, valorile, sistemele culturale pot fi alese atît în pri- 
mă opțiune, cît si în a doua opțiune, ele capătă ponderi di- 
ferite; relația lor 'se orientează „de la sine“, fără intruziunea 
unui arbitru pasibil de părtinire; apar precedente, chiar 
dacă nu ierarhii în sensul „tare“ al cuvîntului, iar cîmpul 
culturii si al valorilor se „orientează“. 

Sistemele culturale si de valori nu sint, asadar, echi- 
valente, chiar dacă, privite in sine, multe din ele au dreptul 
la admiratia si la simpatia noastrá neconditionate. Cea de-a 
doua opțiune preferă sisteme ce nu sînt numai filozofii, 
politici, guvernări, cărți etc., ci si forme de existenţă, fun- 
damente pentru multe alte filozofii, politici, guvernări, 
cărți. Aceste sisteme sînt, de aceea, nu numai „citite“, dar 
$i „citate“ extrem de des, sînt privite în mod referential, 
asemenea „clasicilor“ unei literaturi. Valoarea lor nu stă 
numai în ceea ce ele înseamnă direct, literal, ci si în apti- 
tudinea lor de a suporta lecturi diferenţiate, interpretative, 
non-literale, simbolice. Am constatat, de asemenea, că 
sistemele ce admit mai ușor lectura referentialá (care sînt 
insistent și repetat citite pentru a fi citate) — Vechiul 
Testament în raport cu cel Nou, Noul Testament în raport 
cu gnozele, liberalismul în raport cu alte formule politice, 
spiritul occidental modern în raport cu spiritul „arhaic“, 
metoda în raport cu științele particulare, logica „clasică“ in 
raport cu logici „ale viului“, in general, clasicii față de 
autorii non-clasici — trebuie să rezolve o criză a citări: cînd 
citarea referintei este convențională, ea riscă să fie, la un 
moment dat, „luată în serios“, să redevină fondatoare, ceea 
ce nu va întîrzia să destabilizeze sistemul, oricum, să-i 
arunce serioase provocări. Dar alteori citarea fondatoare 
tinde să fie „uitată“, să devină ascunsă; riscul, de astă dată, 
este dat de proliferarea non-literalitatii, de înmulțirea ne- 
controlată a metatextelor. 

Toate acestea tind să genereze un fel de continuum al 
istoriei lumii; nu fac aici declarații „istoriciste“, ce presu- 
pun o ipoteză metafizică asupra destinului umanităţii. 
Simpla interconectare a culturilor tinde să globalizeze, prin 
jocul nedeclarat al „turnirului Khazar“, anumite referințe 
care sînt, implicit si indirect, invocate chiar si de către de- 
tractorii sistemelor din care acestea au fost preluate. Dacă 
primele opţiuni ale oamenilor îi diferenţiază de obicei și îi 

separă după triburi, opţiunile secunde tind să-i apropie, să 
constituie „satul planetar“. Ele generează un universalism 
„blînd“, non-dogmatic, dar insinuant. 

Cred că scopul, desigur limitat, al acestui demers a fost 
realizat: am demonstrat inanitatea sofistică a legitimărilor 
parohialismului contemporan, fără a introduce, „din afară“ 
sau „de sus", criterii de autoritate ori „metafizice“ spre a 
compara și a ierarhiza sistemele culturale. 


2. Lumea este non-transparentă 


Desigur, a fi arătat că așa stau lucrurile este suficient 
pentru argumentarea cazului propus. Nu am arătat totuși de 
ce stau ele așa. Într-adevăr, mai întîi, care este cauza pro- 
fundá și generală a posibilității comparatiei intrinseci? Apoi, 
în particular, de ce anumite sisteme devin referentiale, de ce 
ele atrag cea de-a doua opţiune mai mult decît altele? Există 
ceva substanţial în ele care le face să se comporte astfel, sau 
totul nu este decît rodul întîmplării, al unor circumstanțe 
istorice, devenite cu timpul ireversibile? În prima eventua- 
litate, ar trebui să existe o trăsătură structurală comună între, 
să zicem, Vechiul Testament, democraţie, logică, civilizația 
europeană, liberalism etc., pe de o parte, şi Noul Testament, 
„democraţie“, „socialism real“, „omul arhaic“, logici 
neconvenţionale, feminism radical etc., pe de alta. Mai mult, 
în prima categorie ar trebui să intre clasicii unei literaturi sau 
culturi, în timp ce în cea de-a doua ar sta „modernii“ si, în 
general, autorii mai speciali, mai „radicali“. În fine, ar putea 
fi cunoscută și desemnată această „substanță“? 

Terenul pe care ne aflăm este extrem de subred si mi 
se pare că o soluţie mai degrabă sceptică se impune. Totuși, 
există cîteva lucruri ce pot fi, aici, adăugate, pentru o mai 
bună conturare a ideilor puse în joc. 

Una dintre ideile dominante ale acestui eseu a fost cea 
de referință. Sá ne întrebăm atunci: care este scopul si ori- 
ginea sa? 

Pornesc, in acord cu Raymond Boudon, de la presu- 
pozitia cá aproape orice actiune umaná - fie ea pur teore- 
tică sau practică — oferă o rațiune de a exista (BOUDON, 
1995). Vreau sá spun cu asta cá actiunile umane, oricit de 
stranii sau de absurde ar putea párea unele dintre ele, do- 
resc sá se justifice prin argumente, prin ratiuni, fie ele mai 
bune ori mai slabe. 

Desigur, uneori aceste ratiuni se prezintá ca suficiente 
prin ele înseși; e vorba despre argumentele logice si mate- 
matice, sau, cu un vechi cuvint, despre determinarea con- 
vingerii prin „dialectică“. Dar acest caz este, la drept vor- 
bind, exceptional; de cele mai multe ori, nu „dialectica“ 
este sursa ratiunilor oferite, ci „retorica“. Fireşte, aceasta 
nu elimină logica, dar îi adaugă un element esenţial: 
justificarea ca legitimare, sau invocarea referintelor. 
Altfel spus, ratiunile oferite nu mai sînt interioare, chiar 
endogene discursului argumentativ, așa cum este cazul 
logicii, ci sînt exterioare, chemate, împrumutate din afară. 

In general, omul încearcă să-şi legitimeze acţiunile fie 
invocînd anumite modele speciale, sau de familie, fie 
recurgind la principii, la tradiţii sau la recomandări accep- 
tate de grupul căruia îi aparține. Numesc referință această 
sursă non-logică de legitimare. 

De la Homer, care legitima poemele sale prin invo- 
carea Muzelor atotstiutoare, şi pînă la savantul contem- 
poran care, pentru a face să răzbată mai bine ideile sale, 
lasă notele să-i invadeze subsolul textului, de la arhitectul 
care, pentru a oferi „nobleţe“ clădirilor pe care le proiec- 
tează, utilizează un decor stilistic „clasic“ şi pînă la regi- 
zorul care, pentru a-și pune în valoare ideile, interpretează 
un „text de referință“, de la antreprenorul care cere scrisori 
de recomandare celor pe care vrea să-i angajeze și pînă la 
gestul banal de a se legitima prin prezentarea unui act de 

identitate garantat de o autoritate publicá — existá cu ade- 
várat puţine acţiuni umane care pot să se lipsească de refe- 
rintá ca sursă exterioară de legitimare. Sá facem, așadar, o 
constatare empirică: există referinţă (1). Dar de ce? 

Cred că această nevoie universală de legitimare se 
explică prin relativa lipsă de transparenţă, sau prin relativa 
obscuritate care înconjoară viața noastră, dar si prin carac- 
terul eterogen al acestei obscuritáti. Lumea este, în general, 
non-manifestă, dar nu este pretutindeni, în tot cuprinsul ei, 
la fel de non-manifestă. Sensul si consecinţele acţiunilor 
noastre rămîn, de obicei, lipsite de transparență, non-mani- 
feste, neevidente. De cele mai multe ori, viaţa rămîne nesi- 
gură, iar semnificaţia sa ne scapă. Abandonati propriilor 
noastre puteri, tindem să avem mari greutăţi în a ști cine 
sînt ceilalți oameni, ce vor, ce valoare au faptele și spusele 
lor etc. A o afla de unii singuri, chiar dacă ar fi posibil, 
ne-ar costa un enorm efort și un timp îndelungat. 

Desigur, am putea, precum Robinson Crusoe, reîncepe 
totul de la zero. Dar, în afară de situaţii excepţionale, recursul 
la o autoritate, la o experiență, sau la o prezenţă străină este 
preferabil; altfel spus, utilizăm, printr-o optiune secundă, 
dacă nu primă, referința, indiferent în care dintre formele ei. 

Propoziția de mai sus (2): lumea este, în general, non-ma- 
nifestă, dar nu este pretutindeni, în tot cuprinsul ei, la fel 
de non-manifestă — este așadar o generalizare incontesta- 
bilă a experienţei umane. Ea este, de altminteri, de o per- 
fectă banalitate. 


3. Trei principii ale referintei 


Acum, din (1) si (2) putem deduce ceea ce numesc 
„cele trei principii ale referintei*: 

a) Referinta bună este relativ rară, deci relativ scumpă 
(3). Într-adevăr, dacă, în general, lumea este non-manifestă, 

dar obscuritatea ei nu se repartizeazá uniform (2), rezultá 
cá, de vreme ce, totusi, se intrebuinteazá referinta (1), tre- 
buie evitatá utilizarea non-manifestului pentru explicarea 
sau lămurirea non-manifestului, adică trebuie evitat 
demersul obscurum per obscurius. Altminteri, utilizarea 
referintei nu ar avea sens și ea nu ar exista, negînd pe (1). 
Atunci, referinta rámasá utilizabilá — cea bund — este data 
de acele lucruri, fapte, texte, persoane etc., care, fn mod 
exceptional, sint relativ mai clare, mai putin obscure. For- 
mind deci exceptia si nu regula, referintele bune sint relativ 
rare si, prin urmare, relativ pretioase, scumpe. 

b) Referinta buná este, ín general, mai putin scumpá 
decit ar costa evitarea sau abandonul ei (4). De ce se întîm- 
plá asa se vede usor. Dacá, in general, nu ar fi avanta jos sá 
utilizezi o referintá, atunci ea ar tinde sá dispará si (1) nu 
ar mai fi valabilá. Fireste, (4) nu se intimplá intotdeauna. 
Existá situatii in care pretul referintei este mai mare decit 
prețul unui efort independent, dar totuşi, ca regulă gene- 
rală, referinţa bună rămîne rentabilă. 

c) Referinta bună nu este algoritmabilă (5). Referinta 
buná nu este confectionabilá si reproductibilá ad libitum. 
Nu poate exista o „formulă“ care să ofere automat o bună 
referinţă în vreun domeniu sau într-altul. Într-adevăr, dacă 
ar exista un asemenea algoritin, el ar fi folosit fără încetare, 
$1, ca urmare, referința ar deveni tot mai putin rară, ceea ce 
ar contrazice pe (3). După un timp, lumea ar deveni transpa- 
rentă. Paradisul terestru ar deveni la îndemîna noastră. Or, 
aceasta ar însemna că (1) ca și (2) sînt negate. Pentru ca 
referința să rămînă suficient de scumpă, e necesar ca ea să 
nu fie algoritmabilá, mai mult, ca în nici o parte a lumii ea 
sá nu fie algoritmabilá, cáci exemplul ar fi emulat cu 
repeziciune pretutindeni. 

Acum, sá observám cá o lume in care propozitia (5) si, 
implicit, si propozitia (3) ar fi violate ar fi o lume imposi- 
bilá. Posibilitatea algoritmárii bunei referinte ar presupune 

sfîrșitul istoriei, al întregului efort uman — pe scurt, nu ar 
mai fi vorba despre o lume, ci despre sffrsitul lumii, fie el 
și infátisindu-se drept o eternă beatitudine. 

Dimpotrivă, se poate imagina o lume cu referință foar- 
te rară și scumpă, nerentabilă, deci care ar viola propoziția 
(4). Ne putem imagina o localitate cu oameni ostili și ne- 
primitori în asa măsură, încît e mai prudent să orbecáiesti 
singur cáutindu-ti drumul pierdut, decît să ceri o călăuză. 
Stalin, către sfîrşitul vieţii, devenise atît de suspicios, încît 
nu mai avea încredere nici măcar în cei mai fideli apro- 
piati. lar URSS din vremea sa, cu delatiunea sa generali- 
zată, unde, în principiu, a te încrede în cineva devenise ex- 
trem de costisitor și de riscant, a fost nu doar o lume imagi- 
nară, ci chiar o lume reală. 

Ce vreau să spun cu asta? Că o lume cu referință prea 
ieftină tinde să nu mai fie o lume, pe cîtă vreme o lume cu 
referință prea scumpă tinde să fie o lume încă posibilă, dar 
mai rea decît este, în general, lumea noastră (mai puțin 
excepţiile locale). Așadar, dintre lumile posibile lumea 
noastră, unde referința bună rămîne totuși, în general, 
rentabilă, pare să fie remarcabil de bună. 

Aproape regăsim aici faimoasa, dar atît de des con- 
testata afirmaţie a lui Leibniz: lumea noastră este cea mai 
bună dintre lumile posibile. Mai corect de fapt, putem 
susține că ea este printre cele mai bune cu putinţă. Este 
adevărat că, spre deosebire de Leibniz, nu putem stabili 
dacă ea este chiar cea mai bună, sau numai una printre cele 
mai bune dintre lumile posibile (fiindcă ar putea fi închi- 
puită o lume cu o referință ceva mai ieftină decît este cazul 
în lumea noastră, dar totuşi destul de rară și de scumpă, 
pentru a exclude Paradisul terestru). 

Dar, iarăși spre deosebire de filozoful german, care isi 
întemeia propoziţia maximalistá pe o presupozitie meta- 
fizicá — existenta lui Dumnezeu - noi credem cá o putem 
întemeia pe a noastră, considerabil mai modestă, doar pe 

generalizarea neproblematicá a unor propozitii empirice. 
Constatarea nu-i va multumi desigur pe multi dintre cei 
care suferá, dar va spune ceva celor care, in pofida suferin- 
telor (sau poate chiar din cauza lor), nu inceteazá sá spere 
că se poate schimba ceva si nu doar înspre mai rău. Ea îi 
asigură cá, in fond, pentru o bună speranță, nu e nevoie să 
se susțină prin credință, e destul dacă sint in stare să cálá- 
torească pe terenul încrederii. 


4. Privindu-ne în ochi 


Așadar, nu avem nici un mijloc universal, nici o regulă 
de aur pentru a determina de ce unele sisteme sînt referen- 
tiale si de ce altele tind să suporte mai degrabă lecturi ra- 
dicale. Căci, dacă am putea găsi o atare regulă, buna refe- 
rintá ar fi algoritmabilá. Ceea ce am demonstrat că este cu 
neputintá. Aceasta nu înseamnă, pe de altă parte, cá nu 
putem alcátui o cazuisticá, oferind, uneori, fie si partiale 
explicatii punctuale. 

Principalul nu este, insá, sá stim, a priori, care este 
rezultatul comparatiei valorilor si a sistemelor de valori. 

Principalul este sá stim cá asemenea comparatii sint, in 
anumite conditii, posibile, cá rezultatul poate fi destul de 
clar, chiar dacá ele se lipsesc de un arbitru care ar vorbi in 
numele transcendentei sau al „Marii povești“. 

Principalul, în fond, este că, fie si ignoranti ai Adevá- 
rului, cum sîntem, putem totuși argumenta cu șanse mai 
mari sau mai mici de adevăr, că fie $i purtate între insi 
adesea somnambulici, cum sîntem, disputele pot avea un 
sens si au putinţa să se soldeze si cu soluţii intersubiective, 
nearbitrare; că lumea, fără să fie prea ordonată, e mai putin 
haotică decît pare la prima vedere, ba chiar este printre cele 
mai bune cu putință, dacă nu chiar neapărat cea mai bună, 

iar cei ce pariază cu prea multă înverşunare împotriva unor 
simple, „clasice“ universalitáti și obiectivitati, sfîrşesc prin 
a surpa cetatea propriei lor argumentatii. 

Am sugerat cu aceasta că, fie și cînd se consolează cu 
tăcerea persistentă a unei Dumnezeiri transcendente, lu- 
mea nu rămîne pe de-a întregul vidă, sau detracată, sau în 
completă confuzie: sub cerul ei nestatornic au mai rămas 
totuşi direcţii orientate, ierarhii plauzibile, judecăţi 
temeinice, au rămas referinţe si valori. Au rămas chiar și 
oameni normali. (Poate si zei!) 

Cu alte cuvinte, valorile, sensurile pe care oamenii le 
dau lumii nu trebuie evacuate în afara lumii, sau plasate, 
prudent, numai pe fruntariile ei. Valorile aparţin acestei 
lumi, se amestecă cu faptele si se întrec între ele, asa cum 
se întrec și faptele între ele. 

Dar Wittgenstein spunea: 


Subiectul [în sensul de subiect „metafizic“, dătător de sens și de 
valoare lumii, n. A.C.] nu aparține lumii, ci este o limită a lumii. 
Unde, în lume, poate fi observat un subiect metafizic? Spui că el se 
raportează la lume exact precum ochiul la cîmpul vizual. Dar ochiul 
tău tu nu ţi-l vezi de fapt (WITTGENSTEIN, Tr, § 5. 632-33). 


Ba da, ţi-l vezi! — Unde, cum? - In oglindă, în luciul 
apei, fireşte, dar, întîi și-ntii, în ochii celui de lîngă tine... 

